Ammamzhavillu, main specialities, pics and video getting viral - Malayalam Filmibeat\nവലിപ്പ ചെറുപ്പമില്ലാതെ മലയാള സിനിമയിലെ താരങ്ങളെല്ലാം ഒരുമിച്ചെത്തിയ പരിപാടിയായിരുന്നു അമ്മമഴവില്ല്. താരസംഘടനയായ അമ്മയുടെ സുവര്‍ണ്ണ ജൂബിലിയുമായി ബന്ധപ്പെട്ട് നടത്തിയ പരിപാടിക്ക് ഗംഭീര സ്വീകരണമാണ് ലഭിച്ചത്. തിരുവനന്തപുരത്തെ ഗ്രീന് ഫീല്‍ഡ് സ്റ്റേഡിയത്തില് വെച്ചായിരുന്നു പരിപാടി അരങ്ങേറിയത്. മോഹന്‍ലാല്, മമ്മൂട്ടി, ജയറാം, മുകേഷ്, സിദ്ദിഖ് തുടങ്ങിയ സീനിയര് താരങ്ങള്‍ക്കൊപ്പം ദുല്‍ഖര് സല്‍മാന്, ആന്റണി വര്‍ഗീസ്, അജു വര്‍ഗീസ്, മണിക്കുട്ടന്, അനു സിത്താര, ഹണി റോസ്, രമ്യ നമ്പീശന് തുടങ്ങി നിരവധി പേരാണ് പരിപാടിയില് പങ്കെടുക്കാനെത്തിയത്.\nഅമ്മമഴവില്ലുമായി ബന്ധപ്പെട്ട ചിത്രങ്ങളും വീഡിയോയുമൊക്കെ നേരത്തെ തന്നെ സോഷ്യല് മീഡിയയിലൂടെ പ്രചരിച്ചിരുന്നു. സിനിമാതിരക്കുകളെല്ലാം മാറ്റി വെച്ചാണ് എല്ലാവരും റിഹേഴ്‌സല് ക്യാംപിലേക്കെത്തിയത്. ഡാന്‍സ് പ്രാക്ടീസിനടയില് ദുല്‍ഖര് സല്‍മാന് പരിക്ക് പറ്റിയെന്ന വാര്‍ത്ത പ്രേക്ഷകരെ ആശങ്കയിലാഴ്ത്തിയിരുന്നു. നിസ്സാര പരിക്കേയുള്ളൂവെന്നും താരം പരിപാടിയില് പങ്കെടുക്കുമെന്നും സഹപ്രവര്‍ത്തകര് അറിയിച്ചതോടെയാണ് പ്രേക്ഷകര്‍ക്ക് സമാധാനമായത്. അമ്മമഴവില്ല് പരിപാടിയില് അരങ്ങേറിയ രസകരമായ പരിപാടികളെക്കുറിച്ച് കൂടുതലറിയാന് തുടര്‍ന്നുവായിക്കൂ.\nമമ്മൂട്ടിക്കും മോഹന്‍ലാലിനും ഒപ്പം ദുല്‍ഖര്\nതാരരാജാക്കന്‍മാര്‍ക്കൊപ്പം ദുല്‍ഖറും ഒരുമിച്ചെത്തിയപ്പോള് കാണികള്‍ക്ക് അത് ഗംഭീര വിരുന്നായി മാറുകയായിരുന്നു. അലാവുദ്ദീനും അത്ഭുത വിളക്കും സ്‌കിറ്റുമായാണ് ഇവര് എത്തിയത്. ദുല്‍ഖറായിരുന്നു ഭൂതമായി എത്തിയത്. രമേഷ് പിഷാരടിയും ധര്‍മ്മജനും സജീവമായി ഈ സ്‌കിറ്റിലുണ്ടായിരുന്നു. ആരാണ് മമ്മൂട്ടി, ഇക്കൂട്ടത്തിലാരാണ് മമ്മൂട്ടി എന്ന് ചോദിക്കുമ്പോള് നിന്റെ ബാപ്പയെന്ന് ദുല്‍ഖറിനോട് പറയുമ്പോള് സദസ്സ് ചിരിച്ചു മറിയുകയായിരുന്നു. സിനിമയിലെത്തി വലിയ ആളായി മാറിയപ്പോള് വാപ്പച്ചിയെ മറന്നോയെന്നുള്ള ചോദ്യമൊക്കെ ഉയര്‍ന്നുവന്നിരുന്നു. സൂപ്പര് താരങ്ങള്‍ക്കൊപ്പം മകനും എത്തിയപ്പോള് മികച്ച സ്വീകാര്യതയാണ് ലഭിച്ചത്.\nഅപ്രതീക്ഷിതമായി മോഹന്‍ലാലിന് കാലിടറി\nഹണി റോസ്, ഷംന കാസിം, നമിത പ്രമോദ് തുടങ്ങിയ നായികമാര്‍ക്കൊപ്പം മോഹന്‍ലാല് ചുവട് വെക്കുന്നുവെന്ന് നേരത്തെ തന്നെ അറിയിച്ചിരുന്നു. ഇവര്‍ക്കൊപ്പമുള്ള ഡാന്‍സ് പ്രാക്ടീസിന്റെ വീഡിയോ സോഷ്യല് മീഡിയയിലൂടെ പ്രചരിച്ചിരുന്നു. റിഹേഴ്‌സല് വിജയകരമായി പൂര്‍ത്തിയാക്കി വേദിയിലേക്ക് എത്തിയപ്പോള് മോഹന്‍ലാലിന് കാലിടറി. ഹണി റോസ് ചെറുതായൊന്ന് തള്ളിയതേയുള്ളൂ. അതിനിടയില് മോഹന്‍ലാല് വീഴുകയായിരുന്നു, എന്നാല് അടുത്ത നിമിഷം തന്നെ എഴുന്നേറ്റ് അദ്ദേഹം നര്‍ത്തകരോടൊപ്പം ചേരുകയായിരുന്നു.\nമോഹന്‍ലാലിന്റെ സിനിമാജീവിതത്തിലെ തന്നെ എക്കാലത്തെയും മികച്ച കഥാപാത്രങ്ങളിലൊന്നായി മാറിയേക്കാവുന്ന ഒടിയന് മാണിക്കനെയും അദ്ദേഹം വേദിയില് ലൈവായി അവതരിപ്പിച്ചിരുന്നു. അജു വര്‍ഗീസ്, ഹണി റോസ്, സുരാജ് വെഞ്ഞാറമൂട്, ചെമ്പന് വിനോദ്, ടിനി ടോം തുടങ്ങി നിരവധി പേരാണ് ഈ പരിപാടിയില് അദ്ദേഹത്തിനൊപ്പം പങ്കെടുത്തത്. ഒടിയനിലെ കിടിലന് ഡയലോഗുമായാണ് അദ്ദേഹം എത്തിയത്. തന്നെ എന്തുകൊണ്ടാണ് ആളുകള് ഇത്രയധികം ഇഷ്ടപ്പെടുന്നതെന്നറിയില്ല തനിക്കറിയാവുന്ന മാജിക്ക് ഇതാണെന്ന് പറഞ്ഞാണ് അദ്ദേഹം ഈ പരിപാടി അവതരിപ്പിച്ചത്. മാണിക്കന്റെ അതേ രൂപമാറ്റം അദ്ദേഹം ലൈവായി അവതരിപ്പിക്കുകയായിരുന്നു. കാളയുടെ രൂപത്തിലാണ് അദ്ദേഹം രണ്ടാമതായി എത്തിയത്.\nചിരിയുടെ മാലപ്പടക്കവുമായി താരങ്ങള്\nപതിവിന് വിപരീതമായി സ്വതസിദ്ധമായ ഗൗരവമൊക്കെ മാറ്റി വെച്ച് ഉഗ്രന് കോമഡിയുമായി താരരാജാക്കന്‍മാര് എത്തിയപ്പോള് ശരിക്കും ചിരി പടരുകയായിരുന്നു. മൈക്ക് ഓപ്പറേറ്ററായി മോഹന്‍ലാലും യുവകോമളനായി മമ്മൂട്ടിയും ഒപ്പം നിരവധി താരസുന്ദരികളും എത്തിയ സ്‌കിറ്റ് സദസ്സിനെ ഒന്നടങ്കം കുടുകുടാ ചിരിപ്പിക്കുകയായിരുന്നു.\nസൂര്യയുടെ മാസ് എന്‍ട്രി\nമലയാളി താരങ്ങളുടെ കലാ മാമാങ്കം വീക്ഷിക്കാന് തെന്നിന്ത്യയുടെ പ്രിയതാരം സൂര്യയും എത്തിയിരുന്നു. മോഹന്‍ലാല് ക്ഷണിച്ച് കഴിഞ്ഞാല് നോ പറയുന്നത് എങ്ങനെയെന്നായിരുന്നു സൂര്യയുടെ ചോദ്യം . നടന് ദേവനായിരുന്നു സീര്യയെ സ്വീകരിച്ചത്. തലസ്ഥാന നഗരിയില് എത്തിയതിന് ശേഷം സൂര്യ താരങ്ങളുടെ റിഹേഴ്‌സല് ക്യാംപിലേക്കായിരുന്നു ചെന്നത്. സൂര്യയുടെ വരവായിരുന്നു മറ്റൊരു പ്രധാന ആകര്‍ഷണം.\nമലയാള സിനിമയിലെ എല്ലാമെല്ലാമായ താരരാജാക്കന്‍മാര്‍ക്കൊപ്പം ഒരു വേദി പങ്കിടാന് കഴിയുന്നത് തന്റെ ജീവിതത്തിലെ വലിയൊരു ഭാഗ്യമാണെന്നായിരുന്നു സൂര്യ പറഞ്ഞത്. മലയാളികള്‍ക്ക് ഏരെ ഇഷ്ടമുള്ള താരമായ സൂര്യയുടെ ആരാധകനാണ് താനെന്നും മോഹന്‍ലാല് പറഞ്ഞിരുന്നു, സിനിമാപ്രേമികളെ സംബന്ധിച്ച് സുപ്രധാനമായൊരു ഒത്തുചേരല് കൂടിയയായിരുന്നു ഇത്. തങ്ങളുടെ ക്ഷണം സ്വീകരിച്ചെത്തിയ സൂര്യയ്ക്ക് അമ്മയുടെ മെമ്പറെന്ന നിലയിലും ആരാധകനെന്ന നിലയിലും നന്ദി പറയുന്നുവെന്നും മോഹന്‍ലാല് കൂട്ടിച്ചേര്‍ത്തു.\nനടികര് സംഘത്തിന്റെ പരിപാടിക്ക് പോവുമ്പോള് മലയാളി താരങ്ങള്‍ക്ക് മികച്ച സ്വീകരണമാണ് തമിഴ് സിനിമാലോകം നല്‍കാറുള്ളത്. സൂര്യയ്‌ക്കൊപ്പം പരിപാടിയില് പങ്കെടുക്കാന് കഴിഞ്ഞതില് താന് അതീവ സന്തുഷ്ടനാണെന്നും മമ്മൂട്ടി പറയുന്നു. മലയാള സിനിമയുടെ സ്‌നേഹ ഉപഹാരം സൂര്യയക്ക് സമ്മാനിച്ചത് മോഹന്‍ലാലായിരുന്നു.\nമലയാള സിനിമ എന്നും തന്നെ സ്വീധീനിച്ചിട്ടുണ്ട്. ടേക്ക് ഓഫ് , സുഡാനി ഫ്രം നൈജീരിയ തുടങ്ങിയ സിനിമകളെക്കുറിച്ചും താരം സൂചിപ്പിച്ചിരുന്നു. സിനിമയില് വന്ന കാലം മുതല് താന് മലയാളത്തിന്റെ ആരാധകനാണ്. ദൈവത്തിന്റെ സ്വന്തം നാട് എന്ന പേരിനെ അന്വര്‍ത്ഥമാക്കുന്ന നാട് തന്നെയാണ് കേരളമെന്നും സൂര്യ വ്യക്തമാക്കി. നിറഞ്ഞ കരഘോഷത്തോടെയാണ് താരത്തെ സദസ്സ് സ്വീകരിച്ചത്.\nമുതിര്‍ന്ന താരങ്ങള്‍ക്ക് ആദരവ്\nമലയാള സിനിമയിലെ മുതിര്‍ന്ന താരങ്ങളെ ആദരിച്ചതിന് ശേഷമാണ് പരിപാടി ആരംഭിച്ചത്.ഇളം തലമുറക്കാരാണ് മുതിര്‍ന്ന താരങ്ങളെ ആദരിച്ചത്. സിനിമാപ്രേമികളെ സംബന്ധിച്ച് വളരെ പ്രധാനപ്പെട്ടൊരു നിമിഷം കൂടിയയായിരുന്നു ഇത്. ഏതൊരു പരിപാടിയെപ്പോലെ ഗുരുസ്ഥാനത്തുള്ളവരെ ആദരിച്ച് തന്നെയാണ് അമ്മമഴവില്ലും തുടങ്ങിയത്.\nമധു, ജികെ പിള്ള, കെ ആര് വിജയ, ബാലചന്ദ്രമേനോന്, കെപിഎസി ലളിത, പൂജപ്പുര രവി, ടിപി മാധവന്, ഷീല, കവിയൂര് പൊന്നമ്മ, രാഘവന്, ശ്രീലത നമ്പൂതിരി തുടങ്ങിയവരെ ചടങ്ങില് ആദരിച്ചിരുന്നു. ജഗതി ശ്രീകുമാര്, ഷീല, കവിയൂര് പൊന്നമ്മ തുടങ്ങിയവര്‍ക്ക് ചടങ്ങിലേക്ക് എത്താന് കഴിഞ്ഞിരുന്നില്ല. യുവതലമുറയിലെ താരങ്ങളായ കാളിദാസ്, നിമിഷ സജയന്, ഷഹീന്, മാളവിക, ഷെറിന്, നിരഞ്ജന്, ബാലു, അര്‍ജുന് തുടങ്ങിയവരാണ് മുതിര്‍ന്ന താരങ്ങളെ ആദരിച്ചത്.\nഅമ്മയുടെ നേതൃത്വത്തില് നടത്തുന്ന പരിപാടിയില് താരങ്ങള് ലാഭേച്ഛയാണ് പങ്കെടുക്കുന്നത്. അവശരായ കലാകാരന്‍മാരെ സഹായിക്കുന്നതിന് വേണ്ടിയും താരസംഘടനയുടെ പ്രവര്‍ത്തനങ്ങള് സുഗമമായി നടത്തുന്നതിനും വേണ്ടിയാണ് പരിപാടി സംഘടിപ്പിച്ചതെന്ന് മമ്മൂട്ടി വ്യക്തമാക്കിയിരുന്നു.\nപതിവിന് വിപരീതമായി ഇത്തവണ നൃത്തച്ചുവടുകളുമായാണ് മമ്മൂട്ടി പ്രേക്ഷകരെ വിസ്മയിപ്പിക്കാനെത്തിയത്. ഡാന്‍സിന്‍രെ കാര്യത്തില് തുടക്കം മുതല് തന്നെ പഴി കേട്ടിരുന്ന താരം സ്‌റ്റേജില് ഡാന്‍സ് ചെയ്യാന് കാണിച്ച ധൈര്യത്തെ അഭിനന്ദിച്ച് നിരവധി പേര് രംഗത്തെത്തിയിരുന്നു. എന്നാല് എന്തിനാണ് വയ്യാത്ത പണിക്ക് പോകുന്നതെന്ന തരത്തില് രൂക്ഷവിമര്‍ശനവും താരത്തിനെതിരെ ഉയര്‍ന്നുവന്നിരുന്നു. യുവതാരങ്ങളെ പ്രചോദിപ്പിക്കുന്നതിന് വേണ്ടിയും ഒന്നും അസാധ്യമായതില്ലെന്ന് തെളിയിക്കുന്നതിനും വേണ്ടിയാണ് താന് ഇങ്ങനെ ചെയ്തതെന്നുമായിരുന്നു അദ്ദേഹത്തിന്റെ മറുപടി.\nവിവാഹ വാര്‍ഷിക ദിനമായിരുന്നു\nമലയാളത്തിന്‍രെ സ്വന്തം മെഗാസ്റ്റാര് മമ്മൂട്ടിയുടെയും സുല്‍ഫത്തിന്‍രെയും 39ാമത്തെ വിവാഹ വാര്‍ഷിക ദിനമായിരുന്നു ഞായറാഴ്ച. സോഷ്യല് മീഡിയയിലൂടെ നിരവധി പേരാണ് താരത്തിന് ആശംസകള് നേര്‍ന്ന് രംഗത്തെത്തിയത്. സൂര്യയാണ് ഇതേക്കുറിച്ച് വെളിപ്പെടുത്തിയത്. മോഹന്‍ലാലും സൂര്യയും ചേര്‍ന്ന് താരത്തിന് ആശംസ നേരുകയും ചെയ്തു. മമ്മൂട്ടിയുടെ സൗന്ദര്യ രഹസ്യത്തെക്കുറിച്ച് അറിയാനായിരുന്നു സൂര്യയ്ക്ക് ആകാംക്ഷ.\nസൂര്യയുടെ പ്രസംഗത്തിന്റെ വീഡിയോ കാണൂ\nഅമ്മമഴവില്ലില് സ്‌പെഷന് ഗസ്റ്റായി എത്തിയ സൂര്യ പറയുന്നതെന്താണെന്നറിയാന് ആകാംക്ഷയില്ലേ, കാണൂ.\nമമ്മൂട്ടി സൂര്യയെക്കുറിച്ച് പറയുന്നത്\nമമ്മൂട്ടിയെക്കുറിച്ച് സൂര്യയ്ക്ക് ചിലത് പറയാനുണ്ട്, കാണൂ\nമോഹന്‍ലാല് സൂര്യയെക്കുറിച്ച് പറയുന്നത് ഇങ്ങനെയാണ്.\nമോഹന്‍ലാലിന്റെ ഒടിയന് മാജിക്ക് കാണേണ്ടേ?\nAmmamzhavillu pics and video getting viral


ലോക കപ്പ്3വര്‍ഷം അകലെ; 41 പരിശീലന മൈതാനങ്ങള് സജ്ജമായി | doha\nദോഹ: 2022ലെ ഖത്തര് ലോക കപ്പില് പങ്കെടുക്കുന്ന ടീമുകള്‍ക്കായി 41 പരിശീലന മൈതാനങ്ങള് സജ്ജമായി. ഔദ്യോഗിക തുടക്കത്തിന് മുമ്പ് തന്നെ പരീക്ഷണാടിസ്ഥാനത്തിലുള്ള ഉപയോഗവും ആരംഭിച്ചു.\nജൂലൈയില് ആഫ്രിക്കന് കപ്പ് ഓഫ് നാഷന്‍സ് നേടിയ അല്‍ജീരിയന് ടീം ഉള്‍പ്പെട ഈ പരിശീലന മൈതാനങ്ങള് ഉപയോഗിച്ചു. ഡിസംബറില് നടക്കുന്ന 2019 ഫിഫ ക്ലബ്ബ് വേള്‍ഡ് കപ്പിനും ഈ മൈതാനങ്ങള് ഉപയോഗപ്പെടുത്തും.\nഓരോ പരിശീലന കേന്ദ്രത്തിലും ഫിഫ നിബന്ധന പ്രകാരമുള്ള പ്രകൃതിദത്ത പുല്ലില് ഒരുക്കിയ രണ്ട് പിച്ചുകള്, ടീമിനുള്ള അനുബന്ധ സൗകര്യങ്ങള്, പാര്‍ക്കിങ് സൗകര്യം, കാണികള്‍ക്ക് ഇരിക്കാനുള്ള സ്ഥലം എന്നിവ ഒരുക്കിയിട്ടുണ്ട്.\nഓരോ പരിശീലന മൈതാനത്തോടും അനുബന്ധിച്ച് മൂന്ന് മീറ്റര് വിസ്താരത്തിലാണ് ടീമുകള്‍ക്ക് അനുബന്ധ സൗകര്യം. സുരക്ഷ ഉറപ്പ് വരത്താന് പിച്ചില് നിന്ന് അഞ്ച് മീറ്റര് വിട്ടായിരിക്കും ഈ സൗകര്യമെന്ന് സുപ്രിം കമ്മിറ്റി ഫോര് ഡെലിവറി ആന്റ ലെഗസിയിലെ ട്രെയ്‌നിങ് സൈറ്റ്‌സ് പ്രൊജക്ട് മാനേജര് അഹ്മദ് അല് ഉബൈദലി പറഞ്ഞു. ഫിഫ ലോക കപ്പ് സ്റ്റേഡിയങ്ങളുടെ അതേ ഗുണനിലവാരത്തോടു കൂടിയ പുല് വിതാനം, ജലസേചന സംവിധാനം തുടങ്ങിയവയാണ് ഇവയിലും ഉണ്ടാവുക. ഫള്ഡ് ലൈറ്റ് സംവിധാനത്തോടു കൂടിയുള്ള മൈതാനങ്ങള് ടൂര്‍ണമെന്റിന് മുന്നോടിയായി ഏത് സമയത്തും ഉപയോഗപ്പെടുത്താവുന്നതാണെന്നും ഉബൈദലി പറഞ്ഞു.\nടീം ബേസ് കാംപുകളുടെ പ്രധാന ഭാഗമാണ് പരിശീലന മൈതാനം. ഫിഫ ലോക കപ്പിന് ടീമുകള് താമസിക്കുന്ന ഹോട്ടലിന്റെ സമീപത്തു തന്നെ പരിശീലന മൈതാനവും സജ്ജീകരിക്കുന്നതാണ് ബേസ് കാംപ് സംവിധാനം. ഓരോ ടമീനും പ്രത്യേകം ബേസ് കാംപുകളുണ്ടാവും.\nടൂര്‍ണമെന്റിന് ഇനിയും മൂന്നു വര്‍ഷം ബാക്കിയുള്ളതിനാല് വ്യത്യസ്ത ആവശ്യങ്ങള്‍ക്ക് പരീക്ഷണ ഉപയോഗം നടത്താന് ആവശ്യത്തിന് സമയം ലഭിക്കുമെന്നു ഉബൈദലി പറഞ്ഞു. ഖത്തര് ദേശീയ ടീം, തായ്‌പേയി, ഇറാന്, ഫലസ്തീന്, കസാക്കിസ്താന്, ഖത്തര് റഗ്ബി ഫെഡറേഷന്, ഒമാനിലെ അല്‍ഫുഹൂദ് സ്‌പോര്‍ട്‌സ് അക്കാദമി എന്നിവ ഇതിനകം പരിശീലന മൈതാനങ്ങള് ഉപയോഗിച്ചിട്ടുണ്ട്. ഖത്തര് യൂനിവേഴ്‌സിറ്റി, ദോഹ ഗോള്‍ഫ് കോഴ്‌സ്, അല്‍സൈലിയ, ഉനൈസ തുടങ്ങിയ സ്ഥലങ്ങളിലാണ് പ്രധാനമായും പരിശീലന മൈതാനങ്ങളുള്ളത്.\nഡ്രെസ്സിങ് റൂം, പ്രസ് കോണ്‍ഫറന്‍സ് ഏരിയ, ഭക്ഷണ ശാല, ഐടി സംവിധാനം, മീഡിയ ബ്രോഡ്കാസ്റ്റിങ് സംവിധാനം തുടങ്ങിയ സൗകര്യങ്ങള് പരിശീലന മൈതാനങ്ങളോട് അനുബന്ധിച്ച് ഒരുക്കിയിട്ടുണ്ട്.


tokyo olympics closing ceremony | കോവിഡ് പ്രതിസന്ധിയിലും ആവേശം ചോരാതെ ലോക കായിക മാമാങ്കം; ജേതാക്കളായി അമേരിക്ക; വെല്ലുവിളി ഉയർത്തി ചൈനയും; അഭിമാനത്തോടെ ഇന്ത്യ; ടോക്യോ ഒളിമ്പിക്‌സിന് തിരശീലവീണു; ഇനി പാരീസിൽ വിസ്മയം നിറയാൻ കാത്തിരിപ്പ് - MarunadanMalayalee.com\nAugust 08, 202105:48 PM IST Permalink\nടോക്യോ: കോവിഡ് മഹാമാരി ഭീതി പരത്തി കൺമുന്നിൽ തുടരുമ്പോഴും ലോകത്തിന്റെ കായിക സ്വപ്‌നങ്ങൾ ചിറകു വിരിച്ച ടോക്യോ ഒളിമ്പിക്‌സിന് നിറപ്പകിട്ടാർന്ന സമാപനം. ലോകത്തെ നിശ്ചലമാക്കിയ മഹാമാരെ കരുതലോടെ നേരിട്ട് വിജയകരമായി സംഘടിപ്പിച്ച ഒളിംപിക്‌സിന്റെ സമാപന ചടങ്ങുകളും ഒരുമയുടെ സന്ദേശം പകരുന്നതായി.\nഇനി മൂന്നു വർഷങ്ങൾക്കപ്പുറം പാരിസിൽ കാണാമെന്ന ആശംസയോടെയാണ് ടോക്കിയോ ഒളിംപിക്‌സിന് സമാപനം കുറിച്ചത്. ഒളിംപിക്‌സ് ചരിത്രത്തിലെ ഏറ്റവും പ്രതിസന്ധി നിറഞ്ഞ കാലത്തും വിജയകരമായി ഗെയിംസ് പൂർത്തിയാക്കിയതിന്റെ ആവേശത്തിനിടെ, രാജ്യാന്തര ഒളിംപിക് കമ്മിറ്റി തലവൻ തോമസ് ബാക്, 2024 ഒളിംപിക്‌സിന്റെ ആതിഥേയരായ പാരിസ് നഗരത്തിന്റെ മേയർ ആൻ ഹിഡാൽഗോയ്ക്ക് ഒളിംപിക് പതാക കൈമാറി. ജൂലൈ 23ന് ആരംഭിച്ച ടോക്കിയോ ഒളിംപിക്‌സിന് ഔദ്യോഗികമായി സമാപനം കുറിച്ചതായി തോമസ് ബാക് പ്രഖ്യാപിച്ചു.\nകോവിഡ് സൃഷ്ടിച്ച പ്രതിസന്ധിയിൽ ഒരു വർഷം വൈകിയെങ്കിലും, ഏറ്റവും മികച്ച രീതിയിൽത്തന്നെ സംഘടിപ്പിക്കപ്പെട്ട ഒളിംപിക്‌സിന്റെ പതിപ്പിനാണ് ടോക്കിയോയിൽ സമാപനമായത്. വർണശബളമായ അന്തരീക്ഷത്തിൽ പാട്ടും നൃത്തവുമെല്ലാം ഒത്തുചേർന്ന പരിപാടികളോടെയാണ് ജപ്പാൻ ലോകത്തിന്റെ വിവിധ ഭാങ്ങളിൽനിന്നെത്തിയ കായികതാരങ്ങളെ യാത്രയാക്കിയത്. ഇനി ഒളിംപിക്‌സിന്റെ തുടർച്ചയായ പാരാലിംപിക്‌സിന് ഈ മാസം 24ന് ടോക്കിയോയിൽ തുടക്കമാകും. സെപ്റ്റംബർ അഞ്ചിന് സമാപനം.\nസമാപന ചടങ്ങിൽ താരങ്ങളുടെ പരേഡിൽ ഗുസ്തിയിൽ വെങ്കലം നേടിയ ബജ്രംഗ് പൂനിയയാണ് ഇന്ത്യൻ പതാക വഹിച്ചത്. മത്സരം പൂർത്തിയാക്കുന്ന താരങ്ങൾ 48 മണിക്കൂറിനുള്ളിൽ മടങ്ങണമെന്നതിനാൽ, പ്രമുഖ താരങ്ങളിൽ പലരും സമാപന ചടങ്ങിൽ പങ്കെടുത്തില്ല.\nജൂലൈ 23ന് ടോക്കിയോയിലെ ഇതേ വേദിയിൽ തുടക്കമായ ഒളിംപിക്‌സ് സമാപിക്കുമ്പോൾ, അമേരിക്ക ചാംപ്യൻ പട്ടം നിലനിർത്തി. 39 സ്വർണവും 41 വെള്ളിയും 33 വെങ്കലവും സഹിതം ആകെ 113 മെഡലുകളുമായാണ് അമേരിക്ക ഒന്നാമതെത്തിയത്.\nറിയോയിൽ വൻ ലീഡിലായിരുന്നു അമേരിക്കയുടെ വിജയമെങ്കിൽ, ഇവിടെ ചൈന കടുത്ത വെല്ലുവിളി ഉയർത്തി രണ്ടാം സ്ഥാനത്തെത്തി. 38 സ്വർണവും 32 വെള്ളിയും 18 വെങ്കലവും സഹിതം 88 മെഡലുകളാണ് ചൈനയുടെ സമ്പാദ്യം. 27 സ്വർണവും 14 വെള്ളിയും 17 വെങ്കലവും സഹിതം 58 മെഡലുകളുമായി ആതിഥേയരായ ജപ്പാൻ മൂന്നാം സ്ഥാനത്തെത്തി.\nഒളിംപിക് ചരിത്രത്തിലെ ഏറ്റവും മികച്ച പ്രകടനം പുറത്തെടുത്ത ഇന്ത്യ ഒരു സ്വർണവും രണ്ടു വെള്ളിയും നാലു വെങ്കലവും സഹിതം ഏഴു മെഡലുകളുമായി 48ാം സ്ഥാനത്താണ്. ആകെ 86 രാജ്യങ്ങളാണ് ടോക്കിയോയിൽ മെഡൽ പട്ടികയിൽ ഇടംപിടിച്ചത്.\nപ്രതിസന്ധി ഘട്ടത്തിലും ഒരുമയോടെ നിന്ന് ഗെയിംസ് വിജയകരമായി പൂർത്തിയാക്കാൻ സാധിച്ചതിന്റെ ആവേശത്തിലാണ് ടോക്യോ നാഷനൽ സ്റ്റേഡിയത്തിൽ താരങ്ങൾ. കൂടുതൽ വേഗത്തിൽ, ഉയരത്തിൽ, കരുത്തോടെ എന്ന ഒളിംപിക്‌സ് ആപ്തവാക്യത്തിലേക്ക് ഒരുമിച്ച് എന്ന വാക്ക് കൂടി എഴുതിചേർത്താണ് ടോക്കിയോ ഒളിംപിക്‌സിന് തിരശീല വീഴുന്നത്.\nഒളിംപിക്സ് ചരിത്രത്തിലെ ഏറ്റവും കൂടുതൽ മെഡലുകളുമായാണ് ഇന്ത്യ ടോക്കിയോയിൽ നിന്ന് മടങ്ങുന്നത്. ഒരു സ്വർണവും രണ്ട് വെള്ളിയും നാല് വെങ്കലവുമായി ഏഴ് മെഡലുകൾ ഇന്ത്യക്ക് ലഭിച്ചു. ലണ്ടൻ ഒളിംപിക്സിലെ റെക്കോർഡ് ഇതോടെ പഴങ്കഥയായി. അത്‌ലറ്റിക്സിൽ ചരിത്ര മെഡലുമായി നീരജ് ചോപ്ര ടോക്കിയോയിലെ ഇന്ത്യൻ ഹീറോയായപ്പോൾ പുതുചരിത്രമെഴുതി ഹോക്കി ടീമുകളും ശക്തമായ സാന്നിധ്യമറിയിച്ച് മീരാബായി ചനുവടക്കമുള്ള വനിതാ താരങ്ങളും അഭിമാനമായി.\nഒളിംപിക്‌സിൽ പങ്കെടുത്ത ഇന്ത്യൻ സംഘത്തെ അനുമോദിച്ച് പ്രധാനമന്ത്രി നരേന്ദ്ര മോദി ട്വീറ്റ് ചെയ്തു. 'ടോക്കിയോ ഒളിംപിക്‌സിന് തിരശീല വീഴുമ്പോൾ, മികച്ച പ്രകടനം കാഴ്ചവച്ച ഇന്ത്യൻ സംഘത്തിന് അഭിനനന്ദനങ്ങൾ. കഴിവിന്റെയും കൂട്ടായ്മയുടെയും സമർപ്പണത്തിന്റെയും മഹനീയ മാതൃകകളായിരുന്നു അവർ. ഇന്ത്യയെ പ്രതിനിധീകരിച്ച ഓരോ താരവും ചാംപ്യനാണ്' മോദി ട്വിറ്ററിൽ കുറിച്ചു.\nഒളിംപിക്സ് ചരിത്രത്തിൽ ട്രാക്ക് ആൻഡ് ഫീൽഡിലെ മെഡലാണ് ജാവലിനിൽ നീരജ് ചോപ്രയുടെ സ്വർണത്തിലൂടെ ഇന്ത്യ നേടിയത്. 87.58 ദൂരം താണ്ടിയാണ് ചോപ്രയുടെ സ്വർണം നേട്ടം. താരത്തിന് വെല്ലുവിളിയാകുമെന്ന് കരുതപ്പെട്ട ജർമൻ താരം, ലോക ഒന്നാം നമ്പർ ജൊഹന്നാസ് വെറ്റർ പാടേ നിരാശപ്പെടുത്തി. 2008ലെ ബീജിങ് ഒളിംപിക്സിൽ ഷൂട്ടിംഗിൽ അഭിനവ് ബിന്ദ്ര സ്വർണം നേടിയ ശേഷം ഒളിംപിക്സിൽ ഇന്ത്യയുടെ ആദ്യ സ്വർണ നേട്ടവുമാണിത്.\nആദ്യ ശ്രമത്തിൽ 87.03 മീറ്റർ ദൂരം എറിഞ്ഞ് ഒന്നാമെത്തിയ നീരജ് രണ്ടാം ശ്രമത്തിൽ 87.58 മീറ്റർ ദൂരം പിന്നിട്ട് ഒന്നാം സ്ഥാനം നിലനിർത്തി. മൂന്നാം ശ്രമത്തിൽ 76.79 മീറ്ററെ താണ്ടിയുള്ളുവെങ്കിലും അവസാന റൗണ്ടിലേക്ക് ഒന്നാമനായി തന്നെ നീരജ് യോഗ്യത നേടി. അവസാന മൂന്ന് റൗണ്ടിലെ നീരജിന്റെ നാലാമത്തെയും അഞ്ചാമത്തെയും ശ്രമങ്ങൾ ഫൗളായെങ്കിലും പിന്നീടാരും നീരജിനെ വെല്ലുന്ന ത്രോ പുറത്തെടുത്തില്ല.


ജ്യോതിരാദിത്യ സിന്ധ്യയുടെ നാമനിര്‍ദേശപത്രിക തള്ളുമോ?; കോണ്‍ഗ്രസിന്റെ ആരോപണം വരണാധികാരി അംഗീകരിക്കുമോ? - Kerala Times TV: Kerala Times | Malayalam News Channel in Kerala | Latest News, Live TV\nHome / National / ജ്യോതിരാദിത്യ സിന്ധ്യയുടെ നാമനിര്‍ദേശപത്രിക തള്ളുമോ?; കോണ്‍ഗ്രസിന്റെ ആരോപണം വരണാധികാരി അംഗീകരിക്കുമോ?\nജ്യോതിരാദിത്യ സിന്ധ്യയുടെ നാമനിര്‍ദേശപത്രിക തള്ളുമോ?; കോണ്‍ഗ്രസിന്റെ ആരോപണം വരണാധികാരി അംഗീകരിക്കുമോ?\nഭോപ്പാല്: മധ്യപ്രദേശില് ബി.ജെ.പി രാജ്യസഭ സ്ഥാനാര്‍ത്ഥികളായ ജ്യോതിരാദിത്യ സിന്ധ്യയുടേയും സുമെര് സിങ് സോളങ്കിയുടെയും നാമനിര്‍ദേശ പത്രികകള് വിവാദത്തില്. കോണ്‍ഗ്രസ് ആരോപണമുന്നയിച്ചതോടെയാണ് ഇരുവരുടെയും സ്ഥാനാര്‍ത്ഥിത്വം പ്രശ്‌നത്തിലായിരിക്കുന്നത്.\nതിങ്കളാഴ്ച വരണാധികാരിക്ക് മുമ്പില് ജ്യോതിരാദിത്യ സിന്ധ്യ സമര്‍പ്പിച്ച പത്രികയില് മധ്യപ്രദേശ് പൊലീസിന്റെ സാമ്പത്തിക തട്ടിപ്പ് അന്വേഷണ സംഘം എടുത്ത കേസിനെ കുറിച്ചുള്ള വിവരങ്ങള് ഉള്‍പ്പെടുത്തിയിട്ടില്ലെന്നാണ് കോണ്‍ഗ്രസ് ആരോപണമുന്നയിച്ചത്. കോണ്‍ഗ്രസ് രാജ്യസഭ സ്ഥാനാര്‍ത്ഥിയായ ദിഗ്‌വിജയ് സിങ് ആണ് സിന്ധ്യക്കെതിരെ പരാതി നല്‍കിയത്.\nമറ്റൊരു ബി.ജെ.പി സ്ഥാനാര്‍ത്ഥിയായ സുമെര് സിങ് സോളങ്കിയുടെ പത്രികക്കെതിരെ കോണ്‍ഗ്രസ് സ്ഥാനാര്‍ത്ഥിയായ ഫൂല് സിങ് ഭരൈയ്യയാണ് പരാതി നല്‍കിയത്. സുമെര് സിങ് സോളങ്കി പത്രിക സമര്‍പ്പിക്കുന്ന സമയത്ത് സര്‍ക്കാര് ഉദ്യോഗസ്ഥനായിരുന്നുവെന്നും പത്രിക സമര്‍പ്പിച്ചതിന് ശേഷമാണ് സര്‍ക്കാര് ഉദ്യോഗം രാജിവെച്ചതെന്നുമാണ് പരാതി. സുമെര് സിങ് സോളങ്കി ബര്‍വാനി ഗണ്‍മെന്റ് കോളേജിലെ പ്രൊഫസറായിരുന്നു.\nബി.ജെ.പി സ്ഥാനാര്‍ത്ഥികള്‍ക്കെതിരെ കോണ്‍ഗ്രസ് സ്ഥാനാര്‍ത്ഥികള് ഉന്നയിച്ച ആരോപണങ്ങള് ചൊവ്വാഴ്ച രാവിലെ 11 മണിക്ക് വരണാധികാരി പരിശോധിക്കും. കോണ്‍ഗ്രസ് സ്ഥാനാര്‍ത്ഥികളായ ദിഗ്‌വിജയ് സിങ്, ഭരൈയ്യ, ബി.ജെ.പി സ്ഥാനാര്‍ത്ഥി രഞ്ജന ഭാഗെല് എന്നിവരുടെ പത്രികകള് വരണാധികാരി അംഗീകരിച്ചിരുന്നു.


ഗൂഗിളിന് പറ്റിയ അബദ്ധം ~ തൂലിക\nSaturday, February 04, 2012 കൌതുകം, ഗൂഗിള്, വിജ്ഞാനം, സാങ്കേതികം 12 comments\nഗൂഗിള് എന്ന സെര്‍ച്ച് എഞ്ചിന് ആ പേര് വന്നത് ഒരു അക്ഷര പിശകിലൂടെയാണ്. ഒന്നിനു ശേഷം നൂറു പൂജ്യങ്ങൾ വരുന്ന സംഖ്യയെ സൂചിപ്പിക്കാൻ ഉപയോഗിക്കുന്ന ഗൂഗൾ(googol) എന്ന പദം സെർച്ച് എൻ‌ജിന്റെ പേരാക്കാനായിരുന്നു സ്ഥാപകരായ ലാറി പേജിന്‍റെയും സെര്‍ജി ബ്രൈനിന്‍റെയും ലക്ഷ്യം. അമേരിക്കൻ ഗണിത ശാസ്ത്രജ്ഞനായ എഡ്വേഡ് കാസ്നറുടെ അനന്തരവൻ ഒൻപതു വയസുകാരൻ മിൽട്ടൺ സൈറോറ്റയാണ് 1938ൽ ആദ്യമായി ഗൂഗൾ എന്ന പദം ഉപയോഗിച്ചത്. ഗണിത ശാസ്ത്രജ്ഞരുടെ ഇടയിൽ പ്രചരിച്ചിരുന്ന ഈ പദം തന്നെ തങ്ങളുടെ സെർച്ച് എൻ‌ജിനു പേരായി നൽകാം എന്നായിരുന്നു ഗൂഗിളിന്റെ പിറവിക്കു പിന്നിൽ പ്രവർത്തിച്ചവരുടെ ചിന്ത. എണ്ണിയാലൊടുങ്ങാത്ത വിവരങ്ങൾ ഈ സെർച്ച് എൻ‌ജിനിൽ ലഭ്യമാകും എന്ന സന്ദേശം നല്‍കുകയായിരുന്നു അവർ. എന്നാൽ അവർ എഴുതിയത് അക്ഷരപ്പിശകോടെയായെന്നു മാത്രം. അങ്ങനെ ഗൂഗളിനു പകരം ഗൂഗിൾ(google) ആയി മാറി.\nഒരു കാര്യം നിങ്ങള് ശ്രദ്ധിച്ചിട്ടുണ്ടോ?. GOOGLE എന്ന പദം ചെറിയ അക്ഷര പിശകിലൂടെ ടൈപ്പ് ചെയ്താലും യഥാര്‍ഥ ഹോം പേജിലേക്കു തന്നെ അത് റീഡയറക്ടാവും. തങ്ങൾക്കു പറ്റിയ അക്ഷരപ്പിശക് മറ്റാരെയും വഴിതെറ്റിക്കരുത് എന്ന ചിന്ത ഗൂഗിൾ ഉടമകൾക്ക് ഉണ്ട്. നമ്മള് gogle.com, googel.com എന്നിങ്ങനെ തെറ്റായി ടൈപ് ചെയ്താലും ചെന്നെത്തുന്നത് ഗൂഗിളിൽ തന്നെയായിരിക്കും. ഗൂഗിളിനു സദൃശമായ അക്ഷരത്തെറ്റുകളെല്ലാം ഇപ്രകാരം ശരിയായ ഡൊമെയിൻ നാമത്തിലേക്കു് വഴിതിരിച്ചു വിട്ടിരിക്കുന്നു.\nഅബദ്ധത്തില് കണ്ടുപിടിക്കപ്പെട്ട മധുരം!!തേനീച്ചക്കൂട്ടിലെ ഫാന് !കടലിലെ ബാര്‍ബര്‍മാര് !!അമേരിക്കല് സൈനികരെ ഞെട്ടിച്ച വവ്വാലുകള് !!\nAlthaf Hussain.K February 4, 2012 at 6:32 AM\nഗൂഗിളിന് പറ്റിയ അബദ്ധം...\nഇതു ഒരു പുതിയ അറിവായിരുന്നു,നന്ദി\nKalavallabhan February 4, 2012 at 10:45 AM\nഗോൾ അന്നടിച്ചില്ലെങ്കിലും പിന്നിടങ്ങോട് കോളടിച്ചു\nrejithkrishna February 4, 2012 at 6:21 PM\nee oru post njan കുറിഞ്ഞി ഓണ്‍ലൈന് enna blogil vayichathaayi orkkunnu\nrejithkrishna February 4, 2012 at 6:22 PM\nsorry ethe vishayam ennaanu udheshichathu\nAlthaf Hussain.K February 5, 2012 at 8:04 PM\nഇത് ഞാന് വിക്കിപീഡിയയില് നിന്നും എടുത്തതാണ്. കടപ്പാട് കൊടുക്കാന് മറന്നതാണ്. ക്ഷമിക്കണം..\nമെഹദ് മഖ്‌ബൂല് February 11, 2012 at 8:26 AM\nഅല്‍ത്താഫ് ബ്ലോഗ് വായിച്ചു.. വളരെ നന്നായിട്ടുണ്ട്...\nരമേശേട്ടന്റെ ഇരിപ്പിടം(http://irippidamweekly.blogspot.in) ബ്ലോഗിലൂടെയാണ് ഇവിടെ എത്തിയത്..\nShahir K B February 11, 2012 at 6:45 PM\nകലി (veejyots) February 26, 2012 at 3:07 PM\ngreat.... tks for the information.. congrats\nഅമ്മാവന് March 7, 2012 at 5:38 PM\nനന്നായി എഴുതിയിരിക്കുന്നു അല്‍താഫ്...\nഎന്ത് കൊണ്ടാണ് ഗൂഗിള് ഹോം പേജ് ഇത്ര ലളിതം ആയത് എന്നറിയാമോ? HTML നെ കുറിച്ച് വലിയ പിടിയില്ലാതിരുന്ന ഗൂഗിള് സ്ഥാപകര്, പരമാവധി കണ്ട്രോളുകള് കുറച്ചാണ് പേജ് ഡിസൈന് ചെയ്തത്. ആദ്യ കുറെ കാലം സെര്‍ച്ച് ബട്ടണ് പോലും ഇല്ലായിരുന്നു ഗൂഗിള് ഹോം പേജില്. ഗൂഗിള് എന്ന പേരും, സെര്‍ച്ച് ബോക്സ് ഉം മാത്രം. സെര്‍ച്ച് ചെയ്യേണ്ട വാക്ക് എന്റര് ചെയ്ത ശേഷം 'Enter' കീ ഉപയോഗിച്ചാണ് സെര്‍ച്ച് ചെയ്തിരുന്നത്. പിന്നീട് ആളുകള് ആവശ്യപ്പെട്ടപ്പോഴാണ് സെര്‍ച്ച് ബട്ടണ് ചേര്‍ത്തത്.\nAlthaf Hussain.K March 9, 2012 at 5:51 AM\nകമന്‍റ് അറിയിച്ച എല്ലാവര്‍ക്കും നന്ദി..........\nപുതിയ അറിവുകള് പറഞ്ഞു തന്നതിന് നന്ദി...\n- സോണി - May 24, 2012 at 12:28 PM\nനന്ദി, അല്‍താഫിനും അമ്മാവനും.


എത്രയോ തവണ നമ്മൾ കെട്ടിപ്പിടിച്ചു കരഞ്ഞിരിക്കുന്നു, എന്നും കരുത്താവുന്ന സൗഹൃദത്തെ കുറിച്ച് രേവതിയും സുഹാസിനിയും | Indian Express Malayalam\nrevathy suhasini maniratnam on their friendship\nഎപ്പോഴും ഹായ്, ഹലോ ബന്ധമില്ല. അപൂർവ്വമായേ വിളിക്കാറുള്ളൂ. എന്നാൽ എപ്പോൾ സംസാരിക്കണമെന്നു തോന്നിയാലും നീയവിടെ ഉണ്ടാവാറുണ്ട്\nUpdated: April 15, 2020 10:40:17 am\nഅഭ്രപാളിയ്ക്ക് അപ്പുറം ജീവിതത്തിലും സൗഹൃദം സൂക്ഷിക്കുന്നവരാണ് നടിമാരായ സുഹാസിനി മണിരത്നവും രേവതിയും. വർഷങ്ങളായി സന്തോഷങ്ങളിലും പ്രതിസന്ധിഘട്ടങ്ങളിലുമെല്ലാം കൂടെയുള്ള ഉറ്റചങ്ങാതിമാർ. തങ്ങളുടെ സൗഹൃദത്തെ കുറിച്ച് മനസ്സു തുറക്കുകയാണ് രേവതിയും സുഹാസിനിയും.\n“ഒരുപാട് നല്ല കാര്യങ്ങളിലൂടെയും വിഷമഘട്ടങ്ങളിലൂടെയും ഞങ്ങൾ ഒന്നിച്ചു കടന്നുപോയവരാണ്. എത്രയോ തവണ കെട്ടിപ്പിടിച്ച് കരഞ്ഞിട്ടുണ്ട്. ഒരുപാട് പ്രചോദനവും സ്നേഹവുമാണ് നീയെനിക്ക്. വളരെ അപൂർവ്വമായെ നമ്മൾ സംസാരിക്കാറുള്ളൂ. എന്നും പിന്തുണ നൽകുന്ന ചങ്ങാതി, നീയാരായി ഇരിക്കുന്നുവോ അതിൽ സന്തോഷം,” രേവതിയെ കുറിച്ച് സുഹാസിനി പറയുന്നു. ഇൻസ്റ്റഗ്രാം ലൈവിൽ പ്രേക്ഷകരുമായി സംവദിക്കുകയായിരുന്നു ഇരുവരും.\nവളരെ അപൂർവ്വമായി മാത്രം സംസാരിക്കുന്ന സുഹൃത്തുക്കളാണ് ഞങ്ങൾ എന്ന വാക്കുകളോടെയാണ് രേവതി സുഹാസിനിയ്ക്ക് മറുപടി നൽകുന്നത്. “എപ്പോഴും ഹായ്, ഹലോ ബന്ധമില്ല. അപൂർവ്വമായേ വിളിക്കാറുള്ളൂ. എന്നാൽ എപ്പോൾ സംസാരിക്കണമെന്നു തോന്നിയാലും നീയവിടെ ഉണ്ടാവാറുണ്ട് ഹാസിനി. ജീവിതത്തിൽ എന്തെങ്കിലും ആശയക്കുഴപ്പമുണ്ടാകുമ്പോൾ, പങ്കുവയ്ക്കേണ്ട ഫീലിംഗ്സ് വരുമ്പോഴെല്ലാം വിളിക്കും. വർഷങ്ങളായി അതങ്ങനെയാണ്.” രേവതി പറയുന്നു.\nഏതാണ്ട് ഒരേ കാലഘട്ടത്തിൽ തെന്നിന്ത്യൻ സിനിമയിൽ തിളങ്ങിയ താരങ്ങളാണ് സുഹാസിനിയും രേവതിയും. അഭിനയത്തിന് അപ്പുറം സിനിമയുടെ സാങ്കേതികവശങ്ങളിൽ കൂടി തിളങ്ങിയ രണ്ടുപേർ. അഭിനയത്തിനപ്പുറം സംവിധായികയുടെ വേഷത്തിലും ഇരുവരും തിളങ്ങി. സമകാലിക ഇന്ത്യന് സിനിമയില് ഒരു സംവിധായിക എന്ന നിലയില് ദക്ഷിണേന്ത്യയില് നിന്നും ഉയര്‍ന്നു കേട്ട ആദ്യ പേരുകളില് ഒന്നായിരുന്നു സുഹാസിനിയുടേത്. സിനിമാപാരമ്പര്യമുള്ള കുടുംബത്തില് നിന്നും സിനിമയുടെ സാങ്കേതിക മേഖലയില് എത്തി, അവിടെ നിന്നും അഭിനയത്തിലേക്കും, മണിരത്നവുമായുള്ള വിവാഹത്തിനു ശേഷം തിരക്കഥ-സംവിധാന രംഗത്തേക്കും ചുവടു വച്ച സുഹാസിനിയുടെ ആദ്യ സംവിധാനസംരംഭമായ ‘പെണ്’ എന്ന തമിഴ് ടെലിസീരീസിൽ രേവതിയും അഭിനയിച്ചിരുന്നു.\nLove this picture. The host and his heroines\nA post shared by Suhasini Hasan (@suhasinihasan) on Nov 26, 2019 at 12:59am PST\nഎൺപതുകളിലെ തെന്നിന്ത്യൻ താരങ്ങളുടെ കൂട്ടായ്മയായ എയ്റ്റീസ് ക്ലബ്ബിലും സജീവമാണ് ഇരുവരും. 2009 ൽ സുഹാസിനി മണിരത്നവും ലിസിയും ചേർന്നാണ് ഈ റീയൂണിയൻ ആരംഭിച്ചത്.\nRead more: പെണ്: സുഹാസിനിയുടെ കഥാചിത്രങ്ങളിലൂടെ\nWeb Title: Revathy suhasini maniratnam on their friendship


ഗർഭിണിയായ ഭാര്യയും മണിയറ ഇല്ലാത്ത ആദ്യ രാത്രിയും - നല്ലെഴുത്ത്\nHome Humour Malayalam VipinPG ഗർഭിണിയായ ഭാര്യയും മണിയറ ഇല്ലാത്ത ആദ്യ രാത്രിയും\n,Humour ,Malayalam ,VipinPG\nഷോ റൂമിൽ നിന്ന് പുതിയ വണ്ടി വാങ്ങണം എന്ന് പറഞ്ഞ് അമ്മയെ കൊണ്ട് കുടുംബശ്രീയിൽ നിന്നും ലോൺ എടുപ്പിച്ച് ആ കാശുമായി പോയ എന്നെ പിന്നെ അമ്മ കണ്ടത് ഒരു പകലും രാത്രിയും കഴിഞ്ഞിട്ടാണ്.\nപിറ്റേന്ന് രാവിലെ മുറ്റം അടിക്കാൻ വേണ്ടി മുറ്റത്തിറങ്ങിയ അമ്മ കണ്ടത് ഇളിച്ചോണ്ട് നിക്കുന്ന എന്നെയാണ്. മറ്റൊരു പ്രത്യേകത ഉണ്ടായത് എന്റെ ഇടതുകൈയിൽ ഒരു പെൺകുട്ടിയുടെ വലതുകൈ ഉണ്ടായിരുന്നു. അതെ ഞാൻ വിവാഹിതനായി. അമ്മ പുറകിലേക്ക് നോക്കിയപ്പോൾ ഞാനും പെണ്ണും വന്ന വണ്ടിയും ഞങ്ങളെ കൊണ്ടുവന്ന കൂട്ടുകാരും റോഡിൽ നിൽക്കുന്നുണ്ട്.\nഅമ്മയെ കൊണ്ട് ലോൺ എടുപ്പിച്ച പൈസ കൊണ്ടു ഒരു താലി വാങ്ങി അത് ഒരു മഞ്ഞ ചരടിൽ കെട്ടി അവളുടെ കഴുത്തിൽ ചാർത്തി. ഇതിപ്പോ വേണമെന്ന് കരുതിയതല്ല. പക്ഷെ രണ്ടു കൊല്ലമായി കെട്ടാം കെട്ടാം എന്ന് പറഞ്ഞു നടക്കുന്ന തല്ലാതെ അവളെ ഞാൻ കെട്ടുന്നില്ല എന്ന് കണ്ടപ്പോൾ എന്റെ പേര് പറഞ്ഞ് ആത്മഹത്യാ കുറിപ്പ് എഴുതി വെച്ച് അതെനിക്ക് വാട്ട്സാപ്പിൽ അയച്ചുതന്നു. അതിനുശേഷം തൂങ്ങാൻ വേണ്ടി കെട്ടിയ കയറിന്റെ ഫോട്ടോയും അയച്ചുതന്നു.\nഇത്തരം ഒരു പ്രത്യേക സാഹചര്യത്തിൽ അവളെ കൂട്ടിക്കൊണ്ടു വരിക എന്നല്ലാതെ മറ്റൊരു വഴിയും ഞാൻ കണ്ടില്ല. മാത്രമല്ല ഇപ്പോൾ സർവസാധാരണമായി അമ്മേ. ഞാൻ വിനീത വിധേയനായി അവളെയും കൊണ്ട് അമ്മയുടെ കാലിൽ വീണു. രണ്ടുപേരെയും അനുഗ്രഹിച്ച ശേഷം അവളെ വിളിച്ചോണ്ട് അകത്തേക്ക് പോയ അമ്മ അകത്ത് കയറാൻ ശ്രമിച്ച എന്നെ തടഞ്ഞു നിർത്തി പറഞ്ഞു\n" നിൽക്കവിടെ,,, തൽക്കാലം കുറച്ച് ദിവസം മോൻ ചായ്പ്പിൽ കിടക്ക്. ലോണെടുത്ത തന്ന പൈസ എനിക്ക് തിരിച്ചു തന്നിട്ട് അകത്തു കയറിയാൽ മതി "\nഫസ്റ്റ് സീനിൽ തന്നെ അമ്മയുടെ കിടുക്കാച്ചി ഡയലോഗിൽ ഞാൻ സ്വപ്നം കണ്ട ആദ്യരാത്രി സ്വാഹ. കയ്യിലിരുന്ന ചൂലെടുത്ത് കൈപ്പത്തിയിൽ രണ്ട് തട്ട് തട്ടി എല്ലാവരെയും അമ്മ ഒന്ന് രൂക്ഷമായി നോക്കി.\nഅമ്മ കലിപ്പായി എന്ന് കണ്ടപ്പോൾ ഇവളെ പൊക്കാൻ വന്ന കൂട്ടുകാരെല്ലാം തൽക്കാലം കുറച്ചുദിവസത്തേക്ക് ഗോവക്ക് ടൂർ പോയി. അല്ലെങ്കിൽ ഒരാൾക്കും സമാധാനത്തിൽ വീട്ടിൽ ഇരിക്കാൻ പറ്റില്ല.\nചായ്പ്പിൽ കിടന്ന് മുന്നോട്ടുള്ള ജീവിതത്തെ കുറിച്ച് കലശലായി ആലോചിക്കുമ്പോഴാണ് കക്ഷത്തിൽ ഒരു ഡയറിയും കയ്യിൽ ഒരു പെന്നുമായി അമ്മയുടെ വരവ്.\nഇതുവരെ തിരിച്ചു തരാം എന്ന് പറഞ്ഞ് ഞാൻ വാങ്ങിയ പൈസയുടെ കണക്കുകൾ ആണ്. ഒരു രൂപ കുറയാതെ തിരിച്ചു കൊടുത്താലേ വിളിച്ചിറക്കി കൊണ്ടു വന്ന പെണ്ണിന്റെ കൂടെ തുടർന്ന് ജീവിക്കാൻ കഴിയൂ. അല്ലാതെ അമ്മ വീട്ടിൽ കയറ്റില്ല.\nപിറ്റേന്ന് മുതൽ ഞാൻ പണിക്കു പോകാൻ തുടങ്ങി. പഴയ ആശാന്റെ കൂടെ പെയിന്റിങ് ആണ് പണി. സാമ്പത്തിക ബാധ്യത പെട്ടെന്ന് തീർക്കാൻ പെയിന്റിങ് കഴിഞ്ഞുവന്ന് വീടിന് സമീപം വൈകിട്ട് പാർക്ക് ചെയ്യുന്ന രണ്ട് ബസും കഴുകും.\nഞാനൊരു ഭർത്താവായെന്നും അമ്മയെന്നെ ചായ്പ്പിൽ ആക്കിയെന്നും അയൽപക്കക്കാർ അറിഞ്ഞു. അവർ പുതു പെണ്ണിനെ കാണാൻ വേണ്ടി വന്നു. അവളെ കണ്ടവരെല്ലാം ഒറ്റവാക്കിൽ വിലയിരുത്തി\n" അവളൊരു ദുർബലയാണ് ,,,, ആകപ്പാടെ മെലിഞ്ഞുണങ്ങി ഇരിക്കുന്നു "\nഅവൾ പണ്ടേ ദുർബല ആണ്. ഞാനും ദുർബലൻ ആണല്ലോ,,, മെലിഞ്ഞിട്ടാണ്. അമ്മയുടെ കണക്ക് പ്രകാരം ഉള്ള കടം തീരണമെങ്കിൽ കുറഞ്ഞത് ഒരു നാലു മാസമെങ്കിലും ഈ പെടാപ്പാട് പെടണം. അവളും അമ്മയും ഒന്നിച്ചാണ് കിടപ്പ്. അവര് രണ്ടുപേരും പെട്ടെന്ന് സിംഗ് ആയി. പാവം ഞാൻ പുറത്തായി.\nഒരു അവധി ദിവസം കിട്ടുമ്പോൾ അവൾ അലക്കുന്നിടത്തും അടിച്ചു വാരുമ്പോഴും അവളെ ചുറ്റിപ്പറ്റി നിൽക്കും.\nനമ്മൾ ഒരുമിച്ചിരുന്ന് സംസാരിക്കുന്നത് പോലും കണ്ടാൽ പുലിവാൽ കല്യാണത്തിൽ ഹരിശ്രീഅശോകന്റെ അമ്മായി അമ്മയെ പോലെ അമ്മ ഓടി വരും,, അത് കാണുമ്പോൾ ഞാൻ എണീറ്റ് ഓടും. അവളാണെങ്കിൽ ചിരിക്കണോ കരയണോ എന്നറിയാത്ത അവസ്ഥയിൽ കുത്തിയിരിക്കും.\nഅമ്മയില്ലാത്ത നേരം നോക്കി സംഗമിക്കാനുള്ള പലവഴികളും നമ്മൾ രണ്ടുപേരും കൂടി ആലോചിച്ചു. പക്ഷേ അമ്മ നമ്മളെ നന്നായി വാച്ച് ചെയ്തു. എന്നെ ഇടംവലം തിരിയാൻ സമ്മതിച്ചില്ല. ഒന്നു രണ്ട് മാസം കൊണ്ട് അമ്മയുടെ കടം പാതി തീർന്നു. എന്നാലും കടം മുഴുവൻ തീരാതെ വീട്ടിൽ കയറ്റില്ല എന്ന അമ്മയുടെ തീരുമാനത്തിൽ മാറ്റം വന്നില്ല.\nഎന്റെ ഈ സങ്കടം ഞാൻ ആരോടു പറയും. രാവിലെ ഉടുത്തൊരുങ്ങി പണിക്കു പോകുമ്പോഴും വൈകിട്ട് നനഞ്ഞ കോഴിയെ പോലെ തിരിച്ചു വരുമ്പോഴും ആൾക്കാരും അയൽപക്കക്കാരും എന്നെ നോക്കി ചിരിക്കും. മണിയറയാക്കി അലങ്കരിച്ച ബെഡ്റൂമിൽ ആദ്യ രാത്രി എന്ന സ്വപ്നം കണ്ടു ചായ്‌പിന്റെ മുകളിൽ എട്ടുകാലി വല ചെയ്യുന്നതും നോക്കി ഞാൻ മലർന്നു കിടക്കും.\nപതിവില്ലാതെ ഞാൻ വീട്ടിലെ പറമ്പിലെ പണിയും വാഴ കൃഷിയും പച്ചക്കറി കൃഷിയും എല്ലാം തുടങ്ങി. അമ്മയുടെ മനസ്സ് മാറ്റി വീടിനകത്ത് കയറി സ്വന്തം ഭാര്യയുടെ കൂടെ സമാധാനത്തിൽ ജീവിക്കുക എന്നതാണ് ലക്ഷ്യം. നട്ടുനനച്ച പച്ചക്കറി പൂത്തു കായ്ച്ചു എന്നല്ലാതെ അമ്മയുടെ മനസ്സ് മാറിയില്ല. ആകെ അലങ്കോലമായി കിടന്ന ചായ്പ്പ് ഞാൻ വൃത്തിയാക്കി.\nസാമ്പത്തിക സ്വരൂപീകരണത്തിന്റെ ഭാഗമായി ആഴ്ചയിൽ മൂന്നു ദിവസം ഉണ്ടായിരുന്ന മദ്യപാനം ഞാൻ രണ്ടാഴ്ചയിൽ ഒന്നായി വെട്ടിച്ചുരുക്കി. അടിമുടി എനിക്ക് വന്ന മാറ്റം എന്റെ സുഹൃത്തുക്കൾക്കും നാട്ടുകാർക്കും അതിശയം ഉണ്ടാക്കുന്നത് ആയിരുന്നു.\nമഴയെയും വെയിലിനെയും ഗൗനിക്കാതെ പറമ്പിൽ പണിയെടുത്ത് ഞാൻ വലിയൊരു അധ്വാനി ആയി. പക്ഷേ പതിവില്ലാത്ത ഓരോ പണി തുടങ്ങിയത് കൊണ്ട് ആകപ്പാടെ മേലു വേദനയും. കനത്ത പെയ്ത മഴ നിന്നു കൊണ്ടത് കൊണ്ട് പനിയും പിടിച്ചു. ഇതെല്ലാം സഹിച്ച് ഞാൻ ചായ്‌പിൽ കിടന്നു.\nമൂന്ന് മാസം കഴിഞ്ഞു. ഒരു ദിവസം പണിയും കഴിഞ്ഞ് തിരികെ വരുന്ന എന്നെ നോക്കി വലിയൊരു വടിയും പൊട്ടിച്ച് അമ്മ നിൽക്കുന്നുണ്ട്. ആദ്യം ഞാൻ കരുതി പാമ്പിനെ തല്ലിക്കൊല്ലാൻ എന്നെയും നോക്കി നിൽക്കുകയാണെന്ന്. പാമ്പിനെ കൊല്ലാൻ ഞാൻ എക്സ്പെർട്ട് ആണ്. പക്ഷേ അടുത്തെത്തിയപ്പോഴാണ് അമ്മ എന്നെ തല്ലി കൊല്ലാൻ നിൽക്കുന്നതാണെന്ന് മനസ്സിലായത്.\nഞാൻ ജീവനും കൊണ്ടോടി. അമ്മ പുറകെ ഓടി. ഓടുന്ന വഴിക്ക് കയ്യിൽ കിട്ടിയ ഒരു കല്ലുവെച്ചു എന്റെ നടുപുറം നോക്കി എറിഞ്ഞു. അമ്മയ്ക്ക് പണ്ടേ മുഹമ്മദ് കൈഫിനെ വെല്ലുന്ന ഷോർട്ട് ആണ്. പുറം തിരുമ്മിക്കൊണ്ട് ഞാൻ ചായ്പ്പിലേക്കോടി. ഓടിച്ചാടി ഞാൻ ഏണി വെച്ച് ഓടിന് മേലെ കയറി. അവിടെ മാത്രം അമ്മ തോറ്റു. അമ്മയ്ക്ക് ഏണിയിൽ കയറാൻ പേടിയാണ്.\nഓടിന് മേലെ കുത്തി ഇരുന്ന എന്നെ നോക്കി അമ്മ പറഞ്ഞു.\n" മര്യാദയ്ക്ക് താഴെയിറങ്ങിക്കോ ഇല്ലെങ്കിൽ ഞാൻ എറിഞ്ഞുവീഴ്ത്തും "\nഒരു വലിയ കല്ലെടുത്ത് എന്റെ നേരെ ഓങ്ങിയ അമ്മയോട് ഞാൻ ദയനീയമായി അഭ്യർത്ഥിച്ചു\n" അരുത് അമ്മേ അരുത് സാഹസം കാണിക്കരുത്. എന്നെ ഇങ്ങനെയിട്ട് ഓടിക്കാതെ അമ്മ കാര്യം പറ "\n" ഞാനറിയാതെ നീ എപ്പോൾ ഈ വീടിനകത്ത് കയറി ,,,,,, എനിക്കറിയണം "\n" ഇല്ല അമ്മ ഇല്ല,,,, അമ്മ അറിഞ്ഞോ അറിയാതെയോ ഞാൻ വീട്ടിൽ കയറിയിട്ടില്ല "\n" പിന്നെ ഇതെങ്ങനെ സംഭവിച്ചു "\n" ഏത് "\nഅപ്പോഴാണ് പൂമുഖപ്പടിയിൽ ചിരിച്ചുകൊണ്ട് തലകുനിച്ച് ഇരിക്കുന്ന എന്റെ സഹധർമ്മിണിയെ കണ്ടത്. അതെ എന്റെ ഭാര്യ ഗർഭിണിയാണ്. ഇത് എന്റെ ഗർഭം അല്ല എന്റെ ഗർഭം ഇങ്ങനെയല്ല എന്ന ഈ സാഹചര്യത്തിൽ പറയാൻ പറ്റില്ലല്ലോ. അതെ ഇത് എന്റെ ഗർഭം തന്നെയാണ്.പണ്ടേ ദുർബല ഇപ്പൊ ഗർഭിണി,,,\nഅതിപ്പോൾ എങ്ങനെ എന്ന് ചോദിച്ചാൽ ഒരുദിവസം ചായ്പ്പിൽ ഞാൻ പനിച്ചു കിടന്നപ്പോൾ അവൾ ചുക്കുകാപ്പി തരാൻ വേണ്ടി ചായ്പ്പിൽ വന്നു. നല്ല ഉറക്കം ആയതുകൊണ്ട് അമ്മയെ ബുദ്ധിമുട്ടിക്കേണ്ട എന്ന് കരുതി. സത്യം പറഞ്ഞാൽ ഞാൻ പനി അഭിനയിച്ചു കിടക്കുകയായിരുന്നു. അന്നു രാത്രി ആ ചായ്പ് നമ്മുടെ മണിയറ ആവുകയായിരുന്നു.\nഒരു തരത്തിൽ അമ്മയെ പറഞ്ഞ് സമാധാനിപ്പിച്ച് ഞാൻ ഓടിന്റെ മുകളിൽ നിന്ന് ഇറങ്ങി. ഒരു പാത്രത്തിൽ കർപ്പൂരം കത്തിച്ചു എന്റെ തലയ്ക്കു ചുറ്റും ഉഴിഞ്ഞു അമ്മയെന്നെ അകത്തുകയറ്റി. അങ്ങനെ സ്വപ്നം കണ്ട പോലെ മണിയറ ഇല്ലാതെ ഗർഭിണിയായ സ്വന്തം ഭാര്യയുടെ കൂടെ ആദ്യരാത്രി ഞാൻ ആഘോഷിച്ചു.\nBy: Vipin PG @ Nallezhuth\nCategories Humour# Malayalam# VipinPG#\nLabels: Humour, Malayalam, VipinPG


'മനോരമേ... ആരാണീ കുട്യോൾടച്ഛൻ'; കുഴൽപ്പണ വാർത്തയിൽ 'ദേശീയ പാർട്ടി' യുടെ പേര് മുക്കിയതിനെ പരിഹസിച്ച് എം ബി രാജേഷ് | From the Net | Deshabhimani | Friday Apr 23, 2021\n'ദേശീയ പാര്‍ട്ടിയുടെ മൂന്നരക്കോടി തിരഞ്ഞെടുപ്പ് കുഴല്‍പ്പണം കവര്‍ന്നു' വെന്ന മലയാള മനോരമ വാര്‍ത്തയില് രാഷ്ട്രീയ പാര്‍ട്ടിയുടെ പേര് മറച്ചുവച്ചതിനെ പരിഹസിച്ച് എം ബി രാജേഷ്. പാർട്ടി സിപിഐ എം ആയിരുന്നെങ്കിൽ കഥകൾ, കാർട്ടൂണുകൾ, പരമ്പരകൾ എല്ലാമായി പൊലിപ്പിച്ചേനെ, നിഷ്‌പക്ഷ പത്രമാണെന്നും രാജേഷ് ഫെയ്‌സ്‌ബുക്ക് കുറിപ്പിൽ പരിഹസിച്ചു.\nഎം ബി രാജേഷിന്റെ ഫെയ്‌സ്‌ബുക്ക് കുറിപ്പ് വായിക്കാം:\nമലയാള മനോരമയിൽ ഇന്നലേയും ഇന്നും വന്ന രണ്ടുവാർത്തകളാണിത്. വിഷയം ഒരു രാഷ്ട്രീയ പാർട്ടിയുടെ 3.5 കോടിയുടെ കുഴൽപണം ഹൈവേയിൽ വെച്ച് കവർന്നതാണ്. ഏത് പാർട്ടി ? 'ദേശീയ പാർട്ടി' എന്ന് മനോരമ. പല ദേശീയ പാർട്ടികളുണ്ടല്ലോ.ഏതാന്ന് പറ മനോരമേ !ഇതിപ്പോൾ സ: ശിവദാസമേനോൻ പണ്ട് പ്രസംഗങ്ങളിൽ പറയുന്ന നർമ്മം പോലെയാണ്. ചില സ്ത്രീകൾ ബഹുമാനം കൊണ്ട് ഭർത്താവിൻ്റെ പേര് പറയില്ലത്രേ." കുട്ട്യോൾടഛൻ" എന്നേ പറയു.\nമനോരമക്ക് ബഹുമാനം മാത്രമല്ല നല്ല പേടിയുമുണ്ട്.അതുകൊണ്ട് ' ദേശീയ പാർട്ടി' (കുട്ട്യോൾടഛൻ ) എന്നേ മനോരമ പറയൂ. "കവർച്ചയിൽ അതേ പാർട്ടിയുടെ ജില്ലയിലെ പ്രമുഖൻ ഇടപെട്ടതായി വിവരമുണ്ട് ". അപ്പോൾ മനോരമയുടെ പക്കൽ 'വിവരമുണ്ട്.' പക്ഷേ പറയില്ല!.ഇന്നലെ ഒന്നാം പേജിൽ. ഇന്ന് ഉൾപേജിലേക്ക് വലിച്ചിട്ടുണ്ട്. നാളത്തോടെ അപ്രത്യക്ഷമാവുമായിരിക്കും.\nവായനക്കാർ എന്ത് മനസ്സിലാക്കണം? അവർക്ക് ഒന്നുറപ്പിക്കാം. പാർട്ടി സി.പി.ഐ.(എം) അല്ല എന്ന്. കാരണം എങ്കിൽ മനോരമ ആഘോഷിച്ചേനെ. അടിച്ചു പൊളിച്ചേനെ. കഥകൾ, കാർട്ടൂണുകൾ, പരമ്പരകൾ എല്ലാമായി പൊലിപ്പിച്ചേനെ. നിഷ്പക്ഷ പത്രമാണ്. ലീഗിൻ്റെ എം.എൽ.ഏ. കക്കൂസ് ക്ലോസറ്റിൽ അമ്പതുലക്ഷം ഒളിപ്പിച്ചത് വിജിലൻസ് പിടിച്ചപ്പോൾ നാറ്റം മാറ്റാൻ മനോരമ ന്യായീകരണ സുഗന്ധലേപനം സ്വന്തം നിലയിൽ പൂശിയത് നമ്മൾ കണ്ടല്ലോ.. വാർത്ത കഴിയുന്നത്ര അമുക്കി പിടിച്ചതും. ലീഗായതു കൊണ്ട് കക്കൂസിൻ്റെ കാർട്ടൂണൊന്നുമില്ല. ഹോ... ഒരു സി.പി.എം നേതാവിൻ്റെ കക്കൂസിലോ മറ്റോ ആയിരുന്നെങ്കിലോ ? എത്ര 'വിഷയ വിദഗ്ദ്ധരെ ' മനോരമ രംഗത്തിറക്കുമായിരുന്നു?എന്തൊക്കെ തറ വേലകൾ കാണിക്കുമായിരുന്നു?.\nഎന്നാലും മനോരമേ ഏതാണ്ടാ ആ 'ദേശീയ പാർട്ടി ?' ഒരു ക്ലൂ തന്നിട്ടുണ്ടല്ലോ എന്ന് മനോരമ." പാർട്ടിയെ നിയന്ത്രിക്കുന്ന സംഘടനയും അന്വേഷണം ആരംഭിച്ചു " എന്ന്. ങേ ! പാർട്ടിയെ നിയന്ത്രിക്കുന്ന സംഘടനയോ? അതേതപ്പാ അത്ര വലിയ ആ സംഘടന? ഇനി കൂടുതൽ ചോദിക്കരുത്. പ്ലീസ്....\nതാടിയുള്ള അപ്പനെ പേടിയുണ്ടെന്ന് നിഷ്പക്ഷ പത്രം.\nബിജെപി നേതാവ് ശങ്കു ടി ദാസിന് വാഹനാപകടത്തിൽ പരിക്ക്


കുറഞ്ഞ ചെലവില് ആഡംബര വീടുകള് നിര്‍മിക്കുന്നതെങ്ങനെ? ദേവദത്തന് പറയുന്നു – Media Ink Online\n24.5 ലക്ഷം രൂപ ചെലവില് കോവിഡ് പാക്കേജായി ആഡംബര വീട് എന്ന പ്രോജക്റ്റ് ഏറ്റെടുത്ത ദേവദത്തന്, ചെലവ് ചുരുക്കിയുള്ള വീട് നിര്‍മാണത്തെ പറ്റി സംസാരിക്കുന്നു.\nRead Time:11 Minute, 52 Second\nസ്വന്തമായൊരു വീട് എന്ന സ്വപ്നം മനസില് സൂക്ഷിക്കാത്ത ആളുകള് കുറവായിരിക്കും. എന്നാല് പഴമക്കാര് പറയുന്നത് പോലെ വീട് നിര്‍മാണവും കല്യാണവും ഒക്കെ ഒരു നിയോഗമാണ്. സമയം ഒത്തുവരുമ്പോള് മാത്രം നടക്കുന്ന ഒന്ന്. എന്നാല് പലപ്പോഴും വീട് എന്ന സ്വപ്നം കയ്യില് ഒതുങ്ങാതിരിക്കുന്നതിന് പിന്നിലെ പ്രധാന കാരണം, വീട് നിര്‍മാണത്തിനുള്ള ചെലവ് കയ്യില് ഒതുങ്ങില്ല എന്നതാണ്. എന്നാല് ഈ ധാരണയ്ക്ക് പിന്നില് ഒട്ടും യാഥാര്‍ഥ്യമില്ലെന്നും പത്തര ലക്ഷം രൂപ ചെലവില് വരെ വീട് നിര്‍മിക്കാമെന്നും തെളിയിക്കുകയാണ് കൊച്ചി ആസ്ഥാനമായി പ്രവര്‍ത്തിക്കുന്ന ലോറ വെന്‍ച്വേഴ്സ് പ്രൈവറ്റ് ലിമിറ്റഡ് മാനേജിംഗ് ഡയറക്റ്റര് പി ദേവദത്തന്. 24.5 ലക്ഷം രൂപ ചെലവില് കോവിഡ് പാക്കേജായി ആഡംബര വീട് എന്ന പ്രോജക്റ്റ് ഏറ്റെടുത്ത ദേവദത്തന്, ചെലവ് ചുരുക്കിയുള്ള വീട് നിര്‍മാണത്തെ പറ്റി സംസാരിക്കുന്നു.\nബഡ്ജറ്റ് ഹോമുകള് എന്ന ആശയത്തെ മുറുകെപ്പിടിക്കുന്നതിനുള്ള കാരണമെന്താണ് ?\nപണ്ടത്തെ അപേക്ഷിച്ച് ആളുകളുടെ ചിന്താഗതിയില് വന്ന മാറ്റം തന്നെയാണീ പ്രധാന കാരണം. കയ്യിലുള്ള പണം മുഴുവനായ്റ്റി ചെലവഴിച്ച വീട് നിര്‍മിക്കുന്ന രീതിയോട് ജനങ്ങള്‍ക്ക് മടുപ്പ് തോന്നിത്തുടങ്ങിയിട്ടുണ്ട്. ചെലവ് ചുരുക്കി, ഗുണമേന്മയില് കോട്ടം തട്ടാതെ നിര്‍മിക്കുന്ന വീടുകളോടാണ് ആളുകള് ഇന്ന് താല്പര്യം കാണിക്കുന്നത്. ഇത്തരത്തില് നിര്‍മിക്കുന്ന വീടുകളില് ആഡംബര ഗൃഹങ്ങളും ഉള്‍പ്പെടും എന്നത് തന്നെയാണ് പ്രധാന വിഷയം. അതിനാല് തന്നെയാണ് ലോറ വെന്‍ച്വേഴ്സ് പ്രൈവറ്റ് ലിമിറ്റഡ് ബഡ്ജറ്റ് വീടുകള്‍ക്ക് പ്രാധാന്യം നല്‍കുന്നതും.\nകുറഞ്ഞ ബഡ്ജറ്റില് നിര്‍മിക്കുന്ന വീട് ഗുണമേന്മയെ ബാധിക്കുമോ?\nഈ ചിന്തയാണ് ആദ്യം മാറ്റേണ്ടത്. വീടിന്റെ ഗുണമേന്മയിലും ബലത്തിലും യാതൊരു വിധത്തിലുള്ള വിട്ടു വീഴ്ചയും കൂടാതെ, ഉയര്‍ന്ന ഗുണനിലവാരത്തിലുള്ള ഉല്‍പ്പന്നങ്ങള് കൊണ്ട് മാത്രമാണ് നിര്‍മാണം പൂര്‍ത്തിയാക്കുന്നത്. ഇതില് ചെലവ് ചുരുക്കുന്ന ഘടകം ബില്‍ഡറുടെ എക്‌സ്പീരിയന്‍സില് നിന്നും ഉരുത്തിരിയുന്ന ചില മാറ്റങ്ങളാണ്. ഉദാഹരണമായി പറഞ്ഞാല് അനാവശ്യമായ എലവേഷനുകള് ഒഴിവാക്കിയാല് നല്ല രീതിയില് ചെലവ് നിയന്ത്രിക്കാന് സാധിക്കും. ഈ ഒരു രീതി ബഡ്ജറ്റ് ഹോം നിര്‍മാണത്തില് ഞങ്ങള് പരീക്ഷിക്കുന്നുണ്ട്.\nബഡ്ജറ്റ് ഹോം കണ്‍സപ്റ്റിനോട് കേരളത്തിലെ ജനങ്ങളുടെ സമീപനം എന്താണ് ?\nആദ്യകാലത്ത് ബഡ്ജറ്റ് ഹോം എന്നത് വിദേശത്ത് മാത്രമായി ഒതുങ്ങി നിന്ന ഒരു ആശയമായിരുന്നു. എന്നാല് ഇപ്പോള് അതില് മാറ്റം സംഭവിച്ചിട്ടുണ്ട്. കേരളത്തിലെ കാര്യമെടുത്താല് ബഡ്ജറ്റ് ഹോമുകളും കോമ്പാക്റ്റ് ഹോമുകളും ഒന്നാണ് എന്ന ധാരണ ഇടക്കലത്ത് ജനങ്ങളില് ഉണ്ടായിരുന്നു. അതിനാല് ബഡ്ജറ്റ് ഹോമുകളോട് അത്ര താല്പര്യമില്ലായിരുന്നു. എന്നാല് ഇന്ന് അവസ്ഥ മാറി. ബഡ്ജറ്റ് ഹോം എന്നത് കോമ്പാക്റ്റ് ഹോമില് നിന്നും തീര്‍ത്തും വ്യത്യസ്തമാണ് എന്നും ബഡ്ജറ്റ് ഹോം ആശയത്തില് ആഡംബര വീടുകള് വരെ പണിയാനാകുമെന്നും ആളുകള് മനസിലാക്കിക്കഴിഞ്ഞു. അതിനാല് ഇന്ന് കേരളത്തില് ബഡ്ജറ്റ് ഹോം എന്ന ആശയത്തിന് പ്രാധാന്യം വര്‍ധിച്ചു വരികയാണ്.\nബഡ്ജറ്റ് ഹോമും കോമ്പാക്റ്റ് ഹോമും എങ്ങനെ വ്യത്യസപ്പെട്ടിരിക്കുന്നു ?\nചെലവ് കുറച്ചു നിര്‍മിക്കുന്ന വീടുകള് പ്രധാനമായും എക്കണോമിക് ബഡ്ജറ്റ് കാറ്റഗറിയിലും കോമ്പാക്റ്റ് ബഡ്ജറ്റ് കാറ്റഗറിയിലും പെടുന്നവയാണ്. ഇതില് എക്കണോമിക് ബഡ്ജറ്റ് കാറ്റഗറിയില് പെടുന്നവയാണ് 20-30 ലക്ഷം ചെലവില് എല്ലാവിധ സൗകര്യങ്ങളോടും കൂടിയ വീട്. കോമ്പാക്റ്റ് ബഡ്ജറ്റ് കാറ്റഗറിയില് പെടുന്നവയ്ക്ക് എക്കണോമിക് ബഡ്ജറ്റ് വിഭാഗത്തേക്കാള് 30 ശതമാനത്തോളം ചെലവ് കുറവായിരിക്കാം. എന്നാല് നിര്‍മാണം പൂര്‍ത്തിയാക്കുമ്പോള് ഈ രണ്ട് വീടുകളും തമ്മില് പ്രകടമായ വ്യത്യാസം ഉണ്ടായിരിക്കും. ഭാവിയില് കോമ്പാക്റ്റ് ഹോമുകള് ഗുണകരമാവില്ലെന്ന് മാത്രമല്ല, സാമ്പത്തിക നഷ്ടം ഉണ്ടാക്കുകയും ചെയ്യും.കോമ്പാക്റ്റ് ഹോം നിര്‍മിക്കുമ്പോള് മുറികളുടെ വലുപ്പം പരമാവധി കുറച്ച്, വീടിന്റെ വിസ്തീര്‍ണം കുറക്കുന്നു. ഇതിലൂടെ നിര്‍മാണ ചെലവും കുറയും. എന്നാല് ഇത്തരത്തില് 900 ചതുരശ്ര അടിയില് ഒരു മൂന്നു ബെഡ്‌റൂം വീട് നിര്‍മിക്കുന്നത് കൊണ്ട് വീട്ടുടമസ്ഥര്‍ക്ക് യാതൊരു ഗുണവും ഉണ്ടാകുന്നില്ല. ഇനി രണ്ട് ബെഡ് റൂം വീടാണ് താല്‍ക്കാലിക ആവശ്യത്തെ മുന്‍നിര്‍ത്തി നിര്‍മിക്കുന്നത് എങ്കില് ഭാവിയില് അംഗസംഖ്യ കൂടുമ്പോള് അത് പ്രശ്നമാകുകയും ചെയ്യും. ഏത് തരത്തില്‍പ്പെട്ട വീട് നിര്‍മിച്ചാലും ലേബര് ചാര്‍ജ് കുറയ്ക്കാന് കഴിയില്ല. അങ്ങനെ വരുമ്പോള് നിര്‍മാണത്തിനുപയോഗിക്കുന്ന വസ്തുക്കളുടെ കാര്യത്തിലാണ് കുറവ് വരുത്തുക.\nഅങ്ങനെ വരുമ്പോള് ബഡ്ജറ്റ് ഹോം നിര്‍മാണത്തില് എങ്ങനെയാണു ചെലവ് ചുരുക്കല് നടക്കുന്നത്?\nബില്‍ഡറുടെ പ്രോഫിറ്റ് മാര്‍ജിന് കുറയ്ക്കുക, സ്ട്രക്ച്ചറല് പ്ലാനിംഗില് ശ്രദ്ധിക്കുക തുടങ്ങിയ കാര്യങ്ങളിലൂടെയാണ് ബഡ്ജറ്റ് ഹോമുകള് നിര്‍മിക്കുന്നത്. ബില്‍ഡറുടെ പ്രോഫിറ്റ് മാര്‍ജിനില് ഒരു 20 ശതമാനത്തിന്റെ കുറവ് വരുത്താന് ഒരു ബില്‍ഡര് തയ്യാറാകുകയാണെങ്കില് വീട് നിര്‍മാണ ചെലവ് 22 ശതമാനത്തോളം കുറയ്ക്കാന് സാധിക്കും. എന്നാല് ഒരേ സമയം ഒന്നിലേറെ പ്രോജക്റ്റുകള് കൈകാര്യം ചെയ്യുന്ന പരിചയസമ്പന്നനായ ഒരു ബില്‍ഡര്‍ക്ക് മാത്രമേ ഇത്തരത്തില് ഒരു തീരുമാനമെടുക്കാന് കഴിയൂ. പ്രോഫിറ്റ് മാര്‍ജിന് കുറച്ച് കൂടുതല് പ്രോജക്റ്റുകള് ഏറ്റെടുക്കുകയാണെങ്കില് ബില്‍ഡറുടെ വരുമാനത്തിലും ആ വര്‍ധനവ് കാണാനാകും.\nചെലവ് കുറയ്ക്കലിന്റെ രണ്ടാം ഘട്ടം സ്ട്രക്ച്ചറല് പ്ലാനിംഗില് ശ്രദ്ധിക്കുക എന്നതാണ്. അതായത് വീടിന്റെ അനാവശ്യ ആഡംബരങ്ങള് ഒഴിവാക്കുക. എന്ന് കരുതി വെറുമൊരു കോണ്‍ക്രീറ്റ് കെട്ടിടം പണിയുക എന്നല്ല. അനാവശ്യമായ എലവേഷനുകള് ഒഴിവാക്കുക എന്നതാണ് പ്രധാനം. സ്റ്റോണ് ക്ലാഡ്ഡിംഗുകള്, പര്‍ഗോളകള് എന്നിവ ആവശ്യത്തിലേറെ ഉപയോഗിക്കുന്ന രീതി ഒഴിവാക്കി, വീടിനു വ്യത്യസ്തമായ ലുക്ക് നല്‍കുന്ന ചെലവ് കുറഞ്ഞ രീതിയിലുള്ള എലവേഷനുകള് സ്വീകരിക്കുക. എലവേഷനുകളില് അത്യാഡംബരങ്ങള് കാണിക്കുന്നത്കൊണ്ട് വീടിനകത്ത് താമസിക്കുന്നവര്‍ക്ക് പ്രത്യേകിച്ച് യാതൊരു ഗുണവുമില്ല. പകരം ഇതിന്റെ ചെലവുകള് ഒഴിവാക്കാന് കഴിഞ്ഞാല് 30 ലക്ഷത്തിന്റെ ബഡ്ജറ്റ് നിശ്ചയിച്ചിരിക്കുന്ന വീടിന്റെ നിര്‍മാണ ചെലവില് നിന്നും6ലക്ഷം രൂപയോളം കുറയ്ക്കാന് കഴിയും.\nമറ്റു സൗകര്യങ്ങളില് എന്തെങ്കിലും തരത്തിലുള്ള വിട്ടുവീഴ്ചകള് അനിവാര്യമാണോ ?\nഒരിക്കലുമില്ല. ഒരു കാര്യത്തിലും വിട്ടു വീഴ്ചയുടെ ആവശ്യമില്ല. പൈപ്പ് ഫിറ്റിങ്‌സ്, സാനിറ്ററി ഫിറ്റിങ്‌സ്, വയറിംഗ്, പ്ലംബിംഗ് തുടങ്ങി എല്ലാ കാര്യങ്ങളും ഉയര്‍ന്ന ഗുണമേന്മയുള്ള, വിപണിയില് ലഭ്യമായ മികച്ച വസ്തുക്കള് ഉപയോഗിച്ച് മാത്രമാണ് നിര്‍മിക്കുന്നത്. ഇവയ്ക്ക് വാറന്റിയുമുണ്ട്. ഇനി ലോറ വെന്‍ച്വേഴ്സ് നിര്‍മിക്കുന്ന കെട്ടിടങ്ങളുടെ കാര്യമെടുത്താല് പ്ലംബിംഗ്, വയറിംഗ്, തുടങ്ങിയ കാര്യങ്ങളിലൊക്കെ ഏതെങ്കിലും വിധത്തിലുള്ള അറ്റകുറ്റപ്പണികള് അനിവാര്യമായി വന്നാല് അത് ഞങ്ങളുടെ ടീം തന്നെയാണ് ചെയ്യുന്നത്.\nനിലവില് ലോറ വെന്‍ച്വേഴ്സിന് കീഴില് ഏതെല്ലാം ബഡ്ജറ്റ് ഹോം ആശയങ്ങളാണുള്ളത് ?\nകോവിഡുമായി ബന്ധപ്പെട്ട് ഞങ്ങള് ബഡ്ജറ്റ് ഹോം ആശയത്തില് രണ്ട് വീട് നിര്‍മാണ രീതികളാണ് അവതരിപ്പിച്ചിരിക്കുന്നത്. ഇതില് ആദ്യത്തേത് 24.5 ലക്ഷം രൂപ ചെലവില്3ബെഡ്റൂമുകളോടെ നിര്‍മിക്കുന്ന വീടുകളാണ്. മോഡുലാര് ഫിറ്റ്ഔട്ട്, പോര്‍ച്ച്, തുടങ്ങി എല്ലാവിധ സൗകര്യങ്ങളോടും കൂടിയാണ് വീടിന്റെ നിര്‍മാണം. രണ്ടാമത്തേത് 13 ലക്ഷം രൂപ ചെലവില് നിര്‍മിക്കുന്ന2ബെഡ്റൂമുകളോട് കൂടിയ വീടുകളാണ്. കേരളത്തില് എവിടെയും നാല് സെന്റ് സ്ഥലം സ്വന്തമായുള്ള ഏതൊരു വ്യക്തിക്കും ഇത്തരത്തില് വീടുകള് നിര്‍മിച്ചു കൊടുക്കപ്പെടും.\nകൂടുതല് വിവരങ്ങള്‍ക്ക്: +91 98046 55555\nRelated Topics:budget homesdeva dethanlead


ഒരു ആംബുലന്‍സ് ഡ്രൈവറുടെ കുറിപ്പ് – ഇതിന്‍റെ പേരില് എന്‍റെ ജോലി പോയാലും പ്രശ്നമില്ല ! – THIKKODI ONLINE MEDIA\nഒരു ആംബുലന്‍സ് ഡ്രൈവറുടെ കുറിപ്പ്,\nഡ്രൈവര് എന്ന നിലയ്ക്ക് എനിക്ക് പറയാന്നുള്ളത്. ഇതിന്‍റെ പേരില് എന്‍റെ ജോലി പോയാലും പ്രശ്നമില്ല. അന്‍പതിനായിരങ്ങള് ശമ്പളം വാങ്ങുന്ന ഉന്നതന്മാര്‍ക്ക് നങ്ങളെ പോലുള്ള പാവം ദിവസ വേദനക്കാരന്‍റെ അവസ്ഥ മനസ്സിലാകില്ല.ഇന്നലെ ഈ അപകടത്തില് ജീവനക്കാര്‍ക്ക് എന്തെങ്കിലും പറ്റിയിരുന്നേല് ആരു സമാധാനം പറയുമായിരുന്നു. മറ്റുള്ളവരുടെ ജീവന് രക്ഷിക്കാന് പാടുപ്പെടുന്ന 108 ജീവനക്കാരുടെ അവസ്ഥ പലപ്പോഴും പൊതു ജനം മനസ്സിലാക്കിയിട്ടില്ല. നങ്ങളും മനുഷ്യരാണ്.\nപലപ്പോഴും ആഹാരം കഴിച്ചു തുടങ്ങുമ്പോഴാണ് കാള് വരുന്നത്. ആ സമയം2മിനിറ്റ് ഡിലെയ് പറഞ്ഞു ആഹാരം പൊതിഞ്ഞു വെച്ച് ഞങ്ങള് കേസ് എടുക്കാന് പോകും. മെഡിക്കല് കോളേജില് പോയി തിരികെ എത്തുമ്പോഴേകും ആഹാരം ചീത്തയാകും. പൈസ ഇല്ലാത്തതിനാല് പിന്നീട് വെള്ളം കുടിച്ചു തന്നെ നേരം വെളുപ്പിക്കും.മിക്കവാറും ദിവസങ്ങളില് നല്ല കേസുള്ളത് കാരണം പലപ്പോഴും നേരെ ഉറങ്ങാന് പോലും പറ്റാറില്ല. നിരന്തരം സയറന്‍റെ ശബ്ദം കേട്ടു മിക്ക ജീവനക്കാര്‍ക്കും ചെവികള്‍ക്ക് പ്രശ്നമുണ്ട്. പലപ്പോഴും ഒരു ഓട്ടം കഴിഞ്ഞു വരുന്ന വഴിക്ക് അടുത്തത് കിട്ടും . ചിലപ്പോ ചാക്ക എത്തുമ്പോഴാകും വിഴിഞ്ഞത്തു നിന്നും കേസ് വിളിക്കും.\nവേറെ വണ്ടിയില്ലെന്നു പറയുമ്പോ ഞങ്ങള് തന്നെ കഴിയുന്ന വേഗത്തില് എത്തി കേസ് എടുക്കാന് നോക്കും. സംഭവ സ്ഥലത്തെത്തുമ്പോ വണ്ടി താമസിച്ചെന്നു പറഞ്ഞു ചീത്തവിളിയും, ചിലപോ ഉന്തും തള്ളും വരെ ആകും. എമര്‍ജന്‍സി കേസ് മാത്രം എടുക്കാനുള്ള ആംബുലന്‍സില് പലപ്പോഴും റോഡില് മദ്യപിച്ചു കിടക്കുന്നവന്മാരെയും അടികൂടി ഒരു പരുക്കുപോലും ഇല്ലാത്തവന്മാരെയും എടുത്തു മാറ്റാന് പോലീസ് 108 വിളിക്കുന്ന സംഭവമുണ്ട്. ആള്‍ക് വേറെ പ്രശ്നമില്ല എന്നു പറഞ്ഞാലും പോലീസുക്കാര് ജീപ്പില് കൊണ്ടു പോകേണ്ടവനെ ആംബുലന്‍സില് കയറ്റി വിടും. ഈ സമയം മറ്റെവിടെയെങ്കിലും അത്യാഹിതം പറ്റി കിടക്കുന്നയാള്‍ക്ക് ആംബുലന്‍സിന്‍റെ സേവനം ലഭിക്കാതെ വരും. രക്തത്തില് കുളിച്ചു കിടക്കുന്ന ആളുകളെ ഒന്നും നോക്കാതെ ആംബുലന്‍സില് കയറ്റി ആശുപത്രിയില് എത്തിക്കുന്ന നങ്ങള്‍ക്കും പകര്‍ച്ചവ്യാധികള് എളുപ്പത്തില് പിടിപ്പെടും.\nഅതിനു വേണ്ടിയുള്ള പ്രധിരോധ വാക്സിന് എടുക്കാന് വേണ്ടിയുള്ള നടപടികള് പോലും സര്‍ക്കാരിന്‍റെ ഭാഗത്തു നിന്നും ഉണ്ടായിട്ടല്ല. ആംബുലന്‍സ് ആക്സിഡന്റ് പറ്റി കേസായാല് അത് ജീവനക്കാര് സ്വന്തമായി നോക്കികോണം..ഈ മാസത്തെ ശബളം ഇതു വരെ കിട്ടിയില്ല. പല കാരണങ്ങളും പറഞ്ഞു താമസ്സിപ്പിക്കുകയാണ്. 12 മണിക്കൂര് ഡ്യൂട്ടിക്കു വെറും 450 രൂപ ഡ്രൈവര്‍ക്കും 500 രൂപ നെഴ്സിനും ശമ്പളം കിട്ടും. അതിനു പുറമേ അപകട ഇന്‍ശ്വറന്‍സോ, പി.എഫോ, ഈ.എസ്.ഐയോ ഒന്നും ജീവനക്കാര്‍ക്ക് ഇല്ല. വീട്ടില് ആര്‍കെങ്കിലും അസുഖം വന്നു അവധിയെടുക്കണമെങ്കില് അന്നത്തെ ശമ്പളം കിട്ടില്ല.\nമെക്കാനിക്കല് തകരാര് കൊണ്ട് ആംബുലന്‍സ് വര്‍ക്ഷോപ്പില് ആയാല് പകുതി ശമ്പളം കൊടുക്കണമെന്ന് നിയമം ഉണ്ടെങ്കിലും 108 ജീവനക്കാര്‍ക്ക് അത് കൊടുക്കാന് അധികൃതര് തയ്യാറല്ല. ആംബുലന്‍സ് വര്‍ക്ക്‌ഷോപ്പില് ആയ കൊണ്ട് രണ്ടു മാസമായി ശമ്പളം പോലും കിട്ടാത്ത ജീവനക്കാരുണ്ട്. ഇപ്പോള് റോഡില് ഓടുന്ന പല ആംബുലന്‍സുകളും ഗതാകത യോഗ്യമല്ല. ബ്രേക്ക് തകരാറായ ആംബുലന്‍സുകള് പോലും റോഡില് ഓടുന്നുണ്ട്.\nബ്രേക്ക് ഇല്ലെന്നു അറിയിച്ചാല് തലപ്പത്തിരിക്കുന്നവര് ഉടനെ വണ്ടി വര്‍ക്ക്ഷോപ്പില് കൊണ്ടിടാന് പറയും. പിന്നീട് ദിവസങ്ങള് കഴിഞ്ഞു വണ്ടി ഇറങ്ങുന്ന വരെ ജീവനക്കാര് ശമ്പളം ഇല്ലാതെ തെണ്ടേണ്ട അവസ്ഥയാണ്. പല തവണ ഈ ആവശ്യങ്ങള് അധികൃതര്‍ക്ക് മുന്നില് ചര്‍ച്ച ചെയ്തെങ്കിലും എന്നും അവഗണന മാത്രമേ ഉണ്ടായിട്ടുള്ളൂ. ഹെല്‍ത്ത് ഡയറക്ടര് ഉള്‍പ്പടെ ജീവനക്കാര്‍ക്ക് അനുകൂല നടപ്പടി സ്വീകരിക്കുമ്പോഴും ജില്ലാ ചുമതലയുള്ള ചില ഉന്നത വ്യക്തികള് പാവപ്പെട്ടവനു ഏറെ സഹായകമാകുന്ന ഈ സര്‍വീസിനെ ഇല്ലാതാക്കാന് ശ്രമിക്കുകയാണ്. ഇനി ജനങ്ങള് വിചാരിച്ചാലേ ഈ സര്‍വീസ് മുന്നോട്ടു പോകു. ഇങ്ങനെ ഇനി ജനങ്ങളിലേക്ക് സത്യാവസ്ഥ എത്തിക്കാന് പറ്റു. അധികൃതരെ കണ്ണു തുറക്കു. ഇനിയും ഒരുപ്പാട് പറയാന് ഉണ്ട്. ചിലപ്പോ ഈ പോസ്റ്റ് ഫേസ്ബുക്കില് മാത്രം ഒതുങ്ങും.. ഇനിയെല്ലാം വരുന്നിടത്ത് വച്ച് കാണാം. നിങ്ങളും കൂടെ കാണുമെന്നു പ്രതീക്ഷിക്കുന്നു.നിഖില് പ്രദീപ് – Nikhil Nair – ബാക്ക് അപ്പ് പൈലറ്റ് -108 ആംബുലന്‍സ്\nആംബുലൻസ് ഡ്രൈവർമാരുടെ ജീവിതത്തെ കുറിച്ച് ആരും ചിന്തിച്ചിട്ടുണ്ടാവില്ല. 108 ഡയൽ ചെയ്ത ഉടനെ അവർ എത്തണം എന്ന് ആളുകൾ വാശി പിടിക്കുന്നു .എത്തിയ ഉടനെ വൈകി പോയി എന്ന് പറഞ്ഞു അവരെ ശകാരിക്കാൻ ആണ് ആളുകൾ തിരക്ക് കൂട്ടുക .എന്ത് കൊണ്ട് അവർ വൈകി എന്ന് എപ്പോഴെങ്കിലും ചിന്തിച്ചിട്ടുണ്ടോ?ചിന്തിക്കണം .കാരണം അവർ അമാനുഷികർ അല്ല.സാധാരണ മനുഷ്യർ തന്നെ ആണ് .പലപ്പോഴും ഭക്ഷണം പോലും കഴിക്കാനുള്ള സാവകാശം ലഭിക്കാതെ മറ്റുള്ളവരുടെ വിലപ്പെട്ട ജീവനുകൾ രക്ഷിക്കാൻ ആയി ചീറി പായുന്ന ആംബുലൻസ് ഓടിക്കുന്ന ഇവരെ കുറിച്ച് ഒന്ന് ചിന്തിക്കുക .\nഓട്ടം പോകുന്നതിനാൽ സമയാസമയം ആഹാരം കഴിക്കാൻ നിർവാഹം ഇല്ലാത്ത ഇവരുടെ ഭക്ഷണം പലപ്പോഴും കേടായെന്നു വരും .വേറെ ഭക്ഷണം വാങ്ങിക്കാൻ ഉള്ള പണം ഇല്ലാത്തതിനാൽ വെള്ളം കുടിച്ചു വിശപ്പടക്കുന്ന വയറുകൾ .എന്നിട്ടും ഓട്ടം ഉണ്ടെന്നു കേൾക്കുമ്പോൾ ഇതൊന്നും വക വെയ്ക്കാതെ മറ്റൊരാളുടെ ജീവന് വേണ്ടി ഓടി എത്തും ഇവർ .ഇത്രയേറെ കഷ്ടതകൾ അനുഭവിക്കുന്ന ഇവർക്ക് തിരിച്ചു ലഭിക്കുന്നത് അധിക്ഷേപങ്ങളും ,ശകാരങ്ങളും ആണ് എന്നത് വളരെ വിഷമകരം ആണ് .പലപ്പോഴും മദ്യപിച്ചു വഴിയിൽ കിടക്കുന്നവരെ കൊണ്ട് പോകാൻ പോലീസുകാർ ആംബുലൻസ് വിളിക്കുന്നു .\nഅങ്ങനെ ചെയ്യുമ്പോൾ ഒരു രോഗിക്ക് ലഭിക്കേണ്ട സേവനം ആണ് നിഷേധിക്കപ്പെടുന്നത് .അത് പോലെ ആംബുലൻസ് വർക്ക് ഷോപ്പിൽ ആയാൽ ആംബുലൻസ് ഡ്രൈവർമാർക്ക് പകുതി ശമ്പളം കൊടുക്കണം എന്ന് നിയമം ഉണ്ടെങ്കിലും അധികൃതർ ഇത് വക വെക്കാറില്ല.അത് കൊണ്ട് തന്നെ ബ്രെക്ക് തകരാറായ ആംബുലൻസുകൾ പോലും റോഡിൽ ഓടുന്നുണ്ട് .വിവരമറിയിച്ചാൽ അധികൃതർ വർക്ക് ഷോപ്പിൽ ഇടാൻ പറയും ,അപ്പോൾ ഡ്രൈവർമാർക്ക് ശമ്പളം കിട്ടുകയുമില്ല എന്ന ഭയത്താൽ ഡ്രൈവർമാർ ഇത് മറച്ചു വെക്കുന്നു .\nരക്തത്തിൽ കുളിച്ച രോഗികളെ കൊണ്ട് പോകുന്ന ഈ ഡ്രൈവർമാർക്ക് യാതൊരു വിധ പ്രതിരോധ കുത്തിവെപ്പുകളും കൊടുക്കുന്നില്ല .ഒട്ടേറെ പകർച്ചവ്യാധികൾ വരൻ ഇവർക്ക് ഇടയുണ്ട് .സ്വന്തക്കാർക്ക് അസുഖം വന്നു അവധി എടുത്താൽ അന്നത്തെ ശമ്പളവും ഇവർക്ക് കൊടുക്കില്ല.ഒരുപാട് യാതനകൾ അനുഭവിച്ചാണ് മറ്റുള്ളവരുടെ ജീവൻ രക്ഷിക്കുവാൻ ആയി ആംബുലൻസ് ഡ്രൈവർമാർ സ്വന്തം ജീവൻ പോലും പണയപ്പെടുത്തി വണ്ടി ഓടിക്കുന്നത് .സാമൂഹ്യ സേവനം ചെയ്യുന്ന ഇവർക്ക് അർഹമായ ആനുകൂല്യങ്ങൾ ലഭിക്കണം .\nPrevious Previous post: പതിനാറുകാരിയായ മകൾ അർദ്ധരാത്രി വീട്ടിൽ നിന്ന് പോയിട്ടും വീട്ടുകാര് അറിഞ്ഞില്ല; ഫെയ്‌സ് ബുക്ക് പ്രണയം മൂത്തപ്പോള് പെണ്‍കുട്ടി കാമുകനെ തേടി പോയി;ഒടുവില് വീട്ടുകാര് അറിഞ്ഞത് പോലീസ് വിളിച്ചപ്പോള്\nNext Next post: മരണത്തിനരികെയും അമ്മ കരുതിവച്ചു, ആ 16,000 രൂപ; മകന്‍റെ കണ്ണീര്‍ക്കുറിപ്പ് !!


നന്മയിലേക്ക് ഒരു ചുവടുവെപ്പ്: നോവല് - അദ്ധ്യായം - 36.\nരണ്ട് ദിവസമായി മഴ നിലച്ച മട്ടാണ്. കെ. എസ്. മേനോന് കാലത്ത് അമ്പലത്തില് ചെന്ന് തൊഴുതു. അമ്മിണിയമ്മയുടെ പിറന്നാളാണ് ഇന്ന്. പാവം, അനങ്ങാന് വയ്യാതെ കിടപ്പല്ലേ. അവരുടെ പേരില് പുഷ്പാഞ്‌ജലിയും ധാരയും കഴിപ്പിച്ചു. ഗോപാലകൃഷ്ണന്ന് ഇതിലൊന്നും വിശ്വാസമില്ലെങ്കിലും ഭാര്യക്ക് ഈശ്വര ഭക്തി വേണ്ടുവോളമുണ്ട്.\nഅമ്പലത്തില് നിന്ന് തിരിച്ചു പോരുമ്പോഴേക്കും നേരം വൈകി. ഇനി പ്രാതല് ഗോപാലകൃഷ്ണന്‍റെ വീട്ടില് ചെന്നിട്ടാവില്ല. പഴനി ചെട്ട്യാരുടെ ചായക്കടയില് നിന്ന് ഭക്ഷണം കഴിച്ച് വീട്ടിലെത്തുമ്പോള് ക്ലോക്ക് പത്തു തവണ മണി മുഴക്കി. മേനോന് വേഗം വസ്ത്രം മാറ്റി. മഞ്ഞ മുറിക്കയ്യന് ഷര്‍ട്ടും നരച്ച പാന്‍റും ധരിച്ചു. കണ്ണാടിയില് കാണുന്ന രൂപം താന് തന്നെയാണോ എന്ന് സംശയം തോന്നി. ഞാറ്റ് കണ്ടത്തില് മുള പൊട്ടി നില്‍ക്കുന്നത് മാതിരിയുള്ള താടി രോമം മുഖത്ത് നിറഞ്ഞിരിക്കുന്നു. ഷേവ് ചെയ്തിട്ട് ദിവസങ്ങളായി. സമൃദ്ധിയായി വളര്‍ന്ന് നില്‍ക്കുന്ന നരച്ച തലമുടി ചെമ്പിച്ചിട്ടുണ്ട്. നാളെ മുടി വെട്ടിച്ചിട്ടേ വേറൊരു കാര്യമുള്ളു.\nവീടും പടിയും പൂട്ടി ഇറങ്ങി. വളഞ്ഞ് പുളഞ്ഞ് കിടക്കുന്ന റോഡിന്‍റെ വലത് വശത്ത് വലിയൊരു കുളമുണ്ട്. തൊട്ടടുത്ത് കരിങ്കല്ലിന്‍റെ ആല്‍ത്തറയില് അധികം വലുപ്പമില്ലാത്ത ആല്‍മരം. അതിന്‍റെ തണലത്ത് നില്‍ക്കാതെ അയാള് നടന്നു. വൈകുന്നേരമായാല് ഒരു കൂട്ടം വയസ്സന്മാര് വര്‍ത്തമാനം പറഞ്ഞ് ഇരിക്കുന്ന ഇടമാണ്. ചിലരെ പകലും കാണാറുണ്ട്. കഴിയുന്നതും ആള്‍ക്കാരില് നിന്ന് അകന്നു നില്‍ക്കുന്നതാണ് നല്ലത്.\n'' എവിടേക്കാ പോണത് '' എതിരെ വന്ന ആള് ചോദിക്കുന്നത് കേട്ടു. കല്യാണമണ്ഡപം പണിയാന് സംഭാവന ചോദിച്ചു വന്നവരുടെ കൂട്ടത്തില് ഉണ്ടായിരുന്ന ആളാണ്.\n'' ടൌണ് വരെ ഒന്ന് പോണം ''.\n'' അതിന് ഇവിടെ നിന്നാല് പോരെ. ബസ്സ് ഇവിടെ നിര്‍ത്തി തര്വോലോ ''.\n'' പത്തടി നടന്നാല് സ്കൂള് പടി ആയില്ലേ. അവിടുന്ന് ബസ് ചാര്‍ജ്ജില് ഒരു ഉറുപ്പികടെ കുറവുണ്ട് . എന്‍റെ കയ്യില് അത്രേ ഉള്ളൂ ''.\n'' കാശില്ലെങ്കില് ഞാന് തരാം ''.\n'' വേണ്ടാ, ഇന്ന് വരെ ആരടെ മുമ്പിലും കയ്യ് നീട്ടീട്ടില്ല. അത് കൂടാതെ കഴിക്കണം എന്നാ മോഹം ''.\n'' പോയിട്ട് പ്രത്യേകിച്ച് ''.\n'' ഗോപാലകൃഷ്ണന് നായരെ കാണണം. ഇത്തിരി കാശ് വാങ്ങണം ''.\n'' അതെന്താ കടം അല്ലേ ''.\n'' അല്ല. നല്ല കാലത്ത് അന്യ നാട്ടില് ചെന്ന് കഷ്ടപ്പെട്ട് ഒരു പാട് സമ്പാദിച്ചു. വയസ്സായപ്പോള് നാട്ടില് കൂടാമെന്ന് കരുതി. അതോടെ കുടുംബം കൈവിട്ടു. ഇവിടെ വന്നപ്പോഴോ ? നല്ല കാലത്ത് ഓരോന്നു പറഞ്ഞ് ഉള്ളതെല്ലാം കൊത്തിപ്പറിച്ച ബന്ധുക്കള്‍ക്ക് എന്നെ വേണ്ടാ. നുള്ളി പറിച്ച് ഉള്ള കാശൊക്കെ കൂടി ഗോപാലകൃഷ്ണന് നായരെ ഏല്‍പ്പിച്ചു. പണത്തിന് ആവശ്യം വരുമ്പൊ ഞാന് അദ്ദേഹത്തിന്‍റെ അടുത്ത് ചെല്ലും. അങ്ങോട്ടും ഇങ്ങോട്ടും കണക്കൊന്നും പറയാറില്ല. പലിശ വകയ്ക്ക് കൂട്ടിക്കോളിന് എന്നും പറഞ്ഞ് ചോദിച്ച പണം തരും ''.\n'' അങ്ങിനെ ഒരാള് ഉള്ളത് നിങ്ങടെ ഭാഗ്യം. വാസ്തവം പറയാലോ, നിങ്ങള് കോടീശ്വരാണെന്നാ ജനസംസാരം ഉണ്ടായിരുന്നത് ''.\n'' ആര്‍ക്കും എന്തും പറയാലോ. സത്യം നമുക്കല്ലേ അറിയൂ ''.\n'' എന്നാല് ചെല്ലിന് '' അയാള്‍ക്ക് മതിയായി എന്ന് തോന്നുന്നു. രണ്ടുപേരും രണ്ട് വശത്തേക്ക് നീങ്ങി. ഗോപാലകൃഷ്ണന് പറഞ്ഞത് എത്ര ശരി. ആളുകള്‍ക്ക് പണം നോട്ടേ ഉള്ളു, മുഖം നോട്ടം ഇല്ല എന്ന് മനസ്സിലോര്‍ത്തു. കയ്യില് കാശുണ്ട് എന്ന് അറിഞ്ഞാല് പിന്നാലെ കൂടാന് നൂറാളുണ്ടാവും. ഒന്നൂല്യാ എന്ന് വരുത്തി തീര്‍ത്തത് നന്നായി. ആരും ബുദ്ധിമുട്ടിക്കാന് വരില്ലല്ലോ.\nസ്റ്റോപ്പിലെത്തിയതും ബസ്സെത്തി. ഭാഗ്യത്തിന് വലിയ തിരക്കില്ല. കെ. എസ്. മേനോന് അതില് കയറി.\nടൌണ് ബസ്സ് സ്റ്റാന്‍ഡില് രമ ഇറങ്ങിയതും അനൂപ് അടുത്തെത്തി. കഞ്ഞിപ്പാത്രം വെച്ച ബിഗ് ഷോപ്പര് അവന് ഏറ്റു വാങ്ങി.\n'' വാ. നമുക്ക് പോവാം '' അവന് പറഞ്ഞു. ടെലഫോണ് എക്സ്ചെയിഞ്ചിന്‍റെ സൈഡിലുള്ള വഴിയിലൂടെ സ്കൂട്ടര് നീങ്ങി. ഏതാനും വാര അകലത്തിലാണ് റോബിന്‍സണ് റോഡ്. അത് ചെന്നെത്തുന്നത് ആസ്പത്രിയിലാണ്. ഒരു ഓട്ടോറിക്ഷ ഹോണടിച്ച് മുന്നില് കേറി. എന്തൊരു ഓട്ടമാണ് ഇവരുടേത്. കാലൊന്ന് അകത്തി വെച്ചാല് മതി, അതിനിടയിലൂടെ വണ്ടി കടത്തും.\nവളവ് തിരിഞ്ഞതും ഓരത്തുകൂടി നടന്നു പോകുന്ന വയസ്സനെ ഓട്ടോ ഇടിച്ചു വീഴ്ത്തി നിര്‍ത്താതെ പോവുന്നത് കണ്ടു. അനൂപ് സ്കൂട്ടര് നിര്‍ത്തി അയാളെ എഴുന്നേല്‍പ്പിക്കാന് ശ്രമിച്ചു.\n'' എന്തെങ്കിലും പറ്റിയോ '' അവന് ചോദിച്ചു.\n'' വയ്യാ തോന്നുന്നു '' വൃദ്ധന് പറഞ്ഞു.\nഅവന് അയാളെ ശ്രദ്ധിച്ചു. വലതു കൈ മുട്ടിന്നു താഴെ തൊലി പോയി ചോര പൊടിഞ്ഞിട്ടുണ്ട്. താടിയിലെ മുറിവിലൂടെ രക്തം ഒഴുകുന്നു. വലുതായി ഒന്നും പറ്റിയില്ലെങ്കിലും ആള് വല്ലാതെ വിറയ്ക്കുന്നുണ്ട്. ഭയന്നിട്ടായിരിക്കും. അനൂപിന് എന്താ വേണ്ടത് എന്ന് ഒരു എത്തും പിടിയും കിട്ടിയില്ല. സഹായിക്കാന് ആരെയെങ്കിലും കിട്ടുമെന്ന് തോന്നുന്നില്ല. ഇതിലൂടെ വാഹനങ്ങള് വരുന്നതേ അപൂര്‍വ്വം. നാലഞ്ച് കാല്‍നടയാത്രക്കാര് പിറകെ വന്നുവെങ്കിലും രംഗം ഒന്ന് നോക്കി മിണ്ടാതെ അവര് അവരുടെ വഴിക്ക് പോയി. അനൂപ് പ്രദീപിനെ വിളിച്ചു വിവരം പറഞ്ഞു.\n'' നമുക്ക് ആസ്പത്രീലിക്ക് പോവാം '' അവന് പറഞ്ഞു.\n'' അതിനു മുമ്പ് എന്‍റെ കൂട്ടുകാരനെ വിളിച്ച് വിവരം അറിയിക്കണം ''. വൃദ്ധന് പോക്കറ്റില് കയ്യിട്ടു. ഒന്നും കാണാത്തതിനാല് പരിസരത്തൊക്കെ പരതി.\n'' എന്താ നോക്കുന്നത് ''.\n'' എന്‍റെ മൊബൈലും കണ്ണടയും കാണാനില്ല. രണ്ടും പോക്കറ്റില് സൂക്ഷിച്ചു വെച്ചതാണ് ''.\nഅനൂപും രമയും അവിടെ പരതി. കണ്ണട അടുത്തു തന്നെ മണ്ണില് കിടപ്പുണ്ട്. അതിന്ന് കേടൊന്നും പറ്റിയിട്ടില്ല. മൊബൈല് തെറിച്ച് റോഡില് വീണു കിടപ്പാണ്. എടുത്തു നോക്കുമ്പോള് അത് പൊട്ടി തകര്‍ന്നിരിക്കുന്നു. ഓട്ടോ അതിന്‍റെ മുകളില് കയറിയിട്ടുണ്ടാവും.\n'' ഇത് കേടു വന്നല്ലോ '' അനൂപ് പറഞ്ഞു '' നമ്പറ് പറഞ്ഞോളൂ. എന്‍റെ മൊബൈലില് നിന്ന് വിളിച്ചു തരാം ''.\n'' നമ്പര് ഓര്‍മ്മ തോന്നുന്നില്ല. ഒരു ഉപകാരം ചെയ്യോ. എന്‍റെ കൂട്ടുകാരന്‍റെ പേര് ഗോപാലകൃഷ്ണന് എന്നാണ്. അയാളുടെ വീട്ടില് ചെന്ന് കെ. എസ്. മേനോന് ഓട്ടോ തട്ടി വീണൂന്ന് പറഞ്ഞാല് മതി '' മേനോന് സുഹൃത്തിന്‍റെ വീട്ടിലേക്കുള്ള വഴി പറഞ്ഞു കൊടുത്തു.\n'' എന്‍റെ കൂട്ടുകാര് ഇപ്പൊ എത്തും. അങ്കിളിനെ ആസ്പത്രീല് എത്തിച്ചിട്ട് പോയി പറയാം ''.\nനിമിഷങ്ങള്‍ക്കകം പ്രദീപും ശെല്‍വനും റഷീദും എത്തി. ഒരു ഓട്ടോ വിളിച്ച് മേനോനെ കയറ്റി അവര് ആസ്പത്രിയിലേക്ക് വിട്ടു. അനൂപും രമയും ഗോപാലകൃഷ്ണന്‍റെ വീട്ടിലേക്കും.\nരാജഗോപാൽ February 28, 2012 at 12:45 PM\nനന്മയി‘ലൂടെ‘യുള്ള ചുവടുവെയ്പ്പുകളൊടൊപ്പം എന്റെ അനുധാവനം തുടരുന്നു.\nchillujalakangal February 28, 2012 at 11:26 PM\nvayichu kazinjaanu ithu novelinte 36th bagam anenu arinjathu...vayikkaam...nalla ezuth..:)\nTypist | എഴുത്തുകാരി February 29, 2012 at 1:32 AM\nവീകെ March 3, 2012 at 12:04 PM\nഅനൂബിനെ പോലെ പെരുമാറുന്നവരെ ഇന്ന് കണ്ടു കിട്ടാൻ പ്രയാസമാണ്. ആവശ്യമില്ലാത്ത പൊല്ലാപ്പെന്നു കരുതി മാറിക്കളയും.\nഞാന് പുണ്യവാളന് March 9, 2012 at 11:16 PM\nകൊള്ളാം ......... മുഴുവന് ഒന്ന് വായിച്ചാലേ എല്ലാം മനസിലാക്കു എന്നുള്ളത് മനസിലാക്കിയതിനാല് സമയം പോലെ പുണ്യവാന് എവിടെ പറന്നിരങ്ങാം\nMuralee Mukundan , ബിലാത്തിപട്ടണം March 12, 2012 at 1:41 PM\nതുടരൻ വായനകൾക്ക് ഇപ്പോഴുള്ള\nസമയക്കുറവുകൾ കാരണം സാധിക്കില്ല ഭായ്..\nപിന്നീട് ഇത് ഒരു പുസ്തകമായി ഇറക്കണം കേട്ടൊ\nkeraladasanunni March 16, 2012 at 1:58 AM\nഅതാണല്ലോ എഴുതാനുള്ള ഊര്‍ജ്ജം.\nഅതെ. നല്ലവര് ഒത്തു കൂടട്ടെ.\nനിലവിലുള്ള നിയമ സംവിധാനമാണ് ആപത്തില്‍പെട്ടവരെ സഹായിക്കാതെ കടന്നു കളയാന് പലരേയും പ്രേരിപ്പിക്കുന്നത്.\nതുടക്കം മുതല് വായിച്ചു നോക്കു. എങ്കിലെ വ്യക്തമായ ചിത്രം കിട്ടൂ.\nപുസ്തകം ആക്കണമെന്നുണ്ട്. ഏതായാലും എഴുതി തീരട്ടെ.\nNalina October 5, 2012 at 5:42 AM\nഅനൂപ് സഹായിച്ചത് മറ്റാരെയോ ആണെന്നാണ് കരുതിയത്.. നമ്മുടെ മേനോന് ആയിരുന്നോ....


പ്രധാനപ്പെട്ട രേഖകൾ സൂക്ഷിച്ച് വയ്ക്കണോ? ഗൂഗിൾ സ്റ്റാക്ക് ആപ്പ് എത്തി.. - TV Zero News\nHome/Technology News/പ്രധാനപ്പെട്ട രേഖകൾ സൂക്ഷിച്ച് വയ്ക്കണോ? ഗൂഗിൾ സ്റ്റാക്ക് ആപ്പ് എത്തി..\nSilpaApril 2, 2021\nപണം തിരികെ ലഭിക്കാൻ നിങ്ങൾ അപേക്ഷിക്കേണ്ട ഒരു ബിൽ എപ്പോഴെങ്കിലും കാണാതെ പോയിട്ടുണ്ടോ? അല്ലെങ്കിൽ പ്രധാനപ്പെട്ട ഒരു ആദായ നികുതി രേഖ വീട്ടിൽ എവിടെയോ വച്ചതിന് ശേഷം ഇപ്പോൾ തപ്പി നടക്കുകയാണോ? അതുമല്ലെങ്കിൽ നിങ്ങളുമായി ബന്ധപ്പെട്ട ഏതെങ്കിലും പ്രധാനപ്പെട്ട രേഖ ഓൺലൈൻ ആയി സൂക്ഷിച്ച വയ്ക്കാൻ ഒരിടം തേടുകയാണോ? എല്ലാത്തിനും പരിഹാരമായി ഗൂഗിൾ സ്റ്റാക്ക് . ഉപഭോക്താക്കൾക്ക് തങ്ങളുടെ രേഖകൾ സുരക്ഷിതമായി ഓൺലൈനിൽ സൂക്ഷിക്കാനും എളുപ്പം തിരഞ്ഞെടുക്കാവുന്ന വിധത്തിൽ ക്രമീകരിക്കാനും സഹായിക്കുന്ന വിധത്തിലാണ് ഗൂഗിൾ സ്റ്റാക്കിന്റെ പ്രവർത്തന രീതി.\nഗൂഗിളിന്റെ പുത്തൻ ആപ്പുകൾ പരീക്ഷിച്ചു വിജയിപ്പിക്കുന്നതിൽ ശ്രദ്ധ പുലർത്തുന്ന ഏരിയ 120 വിഭാഗമാണ് ഗൂഗിൾ സ്റ്റാക്കിന് പിന്നിൽ. പ്രാരംഭ ഘട്ടം ആയതിനാൽ അമേരിക്കയിലെ ആൻഡ്രോയിഡ് ഉപയോക്താക്കൾക്ക് മാത്രമേ ഇപ്പോൾ ആപ്പിന്റെ പ്രവർത്തനം ഉപയോഗപ്പെടുത്താൻ സാധിക്കൂ എങ്കിലും അധികം താമസമില്ലാതെ ലോകമെമ്പാടും ഉള്ള ഉപഭോക്താക്കൾക്ക് ഈ ആപ്പിന്റെ സേവനം ലഭ്യമാവും.\nതീവണ്ടികളിൽ ഇനി രാത്രി മൊബൈൽ ഫോണും ലാപ്ടോപ്പും ചാർജ് ചെയ്യാനാവില്ല\nഗൂഗിൾ സ്റ്റാക്ക് ആപ്പ് ഉപയോഗിച്ച് ഉപഭോക്താക്കൾക്ക് ഏത് രേഖയുടെയും ഫോട്ടോ എടുക്കാൻ സാധിക്കും. ആപ് ഉടൻ തന്നെ ഈ രേഖ സ്കാൻ ചെയ്തു സൂക്ഷിക്കുകയും ചെയ്യും.. വാഹനവുമായി ബന്ധപ്പെട്ട രേഖകൾ, ബില്ലുകൾ, ഐഡികൾ, രസീതുകൾ എന്നിവ പോലുള്ളവ സൂക്ഷിക്കുമ്പോൾ ഉപയോക്താക്കൾക്ക് ഏത് വിഭാഗത്തിൽ സൂക്ഷിക്കണം എന്നത് സംബന്ധിച്ചും ആപ്പ് നിർദേശം നൽകും.\nസ്കാൻ ചെയ്തു സൂക്ഷിക്കുന്ന രേഖകളിലെ പ്രധാനപ്പെട്ട ദിവസങ്ങൾ, ഉദാഹരണത്തിന് ഏതെങ്കിലും ബിൽ അടക്കാനുള്ള അവസാന ദിവസം, എന്നിവ ആപ്പ് പ്രത്യേകം പ്രദർശിപ്പിക്കും. അവസാന ദിവസം ആകാറായി എന്നുള്ള സൂചനയും ഇതുവഴി ലഭിക്കും. രേഖയിലെ ഓരോ കാര്യവും ആപ്പ് ഉപയോഗിച്ച് വ്യക്തമായി വായിക്കാം എന്നുള്ളതാണ് മറ്റൊരു സവിശേഷത.\nആപ്പിന്റെ സുരക്ഷയെ ഓർത്തും പേടിക്കേണ്ടതില്ല എന്ന് ഗൂഗിൾ അവകാശപ്പെടുന്നു. ടെക് ഭീമന്റെ അഡ്വാൻസ്ഡ് സെക്യൂരിറ്റി ആൻഡ് സൈൻ-ഇൻ ടെക്നോളജി ഉപയോഗപ്പെടുത്തിയാണ് ഗൂഗിൾ സ്റ്റാക്ക് പ്രവർത്തിക്കുന്നത്. അവസാനമായി ഉപഭോക്താക്കളുടെ രേഖകളുടെ ഒരു പകർപ്പ് സ്റ്റാക്ക് ആപ്പ് തന്നെ ഗൂഗിൾ ഡ്രൈവിൽ സൂക്ഷിക്കും. ആപ്പിൽ നിന്നും ഡിലീറ്റ് ചെയ്താലും പിന്നീട ആവശ്യമെങ്കിൽ രേഖകൾ ഡ്രൈവിൽ നിന്നും ഡൌൺലോഡ് ചെയ്യാനും സാധിക്കും.\nസ്ത്രീ സുരക്ഷക്ക് പുതിയ ആപ്പുമായി ട്രൂ കോളർ…!!\nയൂട്യൂബേഴ്സിന് എട്ടിന്റെ പണി കൊടുക്കാനൊരുങ്ങി ഗൂഗിൾ


Wayanad | Haritha Keralam - Part 3\nഹരിതകേരളം പദ്ധതിയുടെ ഭാഗമായി ലോക പരിസ്ഥിതി ദിനമായ ഇന്ന് (ജൂണ് അഞ്ച്) സംസ്ഥാനത്ത് 1 കോടി വൃക്ഷതൈകള് നടും. വനം, പരിസ്ഥിതി, കൃഷി വകുപ്പുകള് ചേര്‍ന്നാണ് വൃക്ഷത്തൈകള് ഒരുക്കിയത്. വിദ്യാലയങ്ങള്,...\nപണ്ടുകാലം മുതല് തന്നെ നമ്മുടെ ഗൃഹാങ്കണത്തില് നട്ടുവളര്‍ത്തിയിരുന്ന രണ്ട് സുപ്രധാന ഔഷധസസ്യങ്ങളാണ് ആര്യവേപ്പും കറിവേപ്പും. നഗരവല്‍ക്കരണം വന്നതോടുകൂടി ഈ ഔഷധസസ്യങ്ങള് രണ്ടും വീടുകളില് നിന്നും ഏതാണ്ട് അപ്രത്യക്ഷമായിക്കഴിഞ്ഞു. ഈ രണ്ട്...


ആഫ്രിക്കയിലെ പുതിയ പ്രതാപം • Suprabhaatham\n2019 February 19 Tuesday\nആഫ്രിക്കയിലെ പുതിയ പ്രതാപം\nആഫ്രിക്കന് രാജ്യമായ കെനിയയില് 'സമസ്ത'യുടെ വിദ്യാഭ്യാസ പ്രവര്‍ത്തനങ്ങള്‍ക്ക് തുടക്കം കുറിച്ചിരിക്കുകയാണ്. അതിനായി 30 ഏക്കര് സ്ഥലത്ത് 'ജാമിഅ' ജൂനിയര് അറബിക് കോളജിന്റെ നിര്‍മാണ പ്രവര്‍ത്തനങ്ങള് ആരംഭിച്ചു. കെനിയയില് 'കേരള മോഡല്' വിദ്യാഭ്യാസ പ്രവര്‍ത്തനങ്ങള്‍ക്ക് നേതൃത്വം നല്‍കുക ലക്ഷ്യമിട്ട് അവിടെ സന്ദര്‍ശിച്ച 'സമസ്ത' ജന.സെക്രട്ടറി പ്രൊഫ. കെ. ആലിക്കുട്ടി മുസ്‌ലിയാര് എഴുതുന്നു\nപ്രൊഫ. കെ. ആലിക്കുട്ടി മുസ്‌ലിയാര്\nMay 29, 2016 | 3:27 pm IST\nആഫ്രിക്കന് രാജ്യമായ കെനിയയിലെ രണ്ടാമത്തെ വലിയ നഗരമാണ് മൊംബസ്സ. ശാഫിഈ മദ്ഹബുകാരായ മുസ്‌ലിംകള് തിങ്ങിപ്പാര്‍ക്കുന്ന സ്ഥലം. ഖാദിരീ ത്വരീഖത്ത് സൂഫീ ലൈനില് ഹദ്ദാദ് തങ്ങള് കാണിച്ച മാതൃകയില് ഉറച്ചുനില്‍ക്കുന്ന സുന്നിവിഭാഗം. വിശ്വാസപരമായും വിദ്യാഭ്യാസപരമായും ഉണര്‍ന്നുപ്രവര്‍ത്തിക്കുന്ന നാട്. ഇന്നും ഇന്നലെയും തുടങ്ങിയതല്ല. 1331ല് ഇവിടെയെത്തിയ ലോകസഞ്ചാരി ഇബ്‌നു ബത്തൂത്ത എഴുതിവച്ചിട്ടുണ്ട്: ”നീതിമാന്മാരും വിശ്വസിക്കാന് പറ്റിയവരുമാണ് മൊംബസ്സയിലെ ജനങ്ങള്. വൈദഗ്ധ്യത്തോടെ മരം കൊണ്ടാണ് അവര് പള്ളികള് നിര്‍മിച്ചിരിക്കുന്നത്.”നിരവധി പള്ളികളും മതസ്ഥാപനങ്ങളും ഈ പ്രദേശങ്ങളില് പ്രതാപത്തോടെ ഉയര്‍ന്നുനില്‍ക്കുന്നു.\nപട്ടിക്കാട് ജാമിഅ നൂരിയ്യയുടെ ജനറല് സെക്രട്ടറി സയ്യിദ് സാദിഖലി ശിഹാബ് തങ്ങള്, ചെമ്മാട് ദാറുല് ഹുദാ വൈസ് ചാന്‍സിലര് ഡോ.ബഹാഉദ്ദീന് നദ്‌വി, കോഴിക്കോട് ഖാസിമാരായ നാസര് ഹയ്യ് ശിഹാബ് തങ്ങള്, മുഹമ്മദ് കോയ ജമലുല്ലൈലി തങ്ങള്, അബ്ദുല് ഗഫൂര് ഖാസിമി, മുഹമ്മദ് പുല്ലാര എന്നിവരോടൊപ്പമായിരുന്നു യാത്ര. നെടുമ്പാശേരി വിമാനത്താവളത്തില് നിന്ന് ദുബൈ വഴിയാണ് കെനിയന് തലസ്ഥാനമായ നെയ്‌റോബിയിലെ അന്താരാഷ്ട്ര വിമാനത്താവളത്തില് ഞങ്ങള് എത്തുന്നത്. ഞങ്ങളെ സ്വീകരിക്കാന് പ്രമുഖ പണ്ഡിതന്‍മാരായ ഉമര് മുഹമ്മദ് ശൈഖ്, ശൈഖ് താഹാ ഹബീബുല് ഹദ്ദാദ്, ശൈഖ് അബ്ദുന്നൂര് അബ്ദുല്ലാഹി എന്നിവരുടെ നേതൃത്വത്തിലുള്ള ഒരു സംഘം വന്നിരുന്നു.\nമൂന്നു ദിവസം ഞങ്ങള് നെയ്‌റോബിയില് തന്നെയാണ് താമസിച്ചത്. ആദ്യദിവസം ഒരു പള്ളിയുടെ ഉദ്ഘാടനത്തില് സംബന്ധിച്ചു. പ്രമുഖ യമനിപണ്ഡിതനായ ഹബീബ് സൈനുല് ആബിദീന് അലി ജിഫ്‌രിയാണ് പള്ളി ഉദ്ഘാടനം ചെയ്തത്. രണ്ടാം ദിവസം ഒരു മൗലിദ് സദസില് പങ്കെടുത്തു. അന്നേദിവസം മറ്റൊരു പ്രധാന പരിപാടിയുണ്ടായിരുന്നു. കെനിയ ഇന്റര്‍നാഷനല് കണ്‍വെന്‍ഷന് സെന്ററിലെ ഇന്റലക്ച്വല് കോണ്‍ഫറന്‍സ്. അതില് പങ്കെടുത്ത് അഭിസംബോധന ചെയ്തു. എല്ലാ ആഫ്രിക്കന് രാജ്യങ്ങളില് നിന്നുള്ള പ്രതിനിധികളും കെനിയന് ഇന്ത്യന് അംബാസിഡറും ചടങ്ങിലുണ്ടായിരുന്നു.\nമൂന്നാം ദിവസം നെയ്‌റോബി നഗരത്തിലെ മസ്ജിദുല് ഹുദാ ഉദ്ഘാടന പരിപാടിയായിരുന്നു. അലി ജിഫ്‌രി തന്നെയാണ് ഉദ്ഘാടനം നിര്‍വഹിച്ചത്. കേരളത്തിലെപ്പോലെ ദഫ് മുട്ടിയും ബുര്‍ദ ആലപിച്ചുമാണ് ഞങ്ങളെ വേദിയിലേക്കാനയിച്ചത്. നിരവധി സാദാത്തീങ്ങളും പണ്ഡിതന്മാരും പങ്കെടുത്ത സദസില് ജനബാഹുല്യം അത്ഭുതപ്പെടുത്തുന്നതായിരുന്നു. ആ നാട്ടിലുള്ളവരുടെ ദീനീ സ്‌നേഹവും താല്‍പര്യവും പ്രകടിപ്പിക്കുന്നതായിരുന്നു അത്. ഉദ്ഘാടനത്തോടനുബന്ധിച്ച് പള്ളികളില് നടന്ന തസവ്വുഫിന്റെ ക്ലാസുകള് നമ്മുടെ നാട്ടില് നടക്കുന്ന അതേ ശൈലിയില് തന്നെയാണ്. മതാചാരങ്ങളില് കേരളത്തോട് ഏറെ സാമ്യതകളുണ്ട് കെനിയയ്ക്ക്. നിസ്‌കാരത്തിലെ ഖുനൂത്ത്, ദീര്‍ഘമായുള്ള ദുആയും കാര്യങ്ങളും എല്ലാം അവിടെ അനുഭവിക്കാനാകും.\nമൂന്നു ദിവസത്തെ പരിപാടികള് കഴിഞ്ഞാണ് ഞങ്ങള് മൊംബസ്സയിലേക്കു തിരിക്കുന്നത്. നെയ്‌റോബിയില് നിന്ന് നേരെ മോയ് അന്താരാഷ്ട്ര വിമാനത്താവളത്തില് ചെന്നിറങ്ങി. അവിടെ കെനിയന് പ്രസിഡന്റിന്റെ പ്രതിനിധി ബെഞ്ചമിനും എം.പി ഉമര് മൊസംബികോയും ഞങ്ങളെ സ്വീകരിക്കാനെത്തിയിരുന്നു. പൂര്‍ണമായും ഔദ്യോഗിക സുരക്ഷയോടെ ഞങ്ങളെ താമസസ്ഥലത്തെത്തിച്ചു. മകിനോന് റോഡിലാണ് ജാമിഅയുടെ സ്ഥാപനത്തിനുള്ള സ്ഥലമുള്ളത്. മോയ് വിമാനത്താവളത്തില് നിന്ന് ഇവിടേക്ക് 80 കിലോമീറ്റര് കൂടി സഞ്ചരിക്കണം.\nകെനിയയുടെ പ്രൗഢിയെല്ലാം മൊംബസ്സയിലേക്ക് പ്രവേശിക്കുമ്പോള് തന്നെ മനസിലാക്കാനാവും. അലൂമിനിയം കൊണ്ട് കൂറ്റന് ഇരട്ട ആനക്കൊമ്പുകളിലാണ് മോയ് അവന്യൂവിലെ പ്രവേശന കവാടം പണിതിരിക്കുന്നത്. ആനക്കൊമ്പ് വ്യാപാരത്തിലും വിപണിയിലും ലോകത്തുതന്നെ പ്രസിദ്ധമായൊരു രാജ്യമാണല്ലോ കെനിയ. ഇന്ത്യയുള്‍പ്പെടെയുള്ള രാജ്യങ്ങളുമായി പണ്ടുമുതലേ കച്ചവട ബന്ധം പുലര്‍ത്തുന്ന രാജ്യമാണ് കെനിയ. മൊംബസ്സയിലെ തുറമുഖം വഴിയാണ് രാജ്യാന്തര കച്ചവടങ്ങള് നടന്നിരുന്നത്. ഈ തുറമുഖം ഇന്നും കെനിയയുടെ സാമ്പത്തിക മേഖലയിലെ വലിയൊരു സ്രോതസാണ്. ഞങ്ങള് കെനിയയിലുള്ള സമയത്താണ് വിവാദമായ ആനക്കൊമ്പ് കത്തിക്കല് സംഭവം നടക്കുന്നത്.\n105 ടണ് ആനക്കൊമ്പാണ് കെനിയന് ഭരണകൂടം കത്തിച്ചുകളഞ്ഞത്. വേട്ടക്കാരുടെ പക്കല് നിന്ന് പിടിച്ചെടുത്ത ആനക്കൊമ്പുകളാണ് നശിപ്പിച്ചത്. ആനവേട്ടയ്‌ക്കെതിരെയുള്ള നടപടികളുടെ ഭാഗമായാണ് ആനക്കൊമ്പുകള് കത്തിച്ചത്. നെയ്‌റോബി ദേശീയ പാര്‍ക്കില് പ്രത്യേകം തയാറാക്കിയ 11 ചിതകളിലായാണ് ഇവ നശിപ്പിച്ചത്. നമ്മുടെ നാട്ടിലുള്ളതു പോലെതന്നെ ആനക്കൊമ്പു വ്യാപാരത്തിന് കെനിയയില് ആര്‍ക്കും അനുമതിയില്ല. കെനിയയില് മുന്‍പും ആനക്കൊമ്പുകള് പിടിച്ചെടുത്ത് നശിപ്പിച്ചിട്ടുണ്ടെങ്കിലും ഇത്രയും അധികം ആനക്കൊമ്പുകള് നശിപ്പിക്കുന്നത് ആദ്യമായാണ്. ആഫ്രിക്കയില് വര്‍ഷം തോറും 30,000 ആനകളെ കൊമ്പിനായി വേട്ടയാടുന്നതായാണ് കണക്കുകള്. വ്യാപകമായ തോതില് ആനവേട്ടയും കാണ്ടാമൃഗവേട്ടയും നടക്കുന്ന മൊംബസ്സയില് നിന്ന് മകിനോന് റോഡിലേക്കുള്ള യാത്രക്കിടെ ഞങ്ങള്‍ക്ക് ദൂരേനിന്ന് ചിതയില് നിന്നുയരുന്ന പുകച്ചുരുള് കാണാമായിരുന്നു.\nകേരളത്തിലെപ്പോലെ നഗരമധ്യത്തിലും മറ്റും പഴയ പള്ളികള് ഒരുപാടുണ്ട്. നിര്‍മാണത്തിലും വാസ്തുവിദ്യയിലും കേരളത്തിലെ പള്ളികളോട് സാമ്യതയുള്ള പള്ളികള്. അധികവും നിര്‍മിച്ചിരിക്കുന്നത് മരങ്ങള് കൊണ്ടാണ്. മനോഹരമായ കൊത്തുപണികളും ഖുര്‍ആന് വാക്യങ്ങള് കൊത്തിവച്ച മരങ്ങളും നമ്മുടെ നാട്ടിലെ പള്ളികളെ ഓര്‍മിപ്പിക്കുന്നു. എന്നാല് ഇവിടെ എന്നാണ് ആദ്യമായി പള്ളി നിര്‍മിക്കപ്പെട്ടതെന്നു ചരിത്ര രേഖകളില്ല. നൂറ്റാണ്ടുകള്‍ക്കു മുന്‍പേ പള്ളികളും മുസ്‌ലിം ആരാധനാലയങ്ങളും ഉയര്‍ന്നിരിക്കാനാണ് സാധ്യത.\nഏതാണ്ട് 150 വര്‍ഷങ്ങള്‍ക്കു മുന്‍പാണ് അവിടെ റെയില്‍വേ വരുന്നത്. ഇതിന്റെ നിര്‍മാണത്തിനായി ഇന്ത്യയില് നിന്ന് നിരവധിയാളുകളെ കൊണ്ടുപോവുകയും ഗുജറാത്തികളുടെ നേതൃത്വത്തില് അവിടെ ഒരു പള്ളി നിര്‍മിക്കുകയും ചെയ്തിട്ടുണ്ട്.\nഈ ഭാഗങ്ങളില് ഇന്നും ഗുജറാത്തികള് താമസമുണ്ട്. വിദേശികളില് അധികവും ഗുജറാത്തികളായ മുസ്‌ലിംകളാണെന്നും പറയാം. ഗുജറാത്തികള് കഴിഞ്ഞാല് പിന്നെ മേമന് വിഭാഗക്കാരാണ്. തലസ്ഥാന നഗരിയായ നെയ്‌റോബിയിലും കെനിയയുടെ മറ്റു ഭാഗങ്ങളിലും ഗുജറാത്തികള് വ്യാപിച്ചുകിടക്കുന്നുണ്ട്.\nമൊംബസ്സയുടെ ഒത്തനടുക്കുള്ള ശ്രീകൃഷ്ണ ക്ഷേത്രം ഞങ്ങള് ഇന്ത്യക്കാരെന്ന നിലയില് പെട്ടെന്ന് ശ്രദ്ധയില്‍പ്പെട്ടു. കെനിയയിലാകെ 60,000 ഹിന്ദുക്കളുണ്ടെന്നാണ് കണക്ക്. കിഴക്കന് ആഫ്രിക്കയും ഇന്ത്യന് ഉപഭൂഖണ്ഡവും തമ്മിലുള്ള കച്ചവട ബന്ധത്തിലൂടെയാണ് ഇവിടെ ഹിന്ദുക്കളെത്തിയത്. ഇതില് വടക്കുപടിഞ്ഞാറന് ഇന്ത്യക്കാരും സൂറത്ത്, കച്ച് തുടങ്ങിയ സ്ഥലങ്ങളില് നിന്നുള്ളവരുമാണ് ഒട്ടുമിക്കവരും. കച്ചവടത്തിനായി എത്തിയതിനു പുറമെ നിര്‍മാണ പ്രവര്‍ത്തനങ്ങള്‍ക്കായി എത്തിയവരാണ് ഭൂരിഭാഗവും. 1963ല് ബ്രിട്ടീഷുകാരില് നിന്ന് കെനിയയ്ക്ക് സ്വാതന്ത്ര്യം കിട്ടുന്നതിനു മുന്‍പ് രണ്ടുലക്ഷം ഹിന്ദുക്കള് ഇവിടെയുണ്ടായിരുന്നു. പിന്നീട് നടന്ന രാഷ്ട്രീയ കലഹത്തെത്തുടര്‍ന്ന് പല ഹിന്ദുക്കളും യൂറോപ്പിലേക്കും മറ്റു കോമണ്‍വെല്‍ത്ത് രാജ്യങ്ങളിലേക്കും കുടിയേറുകയായിരുന്നു. 1969ല് മൊംബസ്സയിലാണ് ആദ്യ ക്ഷേത്രം പണിയുന്നത്. ഇതേ കാലത്ത് നെയ്‌റോബിയിലും കിസിമുവിലും ശ്രീകൃഷ്ണ ക്ഷേത്രങ്ങള് ഉയര്‍ന്നു. ഇവിടുത്തെ മുസ്‌ലിംകള് ഇവര്‍ക്കുവേണ്ട എല്ലാ സൗകര്യങ്ങളും ചെയ്തുകൊടുക്കുകയായിരുന്നു.\nനെയ്‌റോബി സമുദ്രനിരപ്പില് നിന്ന് 5,000 ചതുരശ്ര അടി ഉയരത്തിലായതിനാല് നല്ല തണുപ്പുള്ള കാലാവസ്ഥയാണ്. എന്നാല് മൊംബസ്സയിലെ കാലാവസ്ഥ അല്‍പ്പം വ്യത്യസ്തമായിക്കിടക്കുന്നു. സീസണില് പെയ്യുന്ന മഴയെ ആശ്രയിച്ചാണ് ഇവിടെ കൃഷിയും ജീവിതവും. ചോളം, ഗോതമ്പ്, അരി, പച്ചക്കറികള്, പയറുവര്‍ഗങ്ങള് എല്ലാം ആധുനിക രീതിയില് തന്നെ കൃഷി ചെയ്യുന്നുണ്ട്.\nനഗരത്തില് നിന്നു മാറിയാണ് ജാമിഅ നൂരിയ്യയുടെ കീഴില് സ്ഥാപനം തുടങ്ങാന്‍വേണ്ടി 30 ഏക്കര് സ്ഥലം ലഭ്യമായിരിക്കുന്നത്. ഈ സ്ഥലത്തിനുമുണ്ട് ഒരുപാട് കഥകള് പറയാന്. വിശാലമായ, സുലഭമായി വെള്ളം ലഭിക്കുന്ന സ്ഥലമാണിത്. ബ്രിട്ടീഷുകാരുടെ കാലത്ത് ഇവിടെ അവരുടെ ആസ്ഥാനം നിര്‍മിക്കാന് പദ്ധതിയിടുകയും പ്രാഥമിക പ്രവര്‍ത്തനം തുടങ്ങിയിട്ടുമുണ്ട്. അതിന്റെ അടയാളങ്ങള് ഇന്നും കാണാം. ഈ സ്ഥലത്തോട് ചേര്‍ന്ന് ഒരു മഹാന്റെ മഖ്ബറ സ്ഥിതി ചെയ്യുന്നുണ്ട്. മൂന്നരയേക്കറോളം വരുന്ന ഈ സ്ഥലവും അവര് സ്ഥാപനത്തിനായി നല്‍കാന് തയാറായിരിക്കുകയാണ്. യാദൃച്ഛികമെന്നോണം, പട്ടിക്കാടിനു സമാനമായി സ്ഥലത്തോട് ചേര്‍ന്ന് റെയില്‍വേ ലൈനും പോകുന്നുണ്ട്.\nകഴിഞ്ഞ ഏപ്രില് 29നാണ് ‘ജാമിഅ’ തുടങ്ങാനുള്ള കരാര് ഉണ്ടാക്കുന്നത്. ജാമിഅയുടെ പ്രതിനിധികളായി സാദിഖലി ശിഹാബ് തങ്ങളും ഞാനും കരാറില് ഒപ്പുവച്ചു. ഇമാം ഹദ്ദാദ് ഇസ്‌ലാമിക് സ്‌കൂള് ചെയര്‍മാന് ശൈഖ് അബ്ദുന്നൂര് അബ്ദുല്ല മുഹമ്മദ്, സ്‌കൂള് രക്ഷാധികാരി ഉമര് ശൈഖ് മുഹമ്മദ്, ഇഹ്‌സാന് എജ്യുക്കേഷനല് ഡെവലപ്‌മെന്റ് മാനേജിങ് ട്രസ്റ്റി ദാവൂദ് എസ് അബ്ദുറഹ്മാന് എന്നിവരുമായാണ് കരാര് ഉണ്ടാക്കിയത്. അബ്ദുന്നൂര് അബ്ദുല്ല മുഹമ്മദാണ് സ്ഥാപനത്തിന്റെ പ്രിന്‍സിപ്പാളാവുക. സ്ഥാപനത്തിനുവേണ്ട കെട്ടിട നിര്‍മാണത്തിനായുള്ള പ്രവര്‍ത്തനങ്ങള് തുടങ്ങിക്കഴിഞ്ഞു. അവിടെയുള്ളവരില് നിന്നു തന്നെ സംഭാവനകള് സ്വീകരിച്ചാണ് കെട്ടിടം നിര്‍മിക്കാനുള്ള ഫണ്ട് കണ്ടെത്തുന്നത്.\nജാമിഅ നൂരിയ്യയുടെ കീഴില് മറ്റൊരു ആഫ്രിക്കന് രാജ്യമായ സുഡാനില് ഒരു സ്ഥാപനം ഉണ്ടാക്കണമെന്ന് ആഗ്രഹം തുടങ്ങിയിട്ട് വര്‍ഷങ്ങളായി. സുഡാനിലാണ് ആഗ്രഹിച്ചതെങ്കിലും ഇപ്പോള് തുടങ്ങാനായത് കെനിയയിലാണ്. ജാമിഅ നൂരിയ്യയുടെ സമ്മേളനങ്ങളില് കഴിഞ്ഞ അഞ്ചാറു വര്‍ഷങ്ങളായി അവിടുത്തെ പണ്ഡിതന്മാര് വന്നുകൊണ്ടിരിക്കുകയാണ്. ജാമിഅ പോലൊരു സ്ഥാപനം അവിടെയും സ്ഥാപിക്കണമെന്ന് അവര് അതിയായ ആഗ്രഹവും പ്രകടിപ്പിച്ചു. കഴിഞ്ഞ ജാമിഅ സമ്മേളനത്തിലും അതിനു മുന്‍പത്തെ സമ്മേളനത്തിലും സജീവമായ ചര്‍ച്ച ഈ വിഷയത്തില് നടന്നിരുന്നു. ശൈഖ് അബ്ദുല് ഖാദര് ജീലിയുടെ നേതൃത്വത്തില് അവിടെ സ്ഥാപനം തുടങ്ങാനുള്ള പ്രവര്‍ത്തനം ആരംഭിക്കുകയും ചെയ്തു.\nആലപ്പുഴയില് നടന്ന സമസ്ത 90-ാം വാര്‍ഷിക സമ്മേളനത്തോടനുബന്ധിച്ച് ആഫ്രിക്കന് രാജ്യങ്ങളില് നിന്ന്, പ്രത്യേകിച്ച് നെയ്‌റോബി, മൊംബസ്സ പ്രദേശങ്ങളില് നിന്നുള്ള ആളുകള് നമ്മെ സമീപിക്കുകയും നമ്മുടെ പ്രവര്‍ത്തന രീതികള് കാണുകയും വിലയിരുത്തുകയും ചെയ്തു. സമ്മേളനത്തിനും 13 ദിവസം മുന്‍പേ അവര് ഇവിടെ വരികയും ജാമിഅ അടക്കമുള്ള സ്ഥാപനങ്ങള് സന്ദര്‍ശിക്കുകയും അതേപ്പറ്റി പഠിക്കുകയും ചെയ്തു.\nആഫ്രിക്കന് രാജ്യങ്ങളിലേക്ക് ‘സമസ്ത’യുടെ പ്രവര്‍ത്തനം വിപുലമാക്കുക എന്നതാണ് അവരുടെ വലിയ ആഗ്രഹം. ഇവിടെ വരികയും നമ്മുടെ പ്രവര്‍ത്തനം കാണുകയും ചെയ്തതിന്റെ അടിസ്ഥാനത്തിലാണ് ഇങ്ങനെയൊരു ആഗ്രഹം രൂപപ്പെടുന്നത്. പതിനായിരത്തോളം വരുന്ന നമ്മുടെ മദ്‌റസാ സംവിധാനത്തെയും പള്ളി ദര്‍സുകളെയും അവര് നിരീക്ഷിക്കുകയും ഈ മാതൃക അവിടെ കൊണ്ടുവരാന് പദ്ധതിയിടുകയും ചെയ്തു. സുന്നത്ത് ജമാഅത്തിന്റെ ശരിയായ പ്രവര്‍ത്തനം മദ്ഹബ് അനുസരിച്ച് സൂഫികള് കാണിച്ചുതന്ന ശൈലിയില് കൊണ്ടുപോകുന്ന കേരളത്തിലെ സംവിധാനം അവരെ ആകര്‍ഷിച്ചിട്ടുണ്ട്. സ്വഹാബിമാരുടെ കാലത്ത്, അല്ലെങ്കില് സ്വഹാബിമാര്‍ക്ക് നബി പഠിപ്പിച്ച അതേരീതിയില് നടന്നുപോകുന്നതു കണ്ടപ്പോള് ഈ കേരളത്തെയാണ് മാതൃകയാക്കേണ്ടതെന്ന് അവര് ആഗ്രഹിച്ചു.\n‘ജാമിഅ’യുടെ സ്ഥാപനം മാത്രമല്ല, സമസ്ത കേരള ജംഇയ്യത്തുല് ഉലമാക്ക് സമാനമായൊരു സംഘടന കെനിയയില് രൂപീകരിക്കണമെന്നാണ് അവരുടെ ആവശ്യം. അത് ‘സമസ്ത’യുടെ സംഘടനാ രൂപത്തിലായിരിക്കണമെന്ന് ആവശ്യപ്പെടുകയും ചെയ്തതിന്റെ\nഅടിസ്ഥാനത്തില് നേതൃത്വം നല്‍കേണ്ടവരെ കണ്ടെത്തുകയും ചെയ്തിട്ടുണ്ട്. ഇത് പിന്നീടൊരിക്കല് പ്രഖ്യാപിക്കാനിരിക്കുകയാണ്.\nമുന്‍കൂട്ടി നിശ്ചയിച്ചതുപ്രകാരം ഈ മാസം മൂന്നിന് നടത്തിയ വിപുലമായ പരിപാടിയില് സ്ഥാപനത്തിന് തറക്കല്ലിടുകയും അവിടെ ‘സമസ്ത’യുടെ കൊടി നാട്ടുകയും ചെയ്തു. ബുര്‍കിനഫാസോ, നൈജീരിയ, ഇന്തൊനീഷ്യ, താന്‍സാനിയ, സൊമാലിയ എന്നീ രാജ്യങ്ങളിലെ പണ്ഡിതന്‍മാരും പൗരപ്രമുഖരും ചടങ്ങില് സംബന്ധിച്ചു. ഈ രാജ്യങ്ങളിലെയെല്ലാം കുട്ടികള് നമ്മുടെ പുതിയ സ്ഥാപനത്തില് പഠിക്കാനെത്തും. നിലവില് ക്ലാസുകള് തുടങ്ങാനാവശ്യമായ കെട്ടിടം തയാറായിട്ടില്ലെങ്കിലും പള്ളിയില് വച്ച് ഈ പ്രദേശത്തെ കുട്ടികളെ പഠിപ്പിക്കാനാണ് തീരുമാനം. കെട്ടിടം തയാറായാല് ഇത് ‘ജാമിഅ’ പോലെ ഒരു വലിയ സ്ഥാപനമായി ലോകം അറിയും.\nസംഘ് പരിവാർ ഭീഷണി മുഴക്കി; ഉത്തരാഖണ്ഡിലെ കോളജിൽ കശ്മീരി ഡീനിനെ പുറത്താക്കി\nഅക്രമം പ്രോത്സാഹിപ്പിക്കുന്ന പാര്‍ട്ടിയല്ല, ഏറ്റുവാങ്ങേണ്ടിവന്ന പാര്‍ട്ടിയാണ് സി.പി.എം പിണറായി\nഅക്രമിച്ചാല് തിരിച്ചടിക്കും-ഭീഷണി മുഴക്കി പാകിസ്താന്\nശുഹൈബ് വധം: നാല് പ്രതികളുടെ ജാമ്യാപേക്ഷ ഹൈക്കോടതി തള്ളി\nപരിശീലനപ്പറക്കലിനിടെ രണ്ട് സൂര്യകിരണ് വിമാനങ്ങള് കൂട്ടിയിടിച്ച് ഒരു പൈലറ്റ് മരിച്ചു


ചെന്നൈ: ചെങ്ങന്നൂര് എംഎല്‍എ കെ.കെ രാമചന്ദ്രന്‍നായര് (65) അന്തരിച്ചു. ചെന്നൈയിലെ അപ്പോളോ ആശുപത്രിയിലായിരുന്നു അന്ത്യം. കരള് രോഗത്തെത്തുടര്‍ന്ന് ചികിത്സയിലായിരുന്ന അദ്ദേഹം ഇന്ന് പുലര്‍ച്ചെ നാലിനാണ് അന്തരിച്ചത്. മൃതദേഹം ഉച്ചയോടെ തിരുവനന്തപുരത്ത് എത്തിക്കും. സംസ്കാരം പിന്നീട്.\n1953 ചെങ്ങന്നൂരിലെ ആല പഞ്ചായത്തിലായിരുന്നു ജനനം. പന്തളം എൻഎസ്എസ് കോളജിലും തിരുവന്തപുരം ലോ കോളജിലുമായിട്ടിരുന്നു പഠനം. വിദ്യാര്‍ഥി രാഷ്ട്രീയത്തിലൂടെ സജീവരാഷ്ട്രീയത്തിലിറങ്ങിയ അദ്ദേഹം അടിയന്താരവസ്ഥകാലത്ത് ജയില്‍വാസം അനുഭവിച്ചിട്ടുണ്ട്. രണ്ട് തവണ സിപിഐഎം ചെങ്ങന്നൂർ ഏരിയ സെക്രട്ടറിയായിരുന്നു.\n2001 ആദ്യമായി ചെങ്ങന്നൂരിൽ നിന്നും നിയമസഭയിലേയ്ക്ക് മത്സരിച്ചെങ്കിലും 1465 വോട്ടുകൾക്ക് കോൺഗ്രസിലെ ശോഭനാ ജോർജിനോട് തോറ്റു. 2016 നിയമസഭാ തെരഞ്ഞെടുപ്പിൽ ത്രികോണമല്‍സരത്തില് കോൺഗ്രസിലെ പി.സി വിഷ്ണുനാഥിനെ പരാജയപ്പെടുത്തി എംഎൽഎയായി. 7983 വോട്ടുകളുടെ ഭൂരിപക്ഷത്തിലായിരുന്നു ജയം


ദേശീയ പാത നിര്‍മാണത്തില് വന് ക്രമക്കേട്ഃ സിപിഎമ്മിനെതിരേ ആരിഫിന്‍റെ പരാതി – Veekshanam\nദേശീയ പാത നിര്‍മാണത്തില് വന് ക്രമക്കേട്ഃ സിപിഎമ്മിനെതിരേ ആരിഫിന്‍റെ പരാതി\nആലപ്പുഴഃ മുന് ഇടതുമുന്നണി സര്‍ക്കാരിന്‍റെ കാലത്ത് ദേശീയ പാത പുനര്‍നിര്‍മാണത്തില് വന് ക്രമക്കേടെന്ന് സിപിഎമ്മിന്‍റെ ഏക എംപി എ.എം. ആരിഫ്. ചേര്‍ത്തല മുതല് അരൂര് വരെയുള്ള റീച്ചില് ഗുരുതരമായ ക്രമക്കേടുണ്ടെന്നു കാട്ടി അദ്ദേഹം വിജിലന്‍സ് അന്വേഷണം ആവശ്യപ്പെട്ടു. ജി. സുധാകരനെതിരേയാണ് ആരോപണത്തിന്‍റെ കുന്തമുന. മുന് മന്ത്രിയുടെ കാലത്തെ ക്രമക്കേടുകള് അന്വേഷിക്കണമെന്നാവശ്യപ്പെട്ട് അദ്ദേഹം ഇപ്പോഴത്തെ പൊതുമരാമത്ത് മന്ത്രി മുഹമ്മദ് റിയാസിനു കത്ത് നല്‍കി.\n36 കോടി രൂപ ചെലവഴിച്ചാണ് 23.6 കിലോമീറ്റര് ദൂരം പുനര്‍നിര്‍മിച്ചത്. കേന്ദ്ര ഫണ്ടാണ് ഇതിനു വിനിയോഗിച്ചതെങ്കിലും സംസ്ഥാന പൊതുമരാമത്ത് വിഭാഗത്തിനായിരുന്നു മേല്‍നോട്ടം. ജര്‍മന് സാങ്കേടതിക വിദ്യ ഉപയോഗിച്ചു നിര്‍മിക്കുന്ന പാതയ്ക്ക് മൂന്നു വര്‍ഷത്തെ ഗ്യാരന്‍റിയും ഏര്‍പ്പെടുത്തിയിരുന്നു. എന്നാല് നിര്‍മാണം പൂര്‍ത്തിയാക്കി ഒരു വര്‍ഷം പിന്നിടുന്നതിനു മുന്‍പ് തന്നെ റോഡ് തകര്‍ന്നു. ഇപ്പോള് കുണ്ടും കുഴിയും നിറഞ്ഞ റോഡിലൂടെയുള്ള യാത്ര ദുഷ്കരമാണ്. കരാറുകാര് വന് ക്രമക്കേട് നടത്തിയെന്നാണ് എംപിയുടെ ആരോപണം.\nഅതേ സമയം, ആലപ്പുഴയില് സിപിഎമ്മിലെ വിഭാഗീയതയാണ് ആരിഫിന്‍റെ കത്തിലൂടെ പുറത്തുവരുന്നതെന്ന് സുധാകരന് പക്ഷം ആരോപിക്കുന്നു. അമ്പലപ്പുഴയിലെ തെരഞ്ഞെടുപ്പ് അട്ടിമറിയെക്കുറിച്ച് ഇന്ന് സിപിഎം സംസ്ഥാന കമ്മിറ്റി ചര്‍ച്ച ചെയ്യാനിരിക്കെയാണ് സുധാകരനെതിരേ പുതിയ അഴിമതി ആരോപണം കൂടി ഉയരുന്നത്. വിഎസ്. അച്യുതാനന്ദനെ ഒതുക്കിയ ശേഷം ആലപ്പുഴയില് ജി.സുധാകരന്‍റെയും ഡോ. തോമസ് ഐസക്കിന്‍റെയും നേതൃത്വത്തില് രണ്ടു വിഭാഗങ്ങളായി തിരിഞ്ഞ് പോരാടുകയാണ്. കഴിഞ്ഞ തദ്ദേശ തെരഞ്ഞെടുപ്പിന്‍റെ സമയത്ത് വിഭാഗീയത സര്‍വ മറകളും നീക്കി പരസ്യമായി പുറത്തുവന്നു. പാര്‍ട്ടി നിയോഗിച്ച സ്ഥാനാര്‍ഥികളെ മാറ്റി നിശ്ചയിക്കുന്നതടക്കമുള്ള നടപടികളിലേക്കാണ് അന്നത്തെ വിഭാഗീയത മുറുകിയത്.\nപാര്‍ട്ടി തന്നോടു നന്ദികേട് കാട്ടിയെന്ന മട്ടില് അടുത്ത കാലത്തു സുധാകരന് എഴുതിയ കവിതയും ജനശ്രദ്ധ നേടിയിരുന്നു. എന്നാല് കവിതയെ ദുര്‍വ്യാഖ്യാനം ചെയ്തെന്നാണ് സുധാകരന് പിന്നീടു പ്രതികരിച്ചത്. ഏതായാലും സുധാകരനെതിരേ കടുത്ത അച്ചടക്ക നടപടി സ്വീകരിക്കാനിരിക്കെ, ആരിഫിന്‍റെ കത്തും അദ്ദേഹത്തിനു വിനയാകും.


മരിച്ച മകളുമായി വെർച്വൽ റിയാലിറ്റിയിലൂടെ സംസാരിച്ചു: കണ്ണീരടക്കാനാകാതെ അമ്മ, വിങ്ങിപ്പൊട്ടി ലോകം | mother and dead daughter reunited via advanced virtual reality for television show in South Korea\nമരിച്ച മകളുമായി വെർച്വൽ റിയാലിറ്റിയിലൂടെ സംസാരിച്ചു: കണ്ണീരടക്കാനാകാതെ അമ്മ, വിങ്ങിപ്പൊട്ടി ലോകം\nsouth Korea, First Published 15, Feb 2020, 11:51 AM IST\nവെര്‍ച്വല് റിയാലിറ്റിയ്ക്കായി പ്രത്യേകം തയ്യാറാക്കിയ ഹെഡ്സെറ്റും കൈയുറയും ധരിച്ചാണ് ജാങ്സി സുങ് പരിപാടിക്കെത്തിയത്. കൊറിയന് കമ്പനിയാണ് ലയോണിനെ പുന:സൃഷ്ടിച്ചത്.\nസിയോൾ: അകാലത്തിൽപ്പൊലിഞ്ഞുപോയ തന്റെ ആറുവയസ്സുകാരി മകളെ വെർച്വൽ റിയാലിറ്റിയിലൂടെ കാണുന്ന ഒരമ്മയുടെ കണ്ണീരലിയിക്കുന്ന വീഡിയോയാണ് സമൂഹമാധ്യമങ്ങളിൽ ഇപ്പോൾ വൈറലാകുന്നത്. ദക്ഷിണ കൊറിയയിലെ ഒരു ടെലിവിഷൻ പരിപാടിയിലാണ് ജാങ്സി സുങ് എന്ന യുവതി തന്റെ മരിച്ചുപോയ മകളെ വീണ്ടും കാണാനെത്തിയത്. 2016ൽ ലുക്കീമിയ ബാധിച്ചാണ് ജാങ്സി സുങിന്റെ മകൾ ലയോണി മരണപ്പെട്ടത്.\nവെര്‍ച്വല് റിയാലിറ്റിയ്ക്കായി പ്രത്യേകം തയ്യാറാക്കിയ ഹെഡ്സെറ്റും കൈയുറയും ധരിച്ചാണ് ജാങ്സി സുങ് പരിപാടിക്കെത്തിയത്. കൊറിയന് കമ്പനിയാണ് ലയോണിനെ പുന:സൃഷ്ടിച്ചത്. ക്രോമാ കീ വച്ച് ഒരുക്കിയ സെറ്റിലായിരുന്നു വെര്‍ച്വല് റിയാലിറ്റിയും ഒരുക്കിയിരിക്കുന്നത്. ഒളിച്ചുകളിയുമായി എത്തുന്ന ലയോണി 'അമ്മ അമ്മ' എന്ന് വിളിച്ച് തന്റെ പക്കൽ എത്തിയതോടെ ജാങ്സി സുങ് വിതുമ്പിക്കരയാൻ തുടങ്ങുകയായിരുന്നു. അമ്മ എവിടെയായിരുന്നു? എന്നെക്കുറിച്ച് ചിന്തിക്കാറുണ്ടോ? എന്നീ ചോദ്യങ്ങളായിരുന്നു വെർച്വൽ റിയാലിറ്റിയിൽ എത്തിയ ലയോണി അമ്മ ജാങ്സി സുങിനോട് ചോദിച്ചത്.\nതാൻ മോളുടെ അടുത്ത് തന്നെ ഉണ്ടെന്നും, മോളെക്കുറിച്ച് എപ്പോളും ചിന്തിക്കാറുണ്ടെന്നും ജാങ്സി സുങ് ലയോണിക്ക് മറുപടി നൽകുന്നുണ്ട്. എനിക്ക് അമ്മയെ ഒരുപാട് മിസ് ചെയ്യുന്നുണ്ടെന്ന് ലയോണി പറഞ്ഞപ്പോൾ മകളുടെ സമീപത്തെത്തി അവളുടെ മുഖത്ത് മൃദുവായി തലോടി തനിക്കും മോളെ ഒരുപാട് മിസ് ചെയ്യുന്നുണ്ടെന്ന് പറഞ്ഞ് ജാങ്സി പൊട്ടിക്കരയാൻ തുടങ്ങി. പിന്നീട് ലയോണി താൻ താമസിക്കുന്ന വീടും തന്റെ സുഹൃത്ത് ട്വിലൈറ്റിനെയും അമ്മയ്ക്ക് പരിചയപ്പെടുത്തി. മകൾക്കൊപ്പം ഒത്തിരി സമയം ചെലവഴിച്ച ജാങ്സി അവളുടെ പിറന്നാൾ ആഘോഷത്തിലും പങ്കെടുത്തു. പിറന്നാൾ കേക്കും അവൾക്കിഷ്ടപ്പെട്ട സൂപ്പുമായിരുന്നു വീടിനുള്ളിലെ തീൻമേശയിൽ തയ്യാറാക്കി വച്ചിരുന്നത്. ജാങ്സി കേക്ക് മുറിക്കുമ്പോൾ ലയോണി അതിന്റെ ചിത്രം മൊബൈൽ പകർത്തുന്നുണ്ടായിരുന്നു. പിന്നീട് കുറച്ച് സമയം കഴിഞ്ഞപ്പോൾ തനിക്ക് ഉറക്കം വരുന്നുണ്ടെന്ന് പറഞ്ഞ ലയോണി കിടക്കയിൽ കയറി കിടക്കുകയും ജാങ്സിയോട് വിടപ്പറയുകയും ചെയ്തു.\nഅമ്മ എന്നും എന്റെ കൂടെതന്നെ വേണമെന്നും അമ്മയെ എനിക്ക് ഒരുപാട് ഇഷ്ടമാണെന്നും പറഞ്ഞാണ് ലയോണി കിടക്കയിൽ കിടന്ന്നുനത്. ഇതിനു പിന്നാലെ പെട്ടെന്ന് ഒരു പ്രാവായി ലയോണി ആകാശത്തേക്ക് പറന്നുയരുകയായിരുന്നു. മകൾ തന്നെവിട്ട് ദൂരത്തേക്ക് പോകുന്നതും നോക്കി വളരെ നിസ്സഹായതയോടെ നോക്കുന്ന ജാങ്സിയുടെ നിൽപ്പ് ആരുടെയും കണ്ണുനിറയ്ക്കുന്ന കാഴ്ചയാണ്. ഭർത്താവിനും മറ്റ് മക്കൾക്കും ബന്ധുക്കൾക്കൊപ്പവുമാണ് ജാങ്സി പരിപാടിയിൽ പങ്കെടുക്കാനെത്തിയത്.\nനിരവധി ആളുകളാണ് വെർച്വൽ റിയാലിറ്റിയിലൂടെ മരിച്ചവരുമായി സംസാരിക്കണമെന്നാവശ്യപ്പെട്ട് എത്തുന്നത്. അതേസമയം, ഇത്തരം പ്രവണതകളെ പ്രോത്സാപ്പിച്ചും പ്രതികൂലിച്ചും ആളുകൾ രംഗത്തെത്തിയിട്ടുണ്ട്. വൈകാരികതയുടെ മറ്റൊരു തലം സൃഷ്ടിക്കുന്ന ഇത്തരം വെർച്വൽ റിയാലിറ്റി പരിപാടികൾ പ്രോത്സാഹിപ്പിക്കാനാവില്ലെന്ന് വിദഗ്ധര് പറയുന്നു. പരിപാടിയുടെ റേറ്റിങ് കൂട്ടുന്നതിനായി മകളെ നഷ്ടപ്പെട്ട അമ്മയുടെ വേദനയും കണ്ണീരും മുതലാക്കുകയായിരുന്നു പരിപാടി സംപ്രേക്ഷണം ചെയ്ത ആളുകളെന്നുൂം വിമർശനം ഉയരുന്നുണ്ട്.


Happy Birthday Sushmita Sen, Actress Opens Up Mother Should Given Birth From Her Heart - Malayalam Filmibeat\nഞാന് മക്കള്‍ക്ക് ജന്മം നല്‍കിയത് ഹൃദയം കൊണ്ടാണ്; 24-ാം വയസിലെ ദത്തെടുക്കലിനെക്കുറിച്ച് സുസ്മിത\n| Published: Friday, November 19, 2021, 20:36 [IST]\nബോളിവുഡിലെ സൂപ്പര്‍നായികയായിരുന്നു ഒരു കാലത്ത് സുസ്മിത സെന്. ഒരിടവേളയ്്ക്ക് ആര്യ സൂപ്പര്‍ഹിറ്റ് സീരീസിലൂടെ ശക്തമായൊരു തിരിച്ചുവരവ് നടത്തിയിരിക്കുകയാണ് സുസ്മിത. സൗന്ദര്യ മത്സരത്തിലൂടെ ബോളിവുഡിലെത്തിയ സുസ്മിത തന്റെ പ്രകടനം കൊണ്ടും വ്യക്തിത്വം കൊണ്ടും ഒരുപാട് പേരുടെ ആരാധന സമ്പാദിച്ച താരമാണ്. 1994 ല് മിസ് യൂണിവേഴ്‌സ് പട്ടം നേടി രാജ്യത്തിന് അഭിമാനമായി മാറിയ താരമാണ് സുസ്മിത. പിന്നാലെ സുസ്മിത ബോളിവുഡിലേക്ക് എത്തുകയും താരറാണിയായി മാറുകയുമായിരുന്നു.\nഅഭിനയത്തിന് പുറമെ സുസ്മിതയുടെ നിലപാടുകളം വ്യക്തിത്വവുമെല്ലാം ആരാധകരുടെ പ്രശംസ നേടിയതാണ്. തന്റെ 24-ാം വയസില് തന്നെ സുസ്മിത അമ്മയായി മാറിയിരുന്നു. റെനെ എന്നെ പെണ്‍കുട്ടിയെ ദത്തെടുക്കുകയായിരുന്നു സുസ്മിത. ചെറിയ പ്രായത്തില് തന്നെ ഒരു കുട്ടിയെ ദത്തെടുക്കുക എന്നതും അമ്മയാവുക എന്നതുമൊക്കെ പല കോണില് നിന്നും ചോദ്യങ്ങള് ഉയര്‍ത്തുന്ന തീരുമാനമായിരുന്നു സുസ്മിതയുടേത്. എന്നാല് അതൊന്നും സുസ്മിതയെ തളര്‍ത്തിയില്ല. കുറച്ച് വര്‍ഷങ്ങള്‍ക്ക് ശേഷം രണ്ടാമത്തെ മകള് അലീസയേയും സുസ്മിത ദത്തെടുത്തു. തന്റെ മക്കള്‍ക്കൊപ്പമുളള ചിത്രങ്ങളും വീഡിയോകളുമെല്ലാം സുസ്മിത സോഷ്യല് മീഡിയയിലൂടെ പങ്കുവെക്കാറുണ്ട്.\nതന്റെ അഭിപ്രായങ്ങളും തീരുമാനങ്ങളും എന്നും തുറന്നു പറയാറുണ്ട് സുസ്മിത സെന്. സുസ്മിതയുടെ പ്രസ്താവനകള് പലപ്പോഴും സമൂഹത്തില് വലിയ സ്വാധീനം ചെലുത്തവിയാണ്. ഇന്ന് സുസ്മിത തന്റെ ജന്മദിനം ആഘോഷിക്കുമ്പോള് സുസ്മിതയുടെ ഏറെ ചര്‍ച്ചയായി മാറിയ പ്രസ്താവനകള് വായിക്കാം. സിംഗിള് മദര് എന്ന പൊതുവെ സമൂഹം സദാചാരക്കണ്ണോടെ നോക്കുന്ന ജീവിതത്തെക്കുറിച്ചുള്ള സുസ്മിതയുടെ വാക്കുകളാണ് വിശദമായി വായിക്കാം.\nഒരിക്കല് ഹൈദരാബാദില് നടന്നൊരു പരിപാടിക്കിടെ സുസ്മിത ദത്തെടുക്കാനുള്ള തന്റെ തീരുമാനത്തെക്കുറിച്ച് പറഞ്ഞത് തന്റെ ജീവിതത്തില് താനെടുത്ത ഏറ്റവും ബുദ്ധിപരമായ തീരുമാനം ആണെന്നായിരുന്നു. ''എന്റെ 24-ാം വയസില് ഞാനെടുത്ത ജീവിതത്തിലെ ഏറ്റവും ബുദ്ധിപരമായ തീരുമാനമായിരുന്നു ഒരു അമ്മയാവുക എന്നത്. അതെന്റെ ജീവിതത്തെ സന്തുലിതമാക്കി. പലരും അതിനെ ഒരു ചാരിറ്റി പ്രവര്‍ത്തനമായാണ് കാണുന്നത്. പക്ഷെ അത് അങ്ങനെയല്ല. എന്നെ തന്നെ കണ്ടെത്തലും സംരക്ഷിക്കലുമാണ്. ഞാന് എന്നെ തന്നെ സംരക്ഷിക്കുകയായിരുന്നു'' എന്നായിരുന്നു സുസ്മിതയുടെ വാക്കുകള്.\n''സ്വഭാവിക ജനനത്തില് അമ്മയും മകളും ബന്ധപ്പെടുന്നത് പൊക്കിള് കൊടിയിലൂടെയാണ്. പക്ഷെ ദത്തെടുക്കലില് ആ ബന്ധം ഒരു ഉന്നതമായ ശക്തിയിലൂടെയാണ്. ആ ബന്ധം ഒരിക്കലും മുറിച്ച് മാറ്റാന് സാധിക്കാത്തതാണ്. അത് രണ്ട് വട്ടം അനുഭവിക്കാന് എനിക്ക് സാധിച്ചു. ഹൃദയത്തില് നിന്നും ജന്മം നല്‍കിയാണ് ഞാന് അമ്മയായത്. മാതൃത്വത്തിന്റെ സന്തോഷം ഒരു ദിവസം പോലും ഞാന് നഷ്ടപ്പെടുത്തിയിട്ടില്ല'' എന്നും സുസ്മിത പറയുന്നുണ്ട്.\nപിന്നീടൊരിക്കല് രാജീവ് മസന്ദുമായുള്ള അഭിമുഖത്തില് സുസ്മിത പറഞ്ഞത് അമ്മയാവുക എന്നത് എന്നും തന്റെ ആഗ്രഹമായിരുന്നുവെന്നാണ്. ''എനിക്ക് എന്നും അമ്മയാകാന് ആഗ്രഹമുണ്ടായിരുന്നു. അമ്മയാവുക എന്നത് കുട്ടിയുണ്ടാവുക എന്നതായല്ല കാണേണ്ടത്.എനിക്ക് അത് എളുപ്പമായിരുന്നു. ഞാനാണ് അവരെ തിരഞ്ഞെടുത്തത്. അവര് എന്നെ തിരഞ്ഞെടുക്കും എന്ന ഉറപ്പിനായാണ് ഞാന് ബാക്കി ജീവിതം ജീവിക്കുന്നത്. '' എന്നും പറയുന്നുണ്ട് സുസ്മിത. മറ്റൊരിക്കല് സുസ്മിത പറഞ്ഞത് കുട്ടിയ്ക്ക് ജന്മം നല്‍കിയത് കൊണ്ട് മാത്രം അമ്മയാകില്ലെന്നാണ്. അവരെ എങ്ങനെയാണ് വളര്‍ത്തുന്നു എന്നതാണ് ഒരുവളെ അമ്മയാക്കുന്നതെന്നാണ് സുസ്മിത പറയുന്നത്.\nസിനിമയില് നിന്നും കുറച്ചുനാളുകളായി വിട്ടു നില്‍ക്കുകയായിരുന്നു സുസ്മിത. എന്നാല് പോയ വര്‍ഷം ആര്യ എന്ന ഹോട്ട് സ്റ്റാര് സീരീസിലൂടെ ശക്തമായ തിരിച്ചുവരവ് നടത്തിയിരുന്നു സുസ്മിത. സീരീസും സുസ്മിതയുടെ പ്രകടനവുമെല്ലാം ഏറെ പ്രശംസിക്കപ്പെടുകയും ചെയ്തു. കഴിഞ്ഞ ദിവസം സീരീസിന്റെ രണ്ടാം സീസണിന്റെ ടീസറും പുറത്ത് വന്നിരുന്നു. വലിയ പ്രതീക്ഷയോടെയാണ് രണ്ടാം സീസണിനായി ആരാധകര് കാത്തു നില്‍ക്കുന്നത്. ബംഗാളി ചിത്രമായ നിര്‍ബാക്കിലാണ് സുസ്മിത അവസാനമായി ബിഗ് സ്‌ക്രീനില് അഭിനയിച്ചത്. 2015 ലായിരുന്നു ഈ സിനിമ പുറത്തിറങ്ങിയത്.\nഉയരമുള്ള സുന്ദരികളെ പ്രണയിച്ച നായകൻ, സഞ്ജയ് കപൂറിന്റെ ജീവിതത്തിലെ താരസുന്ദരിമാർ\nHappy Birthday Sushmita Sen, Actress Opens Up Mother Should Given Birth From Her Heart\nStory first published: Friday, November 19, 2021, 20:36 [IST]


പ്രണയിനികളുടെ പ്രിയ ലവ് ലോക്ക് ബ്രിഡ്ജ് – ഇത് മൊസാർട്ടിന്റെ നാട്ടിലെ വിശേഷങ്ങൾ - Boolokam\nHome Travel പ്രണയിനികളുടെ പ്രിയ ലവ് ലോക്ക് ബ്രിഡ്ജ് – ഇത് മൊസാർട്ടിന്റെ നാട്ടിലെ വിശേഷങ്ങൾ\nJourney With Ginu\nപ്രണയിനികളുടെ പ്രിയ ലവ് ലോക്ക് ബ്രിഡ്ജ്\n– ഇത് മൊസാർട്ടിന്റെ നാട്ടിലെ വിശേഷങ്ങൾ ..!!\nഇരുനൂറ്റി ഇരുപത്തിയെട്ടു വർഷങ്ങൾക്കു മുൻപ് വിടപറഞ്ഞ ഒരു മനുഷ്യനെപ്പറ്റി ഇപ്പോൾപറയുന്നത് എന്തിനെന്നു കരുതി ആരും നെറ്റി ചുളിക്കേണ്ട .. കാരണം അദ്ദേഹം ചിട്ടപ്പെടുത്തിയ സംഗീതം ഇനി ഒരായിരം വർഷങ്ങൾ കഴിഞ്ഞാലും ആരും മറക്കുവാൻ സാധ്യതയില്ല.\nകേവലം മുപ്പത്തിയഞ്ചു വർഷക്കാലം മാത്രം ജീവിച്ചിരുന്ന,സംഗീത ലോകത്ത് തന്റേതായ വ്യക്തിമുദ്ര പതിപ്പിച്ച ലോക പ്രശസ്ത സംഗീതജ്ഞൻ ആയിരുന്നു മൊസാർട്ട് എന്ന Wolfgang Amadeus Mozart .\nഓസ്ട്രിയൻ വംശജനായ അദ്ദേഹം ജനിച്ചതും വളർന്നതും എല്ലാം ഓസ്ട്രിയയിലെ ചെറു പട്ടണമായ സാൽസ്ബെർഗിൽ .പൗരാണീക നഗരമായ ചെക്ക് റിപ്പബ്ലിക്കിലെ സെസ്കി ക്രുംലോവിൽ കുടുംബത്തോടൊപ്പം രണ്ടുനാൾ ചിലവഴിച്ചതിനു ശേഷം സാൽസ്ബെർഗ് സന്ദർശനം ആയിരുന്നു എന്റെ അടുത്ത അജണ്ട.\nസാൽസ്ബർഗിൽ എയർപോർട്ട് ഉണ്ടായിരുന്നു എങ്കിലും അങ്ങോട്ടേക്കുള്ള ടിക്കറ്റ് നിരക്ക് താങ്ങാവുന്നതിനും അപ്പുറമായിരുന്നു. അതുകൊണ്ട് സെസ്‌കികറുംലോവിൽ നിന്നും ട്രെയിൻ മാർഗം സാൽസ്‌ബെർഗ് പോകാൻ തീരുമാനിച്ചു.\nČeský Krumlov നിന്നും Ceske Budejovice എന്ന കൊച്ചു പട്ടണത്തിലേക്കു ചെക്ക് റിപ്പബ്ലിക്ക് ട്രെയിൻ മുൻകൂട്ടി ബുക്ക് ചെയ്തിരുന്നു.\nഅവിടെ നിന്നും ലിൻസ് (Linz) ലേക്കും. പിന്നീട് അവിടെ നിന്നും ഓസ്ട്രിയൻ റയിൽവെയുടെ OBB ട്രെയിൻ വഴി സാൽസ്ബെർഗിലേക്കും. ഇതാണ് സാൽസ്ബർഗിൽ എത്തിപ്പെടുവാനുള്ള എന്റെ മാസ്റ്റർ പ്ലാൻ.\nസെസ്‌കി ക്രുംലോവിൽ നിന്നും നേരിട്ട് ബസ് ഉണ്ടായിരുന്നു എങ്കിലും പൊതുവെ ട്രെയിൻ യാത്ര ഇഷ്ടപ്പെടുന്ന ഞാൻ ഇങ്ങനൊരു പദ്ധതി തയ്യാറാക്കുകയായിരുന്നു .\nചെക്ക് റിപ്പബ്ലിക്കിലെ ട്രെയിനുകൾ പലതും മറ്റു യൂറോപിയൻ രാജ്യങ്ങളിലെ അത്രയും പ്രൗഢം ആയിരുന്നില്ല. യൂറോപ്പിൽ ഡീസൽ എൻജിൻ ട്രെയിൻ കണ്ടത് തന്നെ ചെക്കിൽ ആണ്.ചെക് തലസ്ഥാനമായ പ്രാഗ് കഴിഞ്ഞാൽ പല റെയിൽവേ സ്റ്റേഷനുകളും ആളൊഴിഞ്ഞ നിലയിൽ ആയിരുന്നു. നമ്മുടെ നാട്ടിലെ റെയിൽവേ സ്റ്റേഷനുകളെക്കാളും അല്പം കൂടി ആഡംബരം അവകാശപ്പെടാവുന്ന ഒന്ന്.\nഈസ്റ്റർ പ്രമാണിച്ചു സാൽസ്ബർഗിലെ ഒട്ടുമിക്ക താമസ സ്ഥലങ്ങളും മുൻപേ തന്നെ നിറഞ്ഞിരുന്നു.\nഎങ്ങനെയൊക്കെയോ ഞാൻ ഒരു ബജറ്റ് ഹോട്ടൽ തരപ്പെടുത്തിയിരുന്നു.സായിപ്പിന്റെ ഭാഷയിൽ ബഡ്ജറ്റ് എന്ന് പേരുണ്ടെങ്കിലും എന്നെ സംബന്ധിച്ചു ബഡ്ജറ്റ് കീറുന്ന ഒന്നായിരുന്നു അത്.ആറു മണിക്കൂർ യാത്ര കഴിഞ്ഞു ഞങ്ങൾ സാൽസ്ബർഗ് റെയിൽവേ സ്റ്റെഷനിൽ എത്തിയപ്പോൾ തന്നെ “സാൽസ്ബെർഗ് കാർഡ്” കരസ്ഥമാക്കുകയായിരുന്നു എന്റെ ആദ്യ ലക്‌ഷ്യം.\n34€ കെടുത്തുകഴിഞ്ഞാൽ ഒരാൾക്ക് രണ്ടു ദിവസത്തേക്ക് സാൽസ്ബെർഗിലെ ഒട്ടുമിക്ക വിനോദ സഞ്ചാര കേന്ദ്രങ്ങളും പൊതു ഗതാഗത സംവിധാനങ്ങളും സൗജന്യമായി ആസ്വദിക്കുവാനുള്ള ഒരു കാർഡ്. കുട്ടികൾക്ക് നിരക്കിൽ 50% ഇളവ്.പലപ്പോഴും ഇങ്ങനുള്ള സ്ഥലങ്ങൾ സഞ്ചരിക്കുമ്പോൾ ആലോചിക്കാറുണ്ട് എന്നാണ് നമമുടെ നാട്ടിലും ഇങ്ങനുള്ള കാർഡുകളും ഒരു നഗരം മുഴുവൻ പരിധിയില്ലാതെ സഞ്ചരിക്കാവുന്ന പൊതു ഗതാഗതത്തിനുള്ള സംവിധാനങ്ങളും വരിക എന്നത്. ഒരു പക്ഷെ നമ്മുടെ പൊതു ഗതാഗത സംവിധാനങ്ങൾ പലതും സ്വകാര്യ മേഖല കൈയ്യേറിയിരിക്കുന്നതാവാം പ്രധാന ന്യൂനത.യൂറോപ്പിലെ ഒട്ടു മിക്ക പട്ടണങ്ങളിലും വിനോദ സഞ്ചാരികൾക്കായി ഇത്തരം കാർഡുകൾ ലഭ്യമാണ്.\nആറു മണിക്കൂറിലധികമുള്ള ട്രെയിൻ യാത്ര ഞങ്ങളെ തെല്ലൊന്നുമല്ല ക്ഷീണിപ്പിച്ചത് .വെകുന്നേരം തല ചായ്ക്കുവാനുള്ള കട്ടിൽ ലക്ഷ്യമാക്കി ഞങ്ങൾ മുൻപേ കൂട്ടി ബുക്ക് ചെയ്‌തിരുന്ന ഹോട്ടലിലേക്ക് യാത്ര തുടർന്നു.\nസൽസ്‌ബെർഗിനെ പറ്റി പലയിടത്തും ധാരാളം വായിച്ചിട്ടുണ്ട് എങ്കിലും മുൻപ് വിയന്ന സന്ദർശിച്ചപ്പോൾ ഇവിടേക്കുള്ള യാത്ര തരപ്പെട്ടില്ല. ജർമൻ ഭാഷ സംസാരിക്കുന്ന ഇവിടുത്തുകാരുടെ ഇന്നത്തെ പ്രധാന വരുമാന മാർഗം വിനോദസഞ്ചാരം ആണ് .മുൻപ് ഉപ്പു ഖനനം ആയിരുന്നു ഇവിടുത്തുകാരുടെ പ്രധാന വരുമാനം . സാൽസ്ബെർഗ് എന്ന പേരിനും ഒരു ചരിത്രമുണ്ട്. സാൽസ് എന്നു ജർമൻ ഭാഷയിൽ അർത്ഥം ഉപ്പ് എന്നാണ്. Berg എന്നാൽ മല എന്നും.\nവെറും ഒന്നര ലക്ഷം ജനങ്ങൾ മാത്രം താമസിക്കുന്ന ,ജർമനിയുടെ ഓസ്ട്രിയൻ അതിർത്തിയിലേക്ക് കേവലം 5കിലോമീറ്റർ ദൂരം മാത്രമുള്ള സാൽസ്ബെർഗ് പട്ടണം വിസ്‌തൃതി കൊണ്ട് ചെറുതെങ്കിലും വിനോദ സഞ്ചാരികളുടെ പ്രിയ ഇടം തന്നെയാണ്.\nസാൽസ്ബെർഗിലെ ഞങ്ങളുടെ ആദ്യ ദിനത്തിനും ഒരു പ്രത്യേകതയുണ്ട്. ലോകമെമ്പാടും ക്രിസ്തുവിന്റെ പുനരുദ്ധാനത്തിന്റെ ആഘോഷമായി കൊണ്ടാടുന്ന ഈസ്റ്റർ ദിനം ആയിരുന്നു അന്ന് . അതുകൊണ്ടു തന്നെ സാൽസ്ബെർഗ് കത്തീഡ്രലിലെ ഈസ്റ്റർ ദിന പ്രത്യേക പ്രാർത്ഥനയിൽ പങ്കെടുക്കേണം എന്ന് നേരത്തെ തന്നെ മനസ്സിൽ തീരുമാനിച്ചു ഉറപ്പിച്ചിരുന്നു.\nഏഴാം നൂറ്റാണ്ടിന്റെ മധ്യത്തിൽ പണി കഴിപ്പിച്ച സാൽസ്ബെർഗ് കത്തീഡ്രൽ പതിനേഴാം നൂറ്റാണ്ടിൽ പൂർണമായും പൊളിച്ചു പണിതു. മൊസാർട്ടിന്റെ ജ്ഞാനസ്‌നാനത്തിനു സാക്ഷ്യം വഹിച്ച ഈ ദേവാലയത്തിനു രണ്ടാം ലോക മഹായുദ്ധകാലത്തു ഉണ്ടായ ബോംബ് സ്ഫോടനം മൂലം കാര്യമായ കേടുപാടുകൾ സംഭവിച്ചു. പിന്നീട് 1959 ൽ പുതുക്കി പണിയുകയും ചെയ്ത ഈ മനോഹര ദേവാലയം സാൽസ്ബെർഗ് സന്ദര്ശനത്തിൽ ഒഴിച്ചു കൂടാനാവാത്ത ഒന്നാണ്.\nഈസ്റ്റർ ദിനം ആയതുകൊണ്ടാവാം ദേവാലയം നിറയെ ജനങ്ങൾ പ്രത്യേക പ്രാർത്ഥനയിൽ പങ്കെക്കുവാനായി എത്തി ചേർന്നിരിക്കുന്നു. ജർമൻ വശമില്ലെങ്കിലും ഗായക സംഘത്തിന്റെ മനോഹരമായ ഗാനാലാപനം ഞങ്ങളെ ദേവാലയത്തിൽ തെല്ലൊന്നു പിടിച്ചിരുത്തി. അല്ലെങ്കിൽ തന്നെ സംഗീതത്തിന് എന്ത് ഭാഷ .മൊസാർട്ട് വളരെ കാലം സേവനം അനുഷ്ടിച്ചിരുന്ന ഈ ദേവാലയത്തിലെ ഗായക സംഘത്തിന്റെ ആലാപനത്തിൽ ഇന്നും ഒരു മൊസാർട്ട് കൈയൊപ്പ് പ്രകടമാണ്.\nഗായക സംഘ അംഗങ്ങളെ ഒഴിവാക്കിയാൽ ദേവാലയത്തിൽ ഈസ്റ്റർ ദിനമായിട്ടു പോലും യുവജനങ്ങൾ തുലോം കുറവാണ്. ദേവാലയത്തിൽ ഇരിപ്പു ഉറപ്പിച്ചിരിക്കുന്ന മിക്കവരും എഴുപതുകളുടെ മധ്യത്തിൽ എത്തിയവർ. രണ്ടു ലോക മഹാ യുദ്ധങ്ങൾക്ക് സാക്ഷ്യം വഹിച്ച ഇവരിൽ പലരും യുദ്ധത്തിന്റെ നടുക്കുന്ന ഓർമകളിജീവിക്കുന്നവർ.\nയൂറോപ്പിൽ പൊതുവെ കാണാൻ കഴിയുന്ന ഒരു കാഴ്‌ച യുവ തലമുറ മതപരമായ അനുഷ്ടാനങ്ങളിൽ നിന്നും മാറി നിൽക്കുന്നതാണ്. ഒരു പക്ഷെ സംരക്ഷിക്കാനാതെ ഈ ദേവാലയങ്ങൾ പലതും ലേലത്തിൽ വെക്കുകയും ,തൽഫലമായി മിക്കവയും വെറും വിനോദ സഞ്ചാര കേന്ദ്രങ്ങൾ മാത്രമാവുന്ന കാലവും വിദൂരമല്ല.ഈസ്റ്റർ ദിന പ്രത്യേക പ്രാർത്ഥനകൾ കാരണം ഞങ്ങൾക്ക് ദേവാലയത്തിന്റെ അകം ചുറ്റിനടന്നു കാണുവാൻ കഴിഞ്ഞില്ല. സാൽസ്ബെർഗിനോടു വിട പറയുന്നതിന് മുൻപ് ഒന്നുകൂടെ ഇവിടം സന്ദർശിക്കേണം എന്ന് മനസ്സിൽ കുറിച്ചിട്ടു ഞങ്ങൾ ഹൊഹൻ സാൽസ്ബർഗ് കോട്ട (Hohensalzburg Fortress ) ലക്ഷ്യമാക്കി നീങ്ങി.പത്താം നൂറ്റാണ്ടിൽ പണികഴിപ്പിച്ചത് എന്ന് കരുതപ്പെടുന്ന ഈ കോട്ട മധ്യകാലത്തു യൂറോപ്പിൽ നിർമിച്ചിട്ടുള്ള ഏറ്റവും വലിയ കോട്ടകളിൽ ഒന്നാണ്. കോട്ടയിലേക്ക് എത്തിപ്പെടുവാനുള്ള ഏക മാർഗം കേബിളിൽ പ്രവർത്തിപ്പിക്കുന്ന ചെറു ട്രെയിൻ സർവീസ് ആണ്. മുൻപ് സൂചിപ്പിച്ച സാൽസ്ബെർഗ് കാർഡ് ഉണ്ടെങ്കിൽ സന്ദർശനവും അവിടെ എത്തിപ്പിടുവാനുള്ള ട്രെയിൻ യാത്രയും സൗജന്യമാണ്.\nപല യുദ്ധങ്ങളെയും അതിജീവിച്ച ഈ കോട്ട പത്തൊൻപതാം നൂറ്റാണ്ടിന്റെ അവസാന നാളുകളിൽ പുതുക്കി പണിയുകയും യൂറോപ്പിലെ തന്നെ ഒരു മുഖ്യ വിനോദ സഞ്ചാര കേന്ദ്രമായി മാറുകയും ചെയ്തു.\nഈ കോട്ടയുടെ ഏറ്റവും വലിയ പ്രത്യേകത ചുറ്റുമുള്ള പുരാതന നിർമ്മിതികൾ , പള്ളികൾ സൗധങ്ങൾ തുടങ്ങി നമുക്ക് സാൽസ്ബെർഗ് പട്ടണം മുഴുവൻ ഒറ്റ നോട്ടത്തിൽകാണുവാൻ കഴിയും എന്നതാണ്.\nകുട്ടികൾക്ക് അത്ര രസകരമല്ലാത്തതു കൊണ്ടും സന്ദര്ശകരുടെ ഒരു നീണ്ട നിര ഉണ്ടായിരുന്നതുകൊണ്ടും ഞങ്ങൾ അവിടെയുള്ള മ്യൂസിയം ഒഴിവാക്കി. കോട്ട മുഴുവൻ ചുറ്റിനടന്നു കണ്ടതിനു ശേഷം ട്രയിൻ പിടിച്ചു തിരികെ താഴേക്കു.\nNo.9Getreidegasse in Salzburg. സാൽസ്ബർഗ് സന്ദർശിക്കുന്നവർ ഒഴിവാക്കാത്ത ഒരിടം. തിരക്കേറിയ ഒരു കച്ചവട ഇടനാഴിയിലെ ഈ കെട്ടിടത്തിന് തിരിച്ചറിയാനായി കടും മഞ്ഞനിറം പൂശിയിരിക്കുന്നു. ഇതാണ് സാക്ഷാൽ മൊസാർട്ടിന്റെ ജന്മ ഗൃഹം. മൊസാര്‍ട്ടിന്റെ പിതാവ് ലിയോ പോള്‍ഡ് മൊസാര്‍ട്ട് ഈ കെട്ടിടത്തിന്റെ മൂന്നാമത്തെ നിലയിലെ ഒരു ഭാഗം വാടകയ്ക്ക് എടുത്ത് ഇവിടേക്ക് താമസംമാറുന്നത്. 1756 ന്റെ തുടക്കത്തിലാണ്.മൊസാർട്ട് ഫൗണ്ടേഷൻ ഇത് ഇന്ന് ഒരു ഒരു മ്യൂസിയം ആക്കി മാറ്റിയിരിക്കുന്നു. തന്റെ പതിനേഴാം വയസ്സുവരെ മൊസാർട്ട് ജീവിച്ചത് ഇവിടെയാണ്. മോസർട്ടിന്റെ പിയാനോ, ആദ്യകാല റെക്കോഡിങ്ങുകള്, കത്തുകള്, മറ്റു പല രേഖകള് തുടങ്ങിയവയെല്ലാം കാണേണം എങ്കിൽ ഈ മ്യൂസിയത്തിൽ അതിനുള്ള സൗകര്യം ഒരുക്കിയിട്ടുണ്ട് . ഇതിനെല്ലാം പുറമെ യുനെസ്കോ പൈതൃക ഇടമായി ഈ കച്ചവട ഇടനാഴിയെ 1996ൽ പ്രഖ്യാപിച്ചു.ഫോട്ടം പിടുത്തം പൂർണമായും മ്യൂസിയത്തിൽ നിരോധിച്ചിരിക്കുന്നത് കാരണം കാര്യമായി പടം പിടുത്തം ഒന്നും നടന്നില്ല.\nമ്യൂസിയം സന്ദർശനത്തിന് ശേഷം ആ ഷോപ്പിംഗ് ഇടനാഴി മുഴുവനും ചുറ്റിനടന്നു കണ്ടു. പിന്നീട് ലൗ ലോക്ക് ബ്രിഡ്ജിനെ ലക്ഷ്യമാക്കി നടന്നു.\nലൗ ലോക്കിനും പറയാനുണ്ട് ഒരു ചരിത്രം.\nഒന്നാം ലോകമഹായുദ്ധം കൊടുമ്പിരി കൊണ്ടിരിക്കുന്ന സമയം .സർബിയൻ പട്ടാളത്തിലെ ഉദ്യോഗസ്ഥനായ റെൽജക്കു സെർബിയയിലെ സ്കൂൾ അധ്യാപികയായ നാദയോട് കലശലായ പ്രണയം. രണ്ടുപേരും സ്ഥിരമായി പ്രേമത്തിന്റെ പാലമായ Most Ljubavi ൽ കണ്ടു മുട്ടുവാൻ തുടങ്ങി. അങ്ങനെയിരിക്കെ നമ്മുടെ കഥാനായകന് ജോലി സംബന്ധമായി ഗ്രീസിലേക്കു മാറിത്താമസിക്കേണ്ടി വന്നു. അതിനിടക്ക് കോർഫു(Corfu) എന്ന സ്ഥലത്തെ സുന്ദരിയായ യുവതിയുമായി പ്രണയത്തിലാവുകയും ചെയ്തു. ഇതറിഞ്ഞ നമ്മുടെ കഥാ നായികാ “നാദ ” ഹൃദയസ്‌തംഭനം മൂലം മരണപ്പെട്ടു.\nഅങ്ങനെയിരിക്കെ സെർബിയൻ കമിതാക്കൾ തങ്ങളുടെ പ്രണയം നിലനിർത്തുവാനായി നാദയും റെൽജെയും സ്ഥിരമായി കണ്ടുമുട്ടാറുള്ള Most Ljubavi പാലത്തിന്റെ കൈവരിയിൽ തങ്ങളുടെ പേര് ആലേഖനം ചെയ്ത പാഡ് ലോക്കുകൾ സ്ഥാപിക്കുവാൻ തുടങ്ങി.\nപാലത്തിന്റെ കൈവരിയിൽ കമിതാക്കളുടെ പേര് ആലേഖനം ചെയ്ത പാഡ് ലോക്കുകൾ കൊളുത്തിയിടുകയും ,അതിന്റെ ശേഷം താക്കോൽ സമീപമുള്ള നദിയിലെക്കു വലിച്ചെറിയുകയും ചെയ്യുന്നത് യൂറോപ്പിലെങ്ങും ഇന്ന് ഒരു ആചാരമായി മാറി.\nനൂറു വർഷങ്ങൾ പഴക്കമുള്ള ഈ ആചാരം രണ്ടായിരത്തിന്റെ തുടക്കത്തോട് കൂടി പ്രസിദ്ധിയാര്ജിക്കുകയും ധാരാളം വിനോദ സഞ്ചാരികൾ ഇത് ഏറ്റെടുക്കുകയും ചെയ്തു. സാൽസ്ബർഗിലെ ലവ് ലോക്ക് ബ്രിഡ്ജിൽ ഇന്ന് സൂചി കുത്താൻ ഇടമില്ലാത്ത വിധം കൈവരിയിൽ പാഡ് ലോക്കുകൾ കൊണ്ട് നിറഞ്ഞിരിക്കുന്നു.\nപല ലോക നഗരങ്ങളും ഈ ആചാരം നിരോധിക്കുവാനുള്ള തത്രപ്പാടിലാണ് ഇന്ന്.\nഅടുത്ത മ്യൂസിയം എന്ന് പറയുന്നത് നമ്മുടെ മൊസാർട്ടിന്റെ വീടാണ്. ആദ്യം കണ്ടത് ജന്മ ഗൃഹമാണെങ്കിൽ അടുത്തത് മൊസാർട്ട് ശിഷ്ടകാലം ജീവിച്ച ഗൃഹമാണ്. പതിനാറാം നൂറ്റാണ്ടിൽ പണികഴിപ്പിച്ച ഈ കെട്ടിടങ്ങൾ പലതും പ്രൗഢിയോടെ തല ഉയർത്തി നിൽക്കുന്നതിനു ഇതിന്റെ നടത്തിപ്പുകാർ ഒരു പ്രത്യേക കയ്യടി അർഹിക്കുന്നു.\n1944ൽ യുദ്ധത്തിൽ ഈ കെട്ടിടത്തിന്റെ മൂന്നിൽ രണ്ടുഭാഗവും നശിപ്പിക്കപ്പെട്ടു. 1955ൽ ഇത് പൂർണമായും International Mozart Foundation ന്റെ നീയന്ത്രണത്തിൽ ആയി. മൊസാർട്ടിന്റെ പീയാനോയും , അദ്ദേഹത്തിന്റെ പല അമൂല്യ വർക്കുകളും കൊണ്ട് നിറഞ്ഞ ഈ മ്യൂസിയത്തിലും ഫോട്ടോ പിടുത്തം നിഷിദ്ധമാണ്.\nസാൽസ്ബെർഗിലെ ഓരോ കച്ചവട സ്ഥാപനങ്ങളും മൊസാർട്ടിന്റെ ബ്രാൻഡ് മൂല്യം ഉപയോഗിച്ച് എങ്ങനെ തങ്ങളുടെ കച്ചവടം പൊടി പൊടിക്കാം എന്ന് നന്നായി അറിയാവുന്നവർ ആണ്. മൊസാർട്ട് ചോക്ലേറ്റ് , മൊസാർട്ട് സംഗീതത്തിന്റെ സിഡികൾ , മൊസാർട്ട് വസ്ത്രങ്ങൾ എന്ന് വേണ്ട എന്തിലും ഏതിലും ഒരു മൊസാർട്ട് ടച്ച് വരുത്തുവാൻ അവർ പ്രത്യേകം ശ്രദ്ധിച്ചിട്ടുണ്ട്.\n1965ൽ ഇറങ്ങിയ ചിത്രമാണ് സൗണ്ട് ഓഫ് മ്യൂസിക് . അഞ്ചോളം ഓസ്കാർ അവാർഡുകൾ വാരിക്കൂട്ടിയ ഒരു ചിത്രം .അത് ചിത്രീകരിച്ച സ്ഥലം എന്ന രീതിയിലും,ആ സിനിമയിലെ ഓരോ ലൊക്കേഷനും അതുപോലെ നിലനിര്‍ത്തിയിട്ടുണ്ട് എന്നതുകൊണ്ടും സാൽസ്ബർഗ് വിനോദസഞ്ചാരികളുടെ ആകർഷണ കേന്ദ്രമാകുവാൻ മറ്റൊരു കാരണം കൂടി ആണ് . സിനിമയുടെ ലൊക്കേഷനുകള് പരിചയപ്പെടുത്തുന്ന സൗണ്ട് ഓഫ് മ്യൂസിക് ടൂറും ഈ കൊച്ചു പട്ടണം സഞ്ചാരികള്‍ക്കായി ഒരുക്കിയിരിക്കുന്നു.\nനൂറ്റാണ്ടുകൾക്കിപ്പുറവും സാൽസ്ബെർഗ് എന്ന കൊച്ചു പട്ടണം പ്രധാനമായും അറിയപ്പെടുന്നത് മോസർട്ടിന്റെ ജന്മദേശം എന്നത് കൊണ്ട് മാത്രമാണ്. ലോക വിനോദ സഞ്ചാര ഭൂപടത്തിലെ നിറസാന്നിധ്യമായി മാറുവാൻ സാൽസ്ബെർഗിന് കഴിഞ്ഞിട്ടുണ്ടെങ്കിൽ ഈ പട്ടണം മൊസാർട്ട് എന്ന പ്രതിഭയോട് എന്നും കടപ്പെട്ടിക്കുന്നു എന്ന് നിസംശയം പറയാം.\nആദ്യ ദിവസത്തെ സാൽസ്ബെർഗ് കാഴ്‌ചക്കു ഞങ്ങൾ തിരശീല ഇട്ടു. കുട്ടികൾ എല്ലാം നന്നേ ക്ഷീണിച്ചു .നടന്നു നടന്നു കാലിന്റെ കാര്യം ഏതാണ്ട് തീരുമാനമായി. ഇനിയും സാൽസ്ബെർഗ് പട്ടണത്തിൽ ഒരു നാൾകൂടെ. അതിനു മുൻപായി ചൂടുവെള്ളത്തിൽ വിസ്തരിച്ചൊരു കുളി പാസാക്കിയിട്ടു സാൽസ്ബെർഗിന്റെ മായാ കാഴ്ചകളും സ്വപ്നം കണ്ടുകൊണ്ടു സുഖമായി ഒരു ഉറക്കം.\nPrevious articleഡാറ്റാ സ്വകാര്യതയ്ക്ക് വേണ്ടി നഖശിഖാന്തം വാദിക്കുന്നവർക്ക് മുന്നില് രണ്ട് ഓപ്ഷനുകൾ ഉണ്ട്\nNext articleആദിദ്രാവിഡരുടെ ‘രക്ഷിണി’ എന്ന അമ്മദൈവമാണ് പിന്നീട് യക്ഷി ആയി മാറിയത്


വയനാട്ടില് ഇന്ന് 90 പേര്‍ക്ക് കൊവിഡ്; 88 പേര്‍ക്ക് സമ്പര്‍ക്കത്തിലൂടെ\nFri Jan 28 2022 11:59:11 GMT+0530 (India Standard Time)\nBY RSN30 Oct 2020 1:42 PM GMT\nRSN30 Oct 2020 1:42 PM GMT\nകല്‍പറ്റ: ജില്ലയില് ഇന്ന് 90 പേര്‍ക്ക് കോവിഡ്. 88 പേര്‍ക്ക് സമ്ബര്‍ക്കത്തിലൂടെയാണ് രോഗം ബാധിച്ചത്. രോഗം സ്ഥിരീകരിച്ചവരില് ഓരോരുത്തര് വീതം വിദേശത്തുനിന്നും ഇതര സംസ്ഥാനത്തുനിന്നുമായി എത്തിയവരാണ്. 09 പേര് രോഗമുക്തി നേടി. നിലവില് 828 പേരാണ് ചികിത്സയിലുള്ളത്. ജില്ലയില് കോവിഡ് സ്ഥിരീകരിച്ചവരുടെ ആകെ എണ്ണം 6930 ആയി. 6054 പേര് ഇതുവരെ രോഗമുക്തരായി.\nബത്തേരി സ്വദേശികളായ 18 പേര്, മാനന്തവാടി, മീനങ്ങാടി സ്വദേശികളായ 14 പേര് വീതം, അമ്ബലവയല്, വെള്ളമുണ്ട സ്വദേശികളായ5പേര് വീതം, മേപ്പാടി, മൂപ്പൈനാട് സ്വദേശികളായ4പേര് വീതം, കല്‍പ്പറ്റ സ്വദേശികളായ3പേര്, മുള്ളന്‍കൊല്ലി, മുട്ടില്, നെന്മേനി, നൂല്‍പ്പുഴ, പുല്‍പ്പള്ളി സ്വദേശികളായ2പേര് വീതം, എടവക, കണിയാമ്ബറ്റ, കോട്ടത്തറ, പടിഞ്ഞാറത്തറ, പനമരം, പൂതാടി, തവിഞ്ഞാല്, തിരുനെല്ലി, തൊണ്ടര്‍നാട്, വെങ്ങപ്പള്ളി, വൈത്തിരി സ്വദേശികളായ ഓരോരുത്തരുമാണ് സമ്ബര്‍ക്കത്തിലൂടെ രോഗബാധിതരായത്. ബഹ്റൈനില് നിന്ന് വന്ന മേപ്പാടി സ്വദേശി, ബീഹാറില് നിന്ന് വന്ന ബത്തേരി സ്വദേശി എന്നിവര്‍ക്കും രോഗം സ്ഥിരീകരിച്ചു.


പിറവം കള്ളനോട്ട് കേസ്: പിടിച്ചെടുത്തത് വിപുലമായ കള്ളനോട്ട് അച്ചടി ഉപകരണങ്ങൾ; കള്ളനോട്ട് സാമഗ്രികൾ ശേഖരിച്ചത് ഡാർക് വെബ് വഴി; ഭീകരബന്ധവും അന്വേഷിക്കുന്നു\nJul 28, 2021, 02:03 pm IST\nകൊച്ചി : പിറവം ഇലഞ്ഞിയിൽ സീരിയൽ നിർമാണത്തിന് എന്ന പേരിൽ ആഡംബര വീട് വാടകയ്ക്കെടുത്ത് കള്ളനോട്ട് അച്ചടിച്ചിരുന്ന സംഘത്തിന് സംസ്ഥാനത്തിനു പുറത്തും ബന്ധം. പ്രതികളിൽ ഒരാളായ സുനിൽകുമാർ നേരത്തേ ബെംഗളൂരുവിൽ കള്ളനോട്ട് അച്ചടിച്ചിരുന്നതായി വെളിപ്പെടുത്തി. ഇലഞ്ഞിയിൽ അച്ചടിച്ച കള്ളനോട്ട് കേരളത്തിനു പുറത്തേയ്ക്കു കടത്തി വിതരണം ചെയ്തിരുന്നതായും വിവരം ലഭിച്ചു.\nനോട്ട് നിരോധനത്തിനു ശേഷം ഇത്ര വിപുലമായ സംവിധാനങ്ങളോടെ കള്ളനോട്ടുകൾ അച്ചടിക്കുന്നത് പിടികൂടിയിട്ടില്ലെന്നാണ് അന്വേഷണ സംഘത്തിൽനിന്നു വ്യക്തമാകുന്നത്. അഞ്ചു പ്രിന്ററുകൾ, ഫോട്ടോസ്റ്റാറ്റ് മെഷീൻ, സ്ക്രീൻ പ്രിന്റിങ് മെഷീൻ, നോട്ടെണ്ണുന്ന മെഷീൻ, മഷി, പേപ്പറുകൾ തുടങ്ങി വിപുലമായ സംവിധാനങ്ങളാണ് പരിശോധനയ്ക്കെത്തിയ സംഘത്തിനു കാണാനായത്. നോട്ടുകൾ ഒറ്റ നോട്ടത്തിൽ കള്ളനോട്ടാണ് എന്നു തിരിച്ചറിയാൻ സാധിക്കാത്തവ ആയിരുന്നു.\n‘ലഹരിക്കടത്തിനായി കള്ളപ്പണം വെളുപ്പിച്ചു’; ബിനീഷ് കോടിയേരിക്കെതിരെ എന്‍ഫോഴ്സ്മെന്‍റ് ഡയറക്ടറേറ്റ്\nകള്ളപ്പണം വെളുപ്പിക്കല്; നാല് പോലിസ് ഉദ്യോഗസ്ഥര്‍ക്കെതിരേ ഇ ഡി അന്വേഷണം\nപരിശോധനയിൽ പ്രതികളിൽനിന്ന് ഏഴര ലക്ഷം രൂപയുടെ 500 രൂപ നോട്ടുകളാണ് കണ്ടെത്തിയത്. ഇവർ 15 ലക്ഷം രൂപ അച്ചടിച്ചതായാണ് വെളിപ്പെടുത്തൽ. ബാക്കി തുക സംസ്ഥാനത്തിനു പുറത്ത് എത്തിച്ചെന്നും സമ്മതിച്ചു. അതിൽ കൂടുതൽ തുക പ്രതികൾ വിതരണം ചെയ്തിട്ടുണ്ടാകാം എന്നു സംശയിക്കുന്നു. അച്ചടിച്ച തുക എന്തിനെല്ലാം ഉപയോഗിച്ചു എന്ന കാര്യത്തിലും ആശങ്കയുണ്ട്. പ്രതികൾക്ക് ഭീകര സംഘടനകളുമായി ബന്ധമുണ്ടോ, അയൽ സംസ്ഥാനങ്ങളിലെ കള്ളനോട്ട് മാഫിയകളുമായി ബന്ധമുണ്ടോ തുട‌ങ്ങിയ വിവരങ്ങൾ കേന്ദ്ര ഏജൻസികൾ അന്വേഷിക്കുകയാണ്.\nകള്ളനോട്ട് പ്രിന്റു ചെയ്യുന്നതിനുള്ള പേപ്പർ എത്തിച്ചിരുന്നത് ഹൈദരാബാദിൽ നിന്നാണെന്ന് തിരിച്ചറിഞ്ഞു. മഷി ഉൾപ്പെടെയുള്ളവ ഡാർക് വെബ് വഴി ഓർഡർ ചെയ്ത് വരുത്തുകയായിരുന്നു. മാസങ്ങളായി സംഘം ഇവിടെ തമ്പടിച്ചിരുന്നു എന്നതിനാൽ ഈ കാലയളവിൽ വലിയ തുക അച്ചടിച്ചിട്ടുണ്ടാകും എന്നാണു കരുതുന്നത്. സംഭവവുമായി ബന്ധപ്പെട്ട് ഇതുവരെ സംസ്ഥാനത്തിന്റെ വിവിധ ഭാഗങ്ങളിൽനിന്നുള്ള ഏഴു പേരാണ് അറസ്റ്റിലായത്. കഴിഞ്ഞ ദിവസം രാത്രിയിലും ഒരാളെ പിടികൂടിയിരുന്നു.\nTags: black moneyBlack money casefake currencyPiravom Fake currency case\nചന്ദ്രിക കള്ളപ്പണക്കേസ്; മുയിന് അലി ശിഹാബ് തങ്ങള് ഇഡിയ്ക്ക് മുന്നില് ഹാജരായി\nഅജിത് ഡോവലുമായി കൂടിക്കാഴ്ച നടത്തി ബ്ലിങ്കൻ; താലിബാൻ വിഷയവും ചൈന- പാക് വിഷയങ്ങളും ചർച്ചയായി


ബജറ്റ് തുകപോലും ചെലവാക്കാതെ കേന്ദ്രം | Editorial | Deshabhimani | Wednesday Nov 24, 2021\nവലിയ വാഗ്ദാനങ്ങളുടെ പെരുമ്പറകൊട്ടലും പ്രഖ്യാപിച്ച പദ്ധതികൾക്ക് ആവശ്യമായ പണം അനുവദിക്കാതിരിക്കുന്നതും മോദി സർക്കാരിന്റെ പതിവ് പരിപാടിയാണ്. ബജറ്റിൽ പ്രഖ്യാപിക്കുന്ന തുകപോലും സർക്കാർ യഥാസമയം ചെലവാക്കുന്നില്ലെന്നാണ് ഒടുവിൽ വെളിപ്പെടുന്നത്. ചരക്കു സേവന നികുതി വരുമാനമടക്കം വർധിച്ചതായി സർക്കാർ തുടർച്ചയായി അവകാശപ്പെടുമ്പോഴും അനിവാര്യമായ മേഖലകളിലടക്കം ചെലവുകൾ ചുരുക്കുന്നു. കോവിഡ് മഹാമാരിയെ നേരിടാനെന്ന പേരിൽ പ്രഖ്യാപിച്ച പാക്കേജുകളടക്കം സർക്കാരിന്റെ കൈയിൽനിന്ന് കാര്യമായി പൈസ ചെലവാക്കാത്ത പരിപാടികളായിരുന്നു. വെറും വായ്പാ പ്രഖ്യാപനങ്ങൾമാത്രം. കോവിഡ്കാലത്ത് വൻകിട മുതലാളിത്ത രാജ്യങ്ങൾപോലും പൊതുചെലവ് വർധിപ്പിക്കാൻ തയ്യാറായിട്ടും നമ്മുടെ കേന്ദ്ര സർക്കാർ അനങ്ങിയില്ല. ചെലവ് വർധിപ്പിച്ചാൽ ധനകമ്മി കൂടുമെന്ന യാഥാസ്ഥിതിക നയം മുറുകെപ്പിടിക്കുകയാണ് മോദി ഭരണം. കൂടുതൽ നോട്ടടിച്ച് പ്രശ്നം പരിഹരിക്കാമെന്ന പുതിയ പണ സിദ്ധാന്തമൊന്നും ഈ സർക്കാരിന് ബാധകമല്ല.\nവിവിധ മേഖലകൾക്ക് സർക്കാർ ബജറ്റിൽ അനുവദിച്ച തുകപോലും യഥാവിധി ചെലവാക്കുന്നില്ലെന്ന് കംപ്‌ട്രോളർ ജനറൽ ഓഫ് അക്കൗണ്ട്സിന്റെ (സിജിഎ) റിപ്പോർട്ടിൽനിന്നാണ് അറിയാൻ കഴിയുന്നത്. (ധനമന്ത്രാലയത്തിൽ എക്സ്പെൻഡിച്ചർ വിഭാഗത്തിൽ പ്രവർത്തിക്കുന്ന സിജിഎ സർക്കാരിന്റെ പ്രിൻസിപ്പൽ അക്കൗണ്ടിങ് ഉപദേശകനാണ്). നടപ്പു ധനവർഷത്തിന്റെ എട്ടുമാസം പിന്നിടാറായി. എന്നാൽ, ഏപ്രിൽമുതൽ സെപ്തംബർവരെയുള്ള ആറുമാസക്കാലയളവിൽ 47 ശതമാനം തുകമാത്രമാണ് ചെലവാക്കിയിട്ടുള്ളത്. മഹാമാരിക്കു മുമ്പേയുള്ള കാലത്ത് ഏപ്രിൽ–-- സെപ്തംബർ കാലയളവിൽ ബജറ്റ് തുകയുടെ 53 ശതമാനം ചെലവാക്കിയിരുന്നു.\nനടപ്പുവർഷത്തിൽ മാത്രമല്ല, കോവിഡ് രൂക്ഷമാകുകയും പൂർണവും ഭാഗികവുമായ അടച്ചുപൂട്ടലുകൾ തുടരുകയും ചെയ്ത 2020–21 വർഷത്തിലെ ആദ്യ ആറുമാസത്തെ ബജറ്റ് ചെലവ് 49 ശതമാനം മാത്രമായിരുന്നു. സമ്പദ് വ്യവസ്ഥയുടെ സകലമേഖലയും തകരുകയും തൊഴിലില്ലായ്മ രൂക്ഷമാവുകയും സ്വകാര്യ മുതൽമുടക്ക് ഇല്ലാതാകുകയും ചെയ്യുന്ന സാഹചര്യത്തിൽ സർക്കാരിന്റെ ചെലവ് വർധിപ്പിക്കേണ്ടത് സ്വാഭാവിക യുക്തിമാത്രം. എന്നാൽ, ചെലവ് ചുരുക്കാനാണ് കേന്ദ്രം തയ്യാറായത്.\nനടപ്പു ധനവർഷത്തിലെ ബജറ്റിൽ പറഞ്ഞ മൊത്തം ചെലവ് 38.8 ലക്ഷം കോടി രൂപ. സെപ്തംബർ അവസാനംവരെ 47 ശതമാനമേ ചെലവാക്കിയിട്ടുള്ളൂ എന്നുപറഞ്ഞാൽ പകുതിപോലും ചെലവാക്കിയില്ലെന്ന് ചുരുക്കം. പാവപ്പെട്ടവർക്ക് ഭക്ഷ്യധാന്യവിതരണം, തൊഴിലുറപ്പ് പദ്ധതിക്ക് കൂടുതൽ സഹായം, കോവിഡ് വാക്സിന്റെ രണ്ടാം ഡോസ് വിതരണം എന്നിവ അനിവാര്യമായ സാഹചര്യത്തിലാണ് സർക്കാർ ചെലവിന്റെ മന്ദഗതി.\nസിജിഎയുടെ ഓഡിറ്റ് ചെയ്യാത്ത ആറുമാസത്തെ കണക്കുപ്രകാരം, ജനങ്ങളുമായി നേരിട്ട് ബന്ധപ്പെടുന്ന വിവിധ പരിപാടികളെയാണ് ചെലവുചുരുക്കൽ കാര്യമായി ബാധിച്ചതെന്നും കാണാം. സ്കൂൾ വിദ്യാഭ്യാസമേഖലയിൽ ഇതുവരെ ചെലവാക്കിയത് ബജറ്റിൽ വകയിരുത്തിയതിന്റെ 29 ശതമാനംമാത്രം. കുടിവെള്ളം, ശുചീകരണം എന്നിവയ്‌ക്ക് ചെലവാക്കിയതാകട്ടെ 22 ശതമാനം. സാമൂഹ്യനീതി, പട്ടികജാതി ക്ഷേമം, ഭിന്നശേഷിക്കാർക്കുള്ള സഹായം എന്നീ ഇനങ്ങളിൽ ബജറ്റിൽ പറഞ്ഞതിന്റെ എട്ടു ശതമാനം മാത്രമേ ഇതിനകം ചെലവഴിച്ചിട്ടുള്ളൂ. ആദിവാസി വിഭാഗം, ന്യൂനപക്ഷങ്ങൾ എന്നിവർക്കും കാര്യമായ തുക ചെലവാക്കിയില്ല. ഈ വിഭാഗങ്ങൾക്കായി ചെലവാക്കിയ തുക യഥാക്രമം 28 ശതമാനവും 17 ശതമാനവുമാണ്. ദേശീയ തൊഴിലുറപ്പ് പദ്ധതിയിൽ 61 ശതമാനം തുക ചെലവാക്കിയതായി പറയുന്നുണ്ടെങ്കിലും നടപ്പുവർഷം അനുവദിച്ച തുക മുഴുവൻ തീർന്നതും അതിൽ വലിയൊരു ഭാഗവും മുൻ വർഷങ്ങളിലെ കുടിശ്ശിക തീർക്കാനായിരുന്നെന്ന വസ്തുതയും സർക്കാർ മറച്ചുപിടിക്കുകയാണ്. അതേസമയം, ഈ വർഷത്തെ കുടിശ്ശിക കൊടുക്കാൻ കൂടുതൽ തുക അനുവദിച്ചിട്ടില്ല. ഈ മേഖലയിൽ തൊഴിൽ ആവശ്യപ്പെടുന്നവരുടെ എണ്ണം ദിനേന കൂടിയിട്ടും സർക്കാർ അനങ്ങുന്നില്ല. എവിടെയും സർക്കാരിന്റെ ചെലവ് വർധിപ്പിക്കേണ്ട സ്ഥിതിയിൽ ബജറ്റിൽ അനുവദിക്കുന്ന പണം കൃത്യമായി ചെലവാക്കാത്തത് കേന്ദ്ര സർക്കാരിന്റെ കുറ്റകരമായ അനാസ്ഥയാണ്. നികുതിവരുമാനം വർധിച്ചതായി സർക്കാർതന്നെ അവകാശപ്പെടുന്ന സാഹചര്യത്തിൽ പ്രത്യേകിച്ചും.\nഇന്ത്യൻ സമ്പദ് വ്യവസ്ഥ വൻ തകർച്ചയിൽ


പാലായില് ജോസ് വിഭാഗത്തിന് ജില്ലാപഞ്ചായത്ത് 17 | Pala| Jose k Mani| seat sharing\nപാലായില് ജോസ് വിഭാഗത്തിന് ജില്ലാപഞ്ചായത്ത് 17\nNov 16, 2020, 02:25 PM IST\nസി.പി.ഐ.യ്ക്ക് വഴങ്ങി സമവായം സി.പി.ഐ. തനിയെ മത്സരിക്കും\nജോസ് കെ മാണി | ഫോട്ടോ മാതൃഭൂമി\nപാലാ: നഗരസഭയില് ഭരണകക്ഷിയായ ജോസ് വിഭാഗം 17 വാര്‍ഡുകളില് മത്സരിക്കും. സി.പി.എമ്മുമായി ഉണ്ടാക്കിയ ധാരണ അനുസരിച്ചാണ് തീരുമാനം. ബാക്കിവരുന്ന ഒന്‍പത് വാര്‍ഡുകളില് സി.പി.എം. ആറും എന്.സി.പി. ഒരു വാര്‍ഡിലും മത്സരിക്കും. സി.പി.ഐ.യ്ക്ക് രണ്ടുവാര്‍ഡുകള് നല്‍കാനായിരുന്നു തീരുമാനം. ഇതിനോട് യോജിക്കാതെ സി.പി.ഐ. 10 വാര്‍ഡുകളില് ഒറ്റയ്ക്കു മത്സരിക്കാന് തീരുമാനിച്ചു.\nകഴിഞ്ഞ തിരഞ്ഞെടുപ്പില് സി.പി.ഐ. മത്സരിച്ചത് ഏഴ് വാര്‍ഡുകളിലായിരുന്നു. ഇത്തവണ നാലുസീറ്റുകളാണ് സി.പി.ഐ. ചോദിച്ചത് . എന്നാല് രണ്ടുസീറ്റില് കൂടുതല് നല്‍കില്ലെന്ന് അറിയിച്ചതോടെയാണ് സി.പി.ഐ. ഒറ്റയ്ക്ക് മത്സരിക്കാന് തീരുമാനിച്ചത്. കഴിഞ്ഞ തവണ ജോസ് വിഭാഗം യു.ഡി.എഫിലായിരുന്നപ്പോള് 20 വാര്‍ഡുകളില് മത്സരിച്ചിരുന്നു. 17 വാര്‍ഡുകളില് വിജയിച്ചിരുന്നു. ഇതില് ഏഴുപേര് ജോസഫ് വിഭാഗത്തില് ചേര്‍ന്നിരുന്നു. യു.ഡി.എഫില് ജോസഫ് വിഭാഗത്തിന് 13 വാര്‍ഡുകളാണ് ലഭിച്ചിട്ടുള്ളത്.\nമിക്ക വാര്‍ഡുകളിലും നിലവിലുള്ള സാഹചര്യമനുസരിച്ച് ജോസ് വിഭാഗവും ജോസഫ് വിഭാഗവും തമ്മില് നേര്‍ക്കുനേര് പോരാട്ടം നടക്കും. ഇരുകേരള കോണ്‍ഗ്രസ്സുകള്‍ക്കുമായി 30 പേരാണ് മത്സര രംഗത്തുള്ളത്. ജോസഫ് വിഭാഗം സ്ഥാനാര്‍ഥികളെ പ്രഖ്യാപിച്ചിരുന്നു. വാര്‍ഡുകള് നിശ്ചയിച്ചതോടെ ജോസ് വിഭാഗത്തിന്റെ സ്ഥാനാര്‍ഥികളും സജീവമായി രംഗത്തെത്തിയിട്ടുണ്ട്. ബി.ജെ.പി. പത്തുവാര്‍ഡുകളില് സ്ഥാനാര്‍ഥികളെ നിശ്ചയിച്ചു.\nസി.പി.എം.-9 സി.പി.ഐ.-4 കേരള കോണ്‍ഗ്രസ്-9\nജനതാദളിനും എന്.സി.പി.ക്കും സീറ്റില്ല\nകോട്ടയം: ജില്ലാപഞ്ചായത്തില് സീറ്റുതര്‍ക്കത്തിനൊടുവില് സി.പി.ഐ. ജയിച്ചു. നാലുസീറ്റില് തന്നെ സി.പി.ഐ. മത്സരിക്കും. പാര്‍ട്ടിയുടെ ഉറച്ചനിലപാടിനു മുന്നില് സി.പി.എം. വഴങ്ങി. സി.പി.എമ്മും കേരള കോണ്‍ഗ്രസ് ജോസ് വിഭാഗവും ഒന്‍പതുവീതം സീറ്റില് മത്സരിക്കാനും ധാരണയായി. ഞായറാഴ്ച നടന്ന ഇടതുമുന്നണി ജില്ലാ യോഗത്തിലാണ് സീറ്റുധാരണയായത്.\nകഴിഞ്ഞതവണ യു.ഡി.എഫില് 11 സീറ്റില് മത്സരിച്ച കേരള കോണ്‍ഗ്രസിന് ഒന്‍പതുസീറ്റ് കൊണ്ട് തൃപ്തിപ്പെടേണ്ടിവന്നു. 13 സീറ്റില് മത്സരിച്ച സി.പി.എം. ഇത്തവണ ഒന്‍പതുസീറ്റില് വിട്ടുവീഴ്ചയ്ക്ക് തയ്യാറായി. മുന്‍പ് ഓരോ സീറ്റില് മത്സരിച്ച ജനതാദള്, എന്.സി.പി. കക്ഷികള്‍ക്ക് ഇത്തവണ സീറ്റില്ല.\nസി.പി.ഐ.യുടെയും ജോസ് വിഭാഗത്തിന്റെയും കടുംപിടിത്തമാണ് എല്.ഡി.എഫില് സീറ്റ് നിര്‍ണയം നീളാനിടയാക്കിയത്. കഴിഞ്ഞതവണ മത്സരിച്ച അഞ്ചുസീറ്റുകളില് ഒരുസീറ്റ് കേരള കോണ്‍ഗ്രസിന് വിട്ടുനല്‍കാമെന്നായിരുന്നു ചര്‍ച്ചകളുടെ തുടക്കം മുതല് സി.പി.ഐ.യുടെ നിലപാട്. രണ്ടുസീറ്റ് വിട്ടുനല്‍കണമെന്നായിരുന്നു സി.പി.എമ്മിന്റെ ആവശ്യം.\nതീരുമാനത്തില് സി.പി.ഐ. ഉറച്ചുനിന്നതോടെ സി.പി.എമ്മിന് വഴങ്ങേണ്ടിവന്നു. ജോസ് പക്ഷം തുടക്കത്തില് 13 സീറ്റുകള് ആവശ്യപ്പെട്ടെങ്കിലും പിന്നീട് 11-ലും 10-ലും എത്തി. ഒടുവിലാണ് ഒന്‍പതില് സമ്മതം മൂളിയത്.\n• എരുമേലി, വൈക്കം, കങ്ങഴ സീറ്റുകളില് സി.പി.ഐ. മത്സരിക്കും.\n• കുമരകം, തലയാഴം, തൃക്കൊടിത്താനം, കുറിച്ചി, പാമ്പാടി, ചിറക്കടവ് സീറ്റുകളില് സി.പി.എം. മത്സരിക്കുമെന്നാണ് സൂചന.\n• കുറവിലങ്ങാട്, കടുത്തുരുത്തി, ഉഴവൂര്, ഭരണങ്ങാനം, കിടങ്ങൂര്, അതിരമ്പുഴ, കാഞ്ഞിരപ്പള്ളി, അയര്‍ക്കുന്നം സീറ്റുകളില് കേരള കോണ്‍ഗ്രസ മത്സരിച്ചേക്കും. കൂടാതെ പൂഞ്ഞാര്, വാകത്താനം, പുതുപ്പള്ളി സീറ്റുകളില് ഒരെണ്ണവും കിട്ടും. ഇതില് പൂഞ്ഞാര് സീറ്റാണ് േകരള കോണ്‍ഗ്രസ് ആഗ്രഹിക്കുന്നതെന്നാണ് സൂചന.\nഓരോ പാര്‍ട്ടിയും മത്സരിക്കുന്ന സീറ്റുകള് ഏതൊക്കെയെന്ന് തിങ്കളാഴ്ച പ്രഖ്യാപിക്കുമെന്ന് സി.പി.എം. ജില്ലാ സെക്രട്ടറി വി.എന്.വാസവനും സി.പി.ഐ. ജില്ലാ സെക്രട്ടറി സി.കെ. ശശിധരനും അറിയിച്ചു. സീറ്റ് വിഭജനം ഐകകണ്‌ഠ്യേന പൂര്‍ത്തിയാക്കിയെന്ന് വാസവന് പറഞ്ഞു.\nതിരഞ്ഞെടുപ്പില് ഹരിതചട്ടം ഉറപ്പാക്കും-കളക്ടര്\nകോട്ടയം: തദ്ദേശഭരണ സ്ഥാപനങ്ങളിലേക്കുള്ള തിരഞ്ഞെടുപ്പ് പൂര്‍ണമായും ഹരിത പെരുമാറ്റച്ചട്ടം പാലിച്ചാകും നടത്തുകയെന്ന് കളക്ടര് എം.അഞ്ജന അറിയിച്ചു. പരിസ്ഥിതി സൗഹൃദ രീതിയില് തിരഞ്ഞെടുപ്പ് പ്രവര്‍ത്തനങ്ങള് പൂര്‍ത്തീകരിക്കുന്നതിന് സ്ഥാനാര്‍ഥികളും രാഷ്ട്രീയ പാര്‍ട്ടി പ്രതിനിധികളും ഉദ്യോഗസ്ഥരും പൊതുജനങ്ങളും ജാഗ്രത പുലര്‍ത്തമെന്ന് നിര്‍ദേശിച്ചു. ഹരിതചട്ട പാലനവുമായി ബന്ധപ്പെട്ട സഹായത്തിന് ഹരിത കേരളം മിഷനെയും ശുചിത്വ മിഷനെയും ബന്ധപ്പെടാം. ഫോണ്: 8848893176, 9188120325.\nകോട്ടയം: തര്‍ക്കങ്ങള്‍ക്കൊടുവില് കോട്ടയം ജില്ലാ പഞ്ചായത്തിലേക്കുള്ള ..


ഇന്ത്യാഇന്‍ഫോ ബി ടു ബി പോര്‍ട്ടല് തുടങ്ങി | thatsmalayalam.com launches B2B portal - Malayalam Oneindia\nഇന്ത്യാഇന്‍ഫോ ബി ടു ബി പോര്‍ട്ടല് തുടങ്ങി\nമുംബൈ: ഇന്ത്യാഇന്‍ഫോ ഡോട്ട് കോം പുതിയ ബിസിനസ് ടു ബിസിനസ് (b2b) പോര്‍ട്ടല് ഇസോഴ്സ്ഇന്ത്യ ഡോട്ട് കോം ആരംഭിച്ചു. ഓണ്‍ലൈന് ബിസിനസ് നടത്താനുള്ള എല്ലാ സൗകര്യവും പുതിയ പോര്‍ട്ടലില് ലഭ്യമായിരിക്കും.\nഉത്പാദകര്‍ക്ക് വിപണി കണ്ടെത്താനും തങ്ങളുടെ ഉത്പന്നങ്ങള് പ്രദര്‍ശിപ്പിക്കാനും ക്വട്ടേഷനുകള് സമര്‍പ്പിക്കാനും വില പേശാനും സൈറ്റില് സൗകര്യമുണ്ട്. വാങ്ങുന്നയാളെ സംബന്ധിച്ചിടത്തോളം തങ്ങള്‍ക്ക് ഇഷ്ടമുള്ള സാധനം ഇഷ്ടപ്പെട്ട കമ്പനികളില് നിന്നും വാങ്ങാന് സൈറ്റ് സൗകര്യമൊരുക്കും.\n''ഇന്ത്യാഇന്‍ഫോ ഡോട്ട് കോമിനെ ബി ടു സി പോര്‍ട്ടലാക്കി മാത്രം നിര്‍ത്താതെ ഒരു സമഗ്ര പോര്‍ട്ടലാക്കാനാണ് ഉദ്ദേശ്യം. അതിനാല് ഒരു ബി ടു ബി പോര്‍ട്ടല് എന്തുകൊണ്ടും ഞങ്ങളുടെ ഉപഭോക്താക്കള്‍ക്ക് ഉപയോഗപ്രദമായിരിക്കും'', ഇന്ത്യാഇന്‍ഫോ ബിസിനസ് ഡെവലപ്മെന്റ് പ്രസിഡണ്ട് വി.എസ്.എസ്. മണി പറഞ്ഞു.


ജീവനക്കാര്‍ക്ക് കോവിഡ് സ്ഥിരീകരിച്ചതിനെ തുടര്‍ന്ന് ബോളിവുഡ് നടി രേഖ ക്വാറന്റീനില് - Malayali Express\nസുരക്ഷാ ജീവനക്കാര്‍ക്കും രണ്ട് പാചകക്കാര്‍ക്കും കോവിഡ് സ്ഥിരീകരിച്ചതിനെ തുടര്‍ന്ന്\nബോളിവുഡ് നടി രേഖ ക്വാറന്റീനില്. വീട്ടിലാണ് താരം ക്വാറന്റീനില് കഴിയുന്നത്. രേഖയുടെ വീട്ടിലെ സുരക്ഷാ ജീവനക്കാര്‍ക്കും രണ്ട് പാചകക്കാര്‍ക്കും കോവിഡ് സ്ഥിരീകരിച്ചതിനെ തുടര്‍ന്നാണ് താരം ഒളിവില് പോയത്. ജീവനക്കാര്‍ക്ക് കോവിഡ് സ്ഥിരീകരിച്ചതിനെ താരത്തിന്‍െ്റ മുംബൈ ബാന്ദ്രയിലെ വീട് ബി.എം.സി അധികൃതര് സീല് ചെയ്തിരുന്നു. വീട് കണ്ടെയ്ന്‍മെന്‍്റ് സോണായി പ്രഖ്യാപിച്ച് ബോര്‍ഡ് സ്ഥാപിക്കുകയും ചെയ്തു.\nഅതേസമയം ബോളിവുഡ് താരം അമിതാബ് ബച്ചനും മകന് അഭിഷേക് ബച്ചനും ഐശ്വര്യാ റായി, മകള് ആരാധ്യ എന്നിവര്‍ക്കും ശനിയാഴ്ച കോവിഡ് സ്ഥിരീകരിച്ചിരുന്നു. അമിതാബ് ബച്ചനും അഭിഷേക് ബച്ചനും അമിതാബ് ബച്ചനും മുംബൈ നാനാവതി ആശുപത്രിയില് ചികിത്സയിലാണ്. ഐശ്വര്യയും ആരാധയും വീട്ടില് തന്നെ ക്വാറന്റീനിലാണ്.\nഎന്നാല് അമിതാബ് ബച്ചന്‍െ്റ ഭാര്യയും മുതിര്‍ന്ന നടിയുമായ ജയാ ബച്ചനും മകള് ശ്വേതാ ബച്ചനും മക്കളായ നവ്യ നവേലി, അഗസ്ത്യ എന്നിവര് കോവിഡ് നെഗറ്റീവാണ്. അമിതാബ് ബച്ചന് നിലവില് താമസിക്കുന്ന ജസ്ല ഉള്‍പ്പെടെ അദ്ദേഹത്തിന്‍െ്റ ഉടമസ്ഥതയിലുള്ള നാല് ബംഗ്ലാവുകളും സീല് ചെയ്യുകയും അണുവിമുക്തമാക്കുകയും ചെയ്തു.


ഇന്ത്യന് താരങ്ങള് പേടിത്തൊണ്ടന്മാരെന്ന് ഓസീസ് മാധ്യമം! – BengaluruVartha\nഇന്ത്യന് താരങ്ങള് പേടിത്തൊണ്ടന്മാരെന്ന് ഓസീസ് മാധ്യമം!\nമുംബൈ: ഇന്ത്യന് താരങ്ങളെ പേടിത്തൊണ്ടന്മാരെന്ന് അഭിസംബോധന ചെയ്ത് ഓസീസ് മാധ്യമം.\nഇന്ത്യ-ഓസ്‌ട്രേലിയ ടെസ്റ്റ് പരമ്പര നാളെ നടക്കാനിരിക്കുന്ന സാഹചര്യത്തിലാണ് താരങ്ങളെ രൂക്ഷമായി പരിഹസിച്ച് ഓസീസ് മാധ്യമം രംഗത്തെത്തിയിരിക്കുന്നത്.\nഇന്ത്യന് താരങ്ങളുടെ ചിത്രങ്ങള്‍ക്കൊപ്പം ‘പേടിത്തൊണ്ടന്മാര്’ എന്ന വിശേഷണമാണ് തലക്കെട്ടായി പത്രം നല്‍കിയത്. ഇന്ത്യയ്ക്കാര്‍ക്ക് ബൗണ്‍സിനെ പേടിയാണെന്നും പേസ് ബൗളിംഗിന് മുന്നില് തലകുനിക്കുമെന്നുമെല്ലാമാണ് പത്രം വാദിക്കുന്നത്.\nവായിക്കുക: ഫൈനലിനു തുല്യമായ എലിമിനേറ്റര് പോരാട്ടത്തില് ഹൈദരാബാദിനെ വീഴ്ത്തി ഡല്‍ഹി ക്യാപിറ്റല്‍സ്\nസാമൂഹ്യ മാധ്യമങ്ങളില് സ്‌ക്രീന് ഷോട്ടുകള് പ്രചരിക്കാന് തുടങ്ങിയതോടെ വലിയ വിമര്‍ശനമാണ് പത്രത്തിനെതിരെ ഓസ്‌ട്രേലിയയില് ഉയരുന്നത്.\nപര്യടനത്തിനെത്തിയ ഒരു ടീമിനോട് കാണിക്കുന്ന ഒരു ഏറ്റവും മര്യാദകെട്ട പെരുമാറ്റമാണിതെന്നാണ് പ്രധാന വിമര്‍ശനം. ഇന്ത്യാ-ഓസ്‌ട്രേലിയ പരമ്പരയിലെ ആദ്യ ടെസ്റ്റിനാണ് നാളെ അഡ്‌ലെയ്ഡില് തുടക്കമാവുന്നത്.\nഏഴു പതിറ്റാണ്ടിനിടെ ഒരു തവണ പോലും ഇന്ത്യയ്ക്ക് ഓസ്‌ട്രേലിയയില് ടെസ്റ്റ് പരമ്പര സ്വന്തമാക്കാനായിട്ടില്ല. മൂന്ന് പരമ്പരകളില് സമനില നേടിയതു മാത്രമാണ് ഇന്ത്യയുടെ മികച്ച നേട്ടം.\nനടിയെ ആക്രമിച്ച കേസ്: അഭിഭാഷകരെ പ്രതിപ്പട്ടികയിൽ നിന്ന് ഒഴിവാക്കി\nലോക ക്രിക്കറ്റിൽ ഇപ്പോഴത്തെ ഏറ്റവം മികച്ച ബൗളർ ജസ്പ്രീത് ബുംറ!!\nമുംബൈ: ലോക ക്രിക്കറ്റിൽ ഇപ്പോഴത്തെ ഏറ്റവം മികച്ച ബൗളർ ജസ്പ്രീത് ബുംറ! ഇത്...


ആയിരം കൊടുത്താൽ തൊള്ളായിരം, നോട്ടു മാഫിയ സജീവം - Calicut Journal\nHome » ധനം » ആയിരം കൊടുത്താൽ തൊള്ളായിരം, നോട്ടു മാഫിയ സജീവം\nആയിരം കൊടുത്താൽ തൊള്ളായിരം, നോട്ടു മാഫിയ സജീവം\nആയിരത്തിന്റേയും അഞ്ഞൂറിന്റേയും നോട്ടുകള് അസാധുവാക്കിയതുനു പിന്നാലെ സംസ്ഥാനത്തുള്‍പ്പെടെ നോട്ടുമാഫിയയുടെ ഇടപെടല്. അസാധുവാക്കിയ നോട്ടുകള് ബാങ്കുകളിലും പോസ്റ്റ് ഓഫീസുകളിലും നല്‍കി മാറ്റിയെടുക്കാമെന്നു പറയുന്നുണ്ടെങ്കിലും അത്യാവശ്യക്കാരെയാണ് നോട്ടുമാഫിയ ഇരകളാക്കുന്നത്. കഴിഞ്ഞ ദിവസങ്ങളില് തലസ്ഥാന നഗരയില് തന്നെ ഇവരുടെ ഇടപെടല് വ്യക്തമായിരുന്നു.\n1000 രൂപയുടെ നോട്ടു നല്‍കിയാല് നല്‍കുന്നയാള്‍ക്ക് 900 രൂപ ചില്ലറയായി തിരിച്ചുനല്‍കും. ആവശ്യമനുസരിച്ച് അത് 800 വരെയാകാം. ഒരു ആയിരം രൂപയുടെ നോട്ടുമാറുമ്പോള് 100 മുതല് 200 വരെ രൂപയാണ് മാഫിയകള്‍ക്ക് ലഭിക്കുന്നത്. ഇത്തരത്തില് ലക്ഷക്കണക്കിന് രൂപയുടെ ഇടപാടുകള് തലസ്ഥാന ജില്ലയില് തന്നെ നടന്നിട്ടുണ്ടെന്നാണ് റിപ്പോര്‍ട്ടുകള്.\nഅടിയന്തര ആവശ്യത്തിന് ചില്ലറ വേണ്ടിവരുന്നവരെയാണ് ഇവര് ചൂഷണം ചെയ്യുന്നത്. ഡിസംബര് 31 വരെ വന് തുകയുടെ നോട്ടുകള് മാറിയെടുക്കാമെന്നുള്ളതും മാഫികള്‍ക്ക് സഹായമാകുന്നു. സാധാരണക്കാര്‍ക്കാണ് പണത്തിന്റെ അത്യാവശ്യത്തിന് പ്രസ്തുത മാഫിയകളെ ആശ്രയിക്കേണ്ടി വരുന്നത്. കഴിഞ്ഞ ദിവസം പെട്രോള് പമ്പുകളില് നിന്നും പെട്രോള് അടിച്ച് ചില്ലറ നേടാന് ശ്രമിച്ച പലര്‍ക്കും പമ്പ് ജീവനക്കാര് 100 രൂപ കുറച്ചാണ് നല്‍കിയതെന്നും റിപ്പോര്‍ട്ടുണ്ട്\nPrevious: ഡൊണാള്‍ഡ് ട്രംപ് അമേരിക്കന് പ്രസിഡന്റ്\nNext: നിർമാണ മേഖല തകരും മലബാറിന്റെ സാമ്പത്തിക രംഗം പ്രതിസന്ധിയിലേക്കോ?


സ്വകാര്യ ആശുപത്രിയുടെ നാലാം നിലയിൽനിന്ന് യുവാവ് ചാടി | Pathanamthitta\nപത്തനംതിട്ട: നഗരത്തിലെ സ്വകാര്യ ആശുപത്രിയുടെ നാലാം നിലയിൽനിന്ന് ചാടിയ യുവാവിന് സാരമായി പരിക്കേറ്റു. പത്തനംതിട്ട ഓമല്ലൂർ പുത്തൻപീടിക സ്വദേശി ഷോബി ശാമുവേലാണ് (36) നാലാം നിലയിൽനിന്ന് ചാടിയത്.\nനട്ടെല്ലിനും കാലിനും സാരമായി പരിക്കേറ്റ ഷോബിയെ ആശുപത്രിയിൽ തീവ്രപരിചരണ വിഭാഗത്തിൽ അടിയന്തര ചികിത്സയ്ക്കുശേഷം കോട്ടയം മെഡിക്കൽ കോളേജ് ആശുപത്രിയിലേക്ക് മാറ്റി. ഷോബി ഇൗ ആശുപത്രിയിൽ മാനസികാസ്വാസ്ഥ്യത്തിന് മുന്പ് ചികിത്സ തേടിയിരുന്നതായി പോലീസും ആശുപത്രി അധികൃതരും പറഞ്ഞു. വെള്ളിയാഴ്ച ഡോക്ടർ അവധിയായിരുന്നിട്ടും ഇയാൾ എത്തിയത് എന്തിനാണെന്ന് അറിയില്ലെന്ന് ആശുപത്രി അധികൃതർ പറഞ്ഞു.\nവെള്ളിയാഴ്ച രാവിലെ 11.45-നായായിരുന്നു സംഭവം. ആശുപത്രിയിലെ ഒന്നാംനിലയിലെത്തിയ ഷോബി െഎ.സി.യു.വിന് സമീപത്ത് നിന്നയാളോട് ഇവിടെനിന്ന് ചാടിയാൽ മരിക്കുമോ എന്ന് ചോദിച്ചെന്ന് ദൃക്‌സാക്ഷികൾ പറഞ്ഞു. ഇത് കേട്ടയാൾ സെക്യൂരിറ്റിയെ വിളിക്കാൻ പോയപ്പോഴേക്കും ഷോബി ലിഫ്റ്റ് വഴി നാലാം നിലയിലെത്തി.\nകുരിശ് വരച്ചിട്ട്, കർത്താവേ കാത്തോളണേ എന്നുപറഞ്ഞ് ഒരാൾ താഴേയ്ക്ക് ചാടുകയായിരുന്നെന്ന് ദൃക്‌സാക്ഷി പറഞ്ഞു. ആശുപത്രി സൗന്ദര്യവത്കരണത്തിന് നിർമിച്ച ചെറിയ കുളത്തിന്റെ അരികിലേക്കാണ് ഷോബി വീണത്. ശബ്ദംകേട്ട് ഒാടിയെത്തിയവർ വൈദ്യുതാലങ്കാരത്തിൽനിന്ന് ഷോക്കേറ്റതാണെന്ന് കരുതി വൈദ്യുതിബന്ധം വിേച്ഛദിച്ചു. ഷോബിയെ ആദ്യം ഇവിടത്തെ അത്യാഹിത വിഭാഗത്തിലേക്ക് മാറ്റി.